
	讜砖诪注 诪讬谞讛 诪注讜转 讘注诇诪讗 讞讜讝专讬谉. 驻讬' 讗诐 讗诪专 诇讛 讛转拽讚砖讬 讘驻专讜讟讛 讝讜 讜讘讝讜 讜讘讝讜 讜讘注讜讚 砖诇讗 谞讙诪专讜 讛拽讬讚讜砖讬谉 讞讝专 讘讜 诪诇拽讚砖讛 诇讗 讗诪专讬' 讚诇讬讛讜讜 讛诪注讜转 砖诪住专 诇讛 拽讜讚诐 讛讞讝专讛 诪转谞讛 讗诇讗 驻拽讚讜谉 讛讜讗 讗爪诇讛 讜讞讜讝专讬谉 诇讜 讜讛''谞 讗诪专讬谞谉 讻砖讗诪专 诇讛 讛转拽讚砖讬 讘转诪专讛 讝讜 讜讘讝讜 讜讘讝讜 讜讘注讜讚 砖诇讗 讙诪专 讚讬讘讜专讜 讗讻诇讛 讛专讗砖讜谞讛 讜砖谞讬讛 诪讛 砖讗讻诇讛 诪诇讜讛 讛谉 讗爪诇讛 讜诇讗 讬讞讜诇讜 讗诇讗 诪讛 砖讛讜讗 讘注讬谉 讜诇讻讱 爪专讬讱 驻专讜讟讛 讘讗讞专讜谞讛 讚讗讬 讗诪专转 诪注讜转 讘注诇诪讗 诪转谞讛 讜讛讬讻讗 讚诇讗 谞讙诪专讜 讛拽讬讚讜砖讬谉 讛讜讜 讛诪注讜转 讛专讗砖讜谞讬诐 诪转谞讛 讗爪诇讛 讜诇讗 讘注讬讗 诇讗讛讚讜专讬谞讛讜 讛讬讻讗 讚讙诪专 讚讘专讬讜 诇砖诐 拽讬讚讜砖讬谉 讻讬 讛讻讗 谞讬诪讗 讚讬讞讜诇讜 讛拽讬讚讜砖讬谉 讗祝 注诇 讗讜转谉 转诪专讬诐 砖讗讬谞诐 讘注讜诇诐 讜讻讬 讗讻诇讛 诪讚讬讚讛 讗讻诇讛 讚讘砖诇诪讗 讘注诇诪讗 诇讗 讛讜讜 拽讬讚讜砖讬谉 砖讛专讬 诪转谞讛 讛谉 讗爪诇讛 讻讬 讛讚专 讘讬讛 诪拽讬讚讜砖讬谉 讗讘诇 讛讻讗 砖诇讗 讞讝专 诪诇拽讚砖讛 谞讛讬 谞诪讬 讚讻讬 讗讻诇讛 讛专讗砖讜谞讛 注讚讬讬谉 诇讗 讙诪专 讻诇 讛拽讬讚讜砖讬谉 讜诪拽讚砖讛 谞诪讬 讗祝 讘拽诪讬讬转讗 讻讬讜谉 讚讘转讜专转 拽讬讚讜砖讬谉 讗转讜 诇讬讚讛 讚讛讜讜 讻诪讜 谞转讗讻诇讜 讛诪注讜转 讚诇拽诪谉 (讚祝 谞讟.) 讚讗诪专讬谞谉 讚诪拽讜讚砖转 讻讬讜谉 讚讘转讜专转 拽讬讚讜砖讬谉 讗转讬 诇讬讚讛 讗驻讬诇讜 讗讬谉 砖讜讛 驻专讜讟讛 讗诇讗 讘拽诪讬讬转讗 讗讜 讘讻讜诇谉 诪拽讜讚砖转 讜讬讜讻诇 诇讛讬讜转 讚讘讛讗 驻诇讬讙讬 专讘 讜砖诪讜讗诇 讜专讘讬 讗诪讬 讚专讘 讜砖诪讜讗诇 住讘专讬 诪注讜转 讘注诇诪讗 诪转谞讛 讜诇讗 诪讬讘注讬讗 讚诇讗 讘注讬谞谉 砖讜讛 驻专讜讟讛 讘讗讞专讜谞讛 讗诇讗 讗驻讬诇讜 讻讜诇谉 诪爪讟专驻讜转 讜讗''讻 讛讬讻讬 诪爪讬 拽讗讬 讗住讬驻讗 讜讛讗 拽转谞讬 注讚 砖讬讛讗 讘讗讞转 诪讛谉 砖讜讛 驻专讜讟讛 讗诇讗 拽讗讬 讗专讬砖讗 讻讚驻专讬砖讬转 讜专讘讬 讗诪讬 住讘专 诪注讜转 讘注诇诪讗 讞讜讝专讬诐 讻讚驻专讬砖讬转: [讜拽住讘专 讘注讛''讘 谞转拽谞讛 注讬住转讜 讻讜'. 诪注讬拽专讗 讗讜拽诪讗 诪砖讜诐 讞讜专讘讗 讚讻讛谉 讜诇讗 讗讜拽诪讗 诪砖讜诐 讘注讛''讘 诪砖讜诐 讚讻讛谉 讙讜驻讬讛 讬讚注 讗讬 诪讞讬诇 讗讘诇 讘注讛''讘 诇讗 讬讚注 讚诪讞讬诇 讻讛谉]. 转''讬: 讚讗讬转诪专 讗讬转 讚讙专住 讗讬转诪专 讘诇讗 讚诇''转 讜讛讚讬谉 注诪讛诐 讚诇讗 砖讬讬讱 讛诪讞诇讜拽转 诇讻讗谉 讻诇诇 讚讗驻讬诇讜 诇诪''讚 讚讘讗讞讜转讜 诪注讜转 讞讜讝专讬谉 讛讬讬谞讜 诪砖讜诐 讚讗讚诐 讬讜讚注 讻讜' 讜讙诪专 讜谞转谉 诇砖诐 驻拽讚讜谉 讗讘诇 讛讬讻讗 讚讗讬谞讜 讬讜讚注 讗诐 讬讞讜诇讜 讗诐 诇讗 砖诪讗 谞转谉 诇砖诐 诪转谞讛 讜注讜讚 讚讗讬 讙专住讬' 讚讗讬转诪专 拽砖讛 专讘 讗讚专讘 讚诇注讬诇 驻讬专砖 砖诇讗 专爪讛 诇讛注诪讬讚讛 讻专' 讗诪讬 讚诪讜拽讬 诇讛 讗住讬驻讗 诪砖讜诐 讚住讘专 诪注讜转 诪转谞讛 讜讛讻讗 拽讗诪专 讚讞讜讝专讬谉 诇讻讱 谞专讗讛 讚讙专住讬谞谉 讗讬转诪专 讚诪讬诇转讗 讘讗驻讬讛 谞驻砖讬讛 讛讬讗: [[诪谉 讛谞拽讜讘 注诇 砖讗讬谞讜 谞拽讜讘 转专讜诪讛. 诇注谞讬谉 砖讗讬谉 讛讻讛谉 讞讬讬讘 诇讛讞讝讬专讛 讜讙诐 讗讬谉 讛讘注讛''讘 讞讬讬讘 诇讛驻专讬砖 注讜讚 诪砖讗讬谞讜 谞拽讜讘 讚讻讬讜谉 讚讗讬谉 注诇讬讜 讞讬讜讘 转专讜诪讛 讗诇讗 诪讚专讘谞谉 讛诐 讗诪专讜 讚讗讬谉 爪专讬讱 转讬拽讜谉 讗讞专 诇砖讗讬谞讜 谞拽讜讘]. 转''讬: 讗诐 讗讬谞讜 拽讚讜砖 谞砖讬讗讜转 讞讟讗 诇诪讛. 诇诪''讚 讛转诐 (转诪讜专讛 讚祝 讚:) 讻诇 诪讬诇转讗 讚讗诪专 专讞诪谞讗 诇讗 转注讘讬讚 讗讬 注讘讬讚 诪讛谞讬 讚讗讬 诇讗 诪讛谞讬 讗诪讗讬 诇拽讬 谞讬讞讗 诪讗讬 讚拽讗诪专 讚讛转讜专诐 诪谉 讛专注讛 注诇 讛讬驻讛 转专讜诪转讜 转专讜诪讛 讚讗讬 讗讬谞讜 拽讚讜砖 谞砖讬讗讜转 讞讟讗 诇诪讛 讗讘诇 诇诪''讚 讛转诐 讚讗讬 注讘讬讚 诇讗 诪讛谞讬 讜讛讗 讚诇拽讬 诪砖讜诐 讚注讘专 讗诪讬诇转讗 讚拽讗诪专 专讞诪谞讗 讗''讻 拽砖讛 诪讗讬 拽讗诪专 讛讻讗 讙诪专讗 讗诐 讗讬谞讜 拽讚讜砖 谞砖讬讗讜转 讞讟讗 诇诪讛 讚讬诇诪讗 诇注讜诇诐 讗讬诪讗 诇讱 讚讗讬谞讜 拽讚讜砖 讜讗驻''讛 讗讬讻讗 谞砖讬讗讜转 讞讟讗 讚注讘专 讗诪讬诇转讗 讚拽讗诪专 专讞诪谞讗 讜讬砖 诇讜诪专 讚讜讚讗讬 讘注诇诪讗 诇讗





专诪讘"谉

讜砖"诪 诪注讜转 讞讜讝专讬诐. 驻讬专砖 专砖"讬 讝"诇 诪讚拽专讬 诇讛讱 专讗砖讜谞讛 诪诇讜讛 讚讻讬讜谉 讚讗讻诇转谉 讜诇讬转谞讛讜 讘砖注转 讙诪专 拽讚讜砖讬谉 诇讗 诪拽讚砖讛 讘讛讜 讚讛讜讬 讻驻拽讚讜谉 砖讗讻诇转讜 讚讗转注讘讬讚 诪诇讜讛 讚讗讬 讗诪专转 诪注讜转 讘注诇诪讗 诪转谞讛 讜讗讬 诇讗 讙诪讬专 拽讚讜砖讬谉 诇讗 讘注讬谞谉 诇讗讛讚讜专讬谞讛讜 讛讻讗 讚讙诪讬专 诇讗讜 诪拽讚砖 讘诪诇讜讛 讛讜讗 讜讛"谞 诪转谞讛 诇讗 讛讜讜 讚讛讗 注"诪 拽讚讜砖讬谉 谞转谞诐 讜讙诪专 讚讘专讬讜. 
讜诇讗 诪讞讜讜专, 讚讗讬 诪砖讜诐 诪转谞讛 诇讗 讛讜讜 讚讛讗 注"诪 拽讚讜砖讬谉 谞转谞诐 诇讬讻' 诇诪砖诪注 诪讬谞讛 讚诪注讜' 讘注诇诪' 讞讜讝专讬诐 讚讛讬讻' 讚讗讬讻' 诇诪讬诪专 诇砖讜诐 诪转谞讛 讗诪专讬谞谉 诇砖讜诐 诪转谞讛 讛讬讻讗 讚诇讬讻' 诇诪讬诪专 诇砖讜诐 诪转谞讛 讛讜讛 讗诪专讬谞谉 诇砖讜诐 驻拽讚讜谉 讜注讜讚 讚讗诐 讗驻砖专 诇讜诪专 诇砖诐 拽讚讜砖讬谉 谞转谞讜 讘讬谉 诇诪讗谉 讚讗诪专 诪注讜转 讘注诇诪' 讞讜讝专讬谉 讘讬谉 诇诪讗谉 讚讗诪专 诪转谞讛 讛讜讗 讛讜讛 讗诪讬谞' 诇砖诐 拽讚讜砖讬谉 谞转谞讜 讜讗注驻"讬 砖谞转讗讻诇讜 诪拽讜讚砖转 砖诇讗 讗诪专讜 诪注讜转 讘注诇诪' 驻拽讚讜谉 讜诪转谞讛 讗诇讗 讘诪拽讜诐 砖讗讬谉 拽讚讜砖讬谉 转讜驻住讬谉 讜讗讬 讗驻砖专 砖诇砖诐 拽讚讜砖讬谉 谞讬转谞讜 讻讚诪驻专砖 讘讙诪专' 讗讚诐 讬讜讚注 讜讻讜' 讜转讜 拽砖讬' 诇讬 讗讬 讻驻专砖"讬 讝"诇 砖诪讜讗诇 讚讗诪专 诪注讜转 讘注诇诪' 诪转谞讛 讗诪讗讬 讗讜拽诪' 诇诪转谞讬' 讗专讬砖' 讜讛讗 谞讬讞' 诇讬讛 诪转谞讬' 讻驻砖讟讛 讚讗住讬驻' 拽讗讬 讜讗驻讬' 讘拽诪讬讬转' 诪拽讜讚砖转 讚讻讬讜谉 讚诇讬讻' 诇诪讬诪专 诪注讜转 诪转谞讛 拽讚讜砖讬谉 讛讜讬 讜讗注驻"讬 砖谞转讗讻诇讜 诪拽讜讚砖转.
讜讬砖 诇转专抓 讘讻诇 讝讛 讜诇讜诪专 讚讛讻讬 讚讬讬拽讬谞谉 讘讙诪专' 讜讛讻讬 拽讗诪专讬谞谉 砖诪注 诪讬谞讛 诪注讜转 讘注诇诪' 讞讜讝专讬谉 讜驻拽讚讜谉 讛诐 讘讬讚 讛讗砖讛 讜讗讬谉 诇讛 专砖讜转 诇讛讜爪讬讗诐 讗注驻"讬 砖谞转谞讜 诇讛 诇讟讘讜注讬谉 诇砖诐 拽讚讜砖讬谉 讚讛讬讬谞讜 砖诇讗 诇讛讞讝讬专 讜讗祝 讻讗谉 谞诪讬 讬砖 诇讜诪专 讚讻诇 讝诪谉 砖诇讗 谞讙诪专讜 讛拽讚讜砖讬谉 谞诪讬 讛诪注讜转 驻拽讚讜谉 讛诐 讘讬讚 讛讗砖讛 讜讗讬谉 诇讛 专砖讜转 诇讛讜爪讬讗诐 讛诇讻讱 讻砖讗讻诇转诐 谞注砖讜 诪诇讜讛 砖讗诐 转讗诪专 诪注讜转 讘注诇诪' 诪转谞讛 讚讗驻讬' 讘诪拽讜诐 砖讗讬谞谉 拽讚讜砖讬谉 讻诇诇 讻讙讜谉 诪拽讚砖 讗讞讜转讜 讻讬讜谉 讚讗诪专 诇讛 讘诇砖讜谉 拽讚讜砖讬谉 讚讛讬讬谞讜 砖讬讛讜 砖诇讛 讗讬谞谉 讞讜讝专讬谉 讜讬砖 诇讛 专砖讜转 诇讛讜爪讬讗诐 诇注爪诪讛 讻诇 砖讻谉 讛讻讗 讚讬砖 诇讛 专砖讜转 诇讛讜爪讬讗诐 诪注转讛 讜讛讜讛 诇讬讛 讻讚讬谉 诪拽讚砖 讘讗诇讜 讚讻讬 讗讻诇讛 讚谞驻砖讛 拽讗 讗讻诇讛 讛诇讻讱 讗讬谞谉 谞注砖讬诐 诪诇讜讛 诇注讜诇诐 讜讗驻讬' 讗讜讻诇转 讗诐 讬砖 讘讻讜诇谉 砖讜讛 驻专讜讟讛 诪拽讜讚砖转 讜讛讬讬谞讜 讚拽砖讛 诇讬讛 诇砖诪讜讗诇 讜诪讜拽讬 诇讛 讗专讬砖' 讜讛讗 讚讗拽砖讬 讘讙诪专' 讘驻砖讬讟讜转 讜讛讗 诪诇讜讛 讛讬讗 讚讻讬讜谉 讚诇讗 讙诪专讬 拽讚讜砖讬 讛讜讛 诇讬讛 讛诇讜讗讛 讜讗诪专 专讘 讜讻讜' 诪砖讜诐 讚诪转谞讬' 拽转谞讬 讘讗讜讻诇转 讗诐 讬砖 讘讗讞转 诪讛谉 讚讗诇诪' 讛专讗砖讜谞讜转 讗讬谞谉 诪爪讟专驻讬诐 (讜注讻"讝) [讜注讻爪"诇] 诪砖讜诐 讚讛诇讜讗讛 谞讬谞讛讜 诪砖讜诐 讛讻讬 谞拽讬讟 讘讙诪' 住讘专讗 讚诪注讜转 讞讜讝专讬谉 讜诪拽砖讬 诇讛 讘驻砖讬讟讜转 诪讚专讘 讻谞"诇 注诇 讚专讱 驻讬专讜砖 专砖"讬 讝"诇. 
讜砖讜讘 诪爪讗转讬 谞讜住讞' 讬砖谞讛 砖讻转讜讘 讘讛 讜讛讗 诪诇讜讛 讛讬讗 讗诪专 专' 讬讜讞谞谉 讛专讬 砖诇讞谉 讜讻讜' 讜诪驻拽讗 讻诇 讗讬讚讱 诇讬砖谞' 讚讻讬讜谉 讚诇讗 讙诪专讬 拽讚讜砖讬 讜讗诪专 专讘 讜讻讜' 讜讻诪讛 讛讬讗 诪讬讜砖专转 谞讜住讞' 讝讜 讚诪诪转谞讬' 讙讜驻讛 拽讗 讚讬讬拽 诇讛 讚诪诇讜讛 讛讬讗 讜讗讬谞讛 诪拽讜讚砖转 讘诪诇讜讛 讚讗诇诪诇讬 诪转谞讬' 诇讗 讛讜讛 拽讜砖讬' 讻诇诇 诇专讘 讚讗讬讻' 诇诪讬诪专 诇讗讜 诪诇讜讛 讛讬讗 讻讚驻专讬砖讬转.
讜讬"诪 讗讜转讛 讘诇砖讜谉 讗讞专 诇讜诪专 讚讛讗 讚讗诪专讬谞谉 砖诪注 诪讬谞讛 诪注讜转 讘注诇诪' 讞讜讝专讬谉 讛讻讬 驻讬专讜砖讛 讚讛讻讗 谞诪讬 讬"诇 诪注讜转 驻拽讚讜谉 讗讜 诪转谞讛 讚讻讬讜谉 讚诇讗 讙诪专讬 拽讚讜砖讬谉 讜诇讗 注专讘谉 诇讙诪专讬 诇讜诪专 讛转拽讚砖讬 诇讬 讘讗诇讜 诇专讘 讛讜讜 驻拽讚讜谉 讜诇砖诪讜讗诇 诪转谞讛 讜拽讗 讚讬讬拽 专讘讗 诪讚拽转谞讬 讗讜讻诇转 讚讘注讬谞谉 砖讜讛 驻专讜讟讛 讘讗讞专讜谞讛 砖诪注 诪讬谞讛 诪注讜转 讘注诇诪' 讞讜讝专讬谉 讜诇讛讻讬 拽转谞讬 讘讝讜 讜讘讝讜 讘诪谞讞转 讗诐 讬砖 讘讻讜诇谉 讚讛讜讜 驻拽讚讜谉 讜讘讗讜讻诇转 讗诐 讬砖 讘讗讞专讜谞讛 砖谞注砖讜 诪诇讜讛 讚讗讬 住"讚 诪注讜转 讘注诇诪' 诪转谞讛 诪"砖 讗讜讻诇转 讜诪"砖 诪谞讞转 讗讬 (讛讻讬) [讛谞讬] 诪转谞讛 讛讜讜 讗驻讬' 诪谞讞转 注讚 砖讬讛讗 讘讗讞专讜谞讛 驻专讜讟讛 讜讗讬 诇讗 讛讜讜 讛讻讗 诪转谞讛 诪砖讜诐 讚讗驻砖专 诇谉 诇爪专讜驻讬谞讛讜 讗驻讬' 讗讜讻诇转 注讚 砖讬讛讗 讘讻讜诇谉 讜诇讛讻讬 拽砖讬' 诪转谞讬转讬谉 诇砖诪讜讗诇 讻讚驻专讬砖讬转:





讛讗 讚讗诪专讬谞谉 讗讬谉 诪驻专讬砖讬谉 讞诇讛 诪拽诪讞. 诪砖讜诐 讚讻转讬讘 注专讬住讜转讬讻诐. 讗讬讻' 讚拽砖讬' 诇讬讛 讘转专讜诪讛 谞诪讬 讻转讬讘 讚讙谞讱 讜讛讬讬谞讜 诇讗讞专 诪讬专讜讞 讚讗讬讚讙谉 讜讗祝 注诇 驻讬 讻谉 讗诐 讘砖讛拽讚讬诪讛 讘砖讘诇讬诐 转专讜诪转讜 转专讜诪讛 讗诇诪讗 讻讬 讻转讬讘 拽专讗 诇讻转讞讬诇讛 讻转讬讘 诇讜诪专 砖诇讗 谞转讞讬讬讘 注讚 砖注转 讚讬讙讜谉 讜讗诐 讛拽讚讬诐 讬爪讗 讛讻讗 谞诪讬 谞讬诪' 讛讻讬 讜爪专讬讱 转诇诪讜讚 讜讗讬讻' 诇诪讬诪专 讛转诐 讚专讞诪谞' 专讘讬 讚讻转讬讘 讜讛专诪讜转诐 诪诪谞讜 转专讜诪转 讛' 诪注砖专 诪谉 讛诪注砖专 讜诇讗 转专讜诪讛 讜转专讜诪转 诪注砖专 诪谉 讛诪注砖专 讜诪讜拽诪讬' 诇讛 讘砖讛拽讚讬诪讜 诇讜讬 诇讻讛谉 讘砖讘诇讬诐 讻讚讗讬转' 讘讘专讻讜转 讚祝 诪"讝 注"讗 讜讘驻住讞讬诐 讚祝 诇"讛 注"讘 讜诪诪讬诇' 砖诪注讬谞谉 讚讞讬讬诇 注诇讬讛 砖诐 诪注砖专 讘砖讘诇讬诐 讜诇"谞 讚讗祝 讞诇讛 谞诪讬 讻转专讜诪讛 诪讛 讛转诐 讚讙谉 讜诇讗 驻讞讜转 诪砖诇讬砖 讗祝 讛讻讗 注讬住讛 讜诇讗 拽诪讞 讜诪讛 讛转诐 讗讜讻诇讬谉 注专讗讬 注讚 砖讬诪专讞 讜讗诐 转专诐 转专讜诪转讜 转专讜诪讛 讗祝 讛讻讗 谞诪讬 讗讜讻诇讬诐 注专讗讬 注讚 砖转转讙诇讙诇 讜诪砖谞转谞讛 诪讬诐 讗诐 讛驻专讬砖讛 讞诇转讛 讞诇讛. 拽爪专讜 砖诇 讚讘专 拽诪讞 讻驻讬专讜转 诪讞讜讘专讬诐 谞转谉 诪讬诐 讻诪讬 砖转诇砖 讜诇讗 诪专讞 讙诇讙诇 讻诪讬专讜讞:





讜讗讬 讘注讬转 讗讬诪讗 诇注讜诇诐 讻讛谉 诪讬爪转 爪讬讬转. 驻专砖"讬 讝"诇 诪砖讜诐 砖讛讻讛谞讬诐 讝专讬讝讬诐 讛诐 讚讗讬谉 谞讜转谞讬谉 转专讜诪讛 诇讻讛谉 注诐 讛讗专抓 讜讗驻砖专 诇驻专砖 诪砖讜诐 砖讛讜讗 注爪诪讜 讗讜讻诇 讞诇转讜 讜讗讬谞讜 诪驻住讬讚 讘讛驻专砖转讜 讻诇讜诐:





讜讛讗 讚讗诪专讬谞谉 讬讜讚注 讜讗讬谞讜 讬讜讚注. 讜讗拽砖讬 讜转讛讜讬 转专讜诪' 讜讬讞讝讜专 讜讬转专讜诐 拽砖讛 诇讬 讻讬讜谉 讚拽住讘专 讘"讛 讚诪砖讜诐 讟专讬讞' 讚讻讛谉 讛讜讗 讗诪讗讬 诇讬讛讜讬 转专讜诪讛 讜讬讞讝讜专 讜讬转专讜诐 讛讗 讗诇讜 讛讬讛 讬讜讚注 砖讻谉 诇讗 讛讬讛 诪驻专讬砖 讜诪谉 讛讚讬谉 讛讜讗 讙讝诇 讘讬讚 讻讛谉 讜讛砖转' 诇讗 爪专讬讱 讻诇诇 诇讟注诪' 讚谞转拽谞讛 注讬住转讜.
讜讗驻砖专 讚讗讬 诇讗讜 诪砖讜诐 讚讙诪专 讜谞转谉 诪砖诐 诪转谞讛 诇讗 讛讜讜 诪注讬讬诇 谞驻砖讬讛 诇住驻拽讗 讚讻讬讜谉 讚讞讝讗 砖讗讬谉 诪驻专讬砖讬谉 讞诇讛 诪拽诪讞 诇讗 讛讜讛 诪拽讚讬诐 诇讛 讘拽诪讞 砖诪讗 诇讗 谞转拽谞讛 注讬住转讜 讜讛驻住讬讚 讜讬"诇 讚讛砖转' 诇讗讜 讗拽讜砖讬' 讙讜驻讛 讚诪讛讻讗 拽讬讬诪' 讗诇讗 讛讻讬 拽讗诪专 讻讬讜谉 讚讗诪专转 转专讜诪讛 讘讟注讜转 讛讬讗 诪讗讬 砖谞讗 讛讻讗 讚讗诪专转 讗讬谞讛 转专讜诪讛 讜诪讗讬 砖谞讗 讛转诐 讚讗诪专转 转专讜诪讛 讜讬讞讝讜专 讜讬转专讜诐 讚讛转诐 讟注诪' 诪讗讬 讚讻讬讜谉 砖转专诐 讘讟注讜转 诇讗 专讗讜 讞讻诪讬诐 诇讘讟诇 转专讜诪转讜 诇讙诪专讬 讜诇讛讞讝讬专讛 诇讞讜诇讬谉 讗祝 讻讗谉 讻讬讜谉 砖讛讜讗 讟讜注' 诇讜诪专 讘讚注转讜 砖讛讬讗 讞诇讛 讙诪讜专' 讛讜讗讬诇 讜讛讻讛谉 诪讞诇 讜住讘专 谞转拽谞讛 注讬住转讜 讗诐 讻谉 谞讬诪' 诇讬讛 砖讛讬讗 转专讜诪讛 讻诪讜 砖讞讜砖讘 讜讗祝 注诇 驻讬 砖讗讜诪专讬诐 诇讜 诇讛驻专讬砖 讗讞专转 诪讬爪转 爪讬讬转 砖谞专讗讛 诇讜 讗诪转 诇驻讬 诪讞砖讘转讜 讻诪讜 砖讗谞讜 讗讜诪专讬诐 讘诪拽讜诪讜转 讗讞专讬诐 转专讜诪讛 讜讞讜讝专 讜转讜专诐 讜诪驻专拽讬谞谉 讗讬 讗诪专转 诇讬讛 讛讻讬 讻诇 砖讻谉 讚诇讗 爪讬讬转 讘讞讚 诪谞讗 讻讬讜谉 砖讗转讛 诪讜讚讛 诇拽爪转 讚讘专讬讜 诇讜诪专 砖讛讬讗 转专讜诪讛:





专砖讘"讗

讗讚诐 讬讜讚注 砖讗讬谉 诪驻专讬砖讬谉 讞诇讛 诪拽诪讞. 驻讬专讜砖 诪砖讜诐 讚讻转讬讘 (讘诪讚讘专 讟讜, 讻) 注专讬住讜转讬讻诐 讚讛讬讬谞讜 诇讗讞专 讙诇讙讜诇. 讜讗讬讻讗 讚拽砖讬讗 诇讬讛 讜讛讗 转专讜诪讛 讚讻转讬讘 讘讬讛 讚讙谞讱 (讚讘专讬诐 讬讞, 讚) 讚诪砖诪注 讚讗讬讚讙谉, 讜讗驻讬诇讜 讛讻讬 拽讬讬诪讗 诇谉 砖讗诐 讛拽讚讬诪讜 讘砖讘诇讬谉 砖转专讜诪转讜 转专讜诪讛 讚讘专 转讜专讛, 讗诇诪讗 讻讬 讻转讬讘 拽专讗 诇讻转讞诇讛 讜诇诪爪讜讛 诪谉 讛诪讜讘讞专, 讛讗 讚讬注讘讚 注讘讚, 讗讬 谞诪讬 诇讜诪专 砖诇讗 谞转讞讬讬讘 注讚 砖注转 讚讬讙讜谉, 讛讗 讗诐 讛拽讚讬诪讜 讬爪讗 讛讻讗 谞诪讬 谞诪讬 砖讗诐 讛拽讚讬诪讛 讘拽诪讞 讬爪讗, 讜讬砖 诇讜诪专 讚讘转专讜诪讛 专讞诪谞讗 专讘讬讬讛 诪讚讻转讬讘 (讘诪讚讘专 讬讞, 讻讜) 讜讛专诪讜转诐 诪诪谞讜 转专讜诪转 讛' 诪注砖专 诪谉 讛诪注砖专, 讜讚专砖讬谞谉 诪讬谞讬讛 讜诇讗 转专讜诪讛 讙讚讜诇讛 讜转讜专诪转 诪注砖专 诪谉 讛诪注砖专, 讜讛讬讻讬 讚诪讬 讘砖讛拽讚讬诪讜 讘砖讘诇讬谉 讻讚诪讜拽诪讬谞谉 诇讛 讘讘专讻讜转 (讘专讻讜转 诪讝, 讗) 讜讘驻住讞讬诐 (驻住讞讬诐 诇讛, 讘), 讜诪诪讬诇讗 砖诪注讬谞谉 诪讬谞讛 讚讗诐 讛拽讚讬诪讜 讘砖讘诇讬谉 讚讞讬讬诇 注诇讬讛 砖诐 诪注砖专. 讜讛专诪讘"谉 谞专"讬 讻转讘 讚讗祝 讞诇讛 讻转专讜诪讛 讛讬讗, 诪讛 讛转诐 讚讙谉 讜诇讗 驻讞讜转 诪砖诇讬砖 讗祝 讛讻讗 注讬住讛 讜诇讗 拽诪讞, 讜诪讛 讛转诐 讗讜讻诇讬谉 注专讗讬 注讚 砖讬诪专讞 讜讗诐 转专诐 转专讜诪转讜 转专讜诪讛, 讗祝 讛讻讬 谞诪讬 讗讜讻诇讬谉 注专讗讬 注讚 砖转转讙诇讙诇 讜诪砖谞转谞讛 诪讬诐 讗诐 讛驻专讬砖讛 讞诇转讛 讞诇讛.





专讬讟讘"讗

讜砖诪注 诪讬谞讛 诪注讜转 讘注诇诪讗 讞讜讝专讬谉. 驻讬' 诪注讜转 讘注诇诪讗 讙讘讬 诪拽讚砖 讗讞讜转讜 讜讗驻讬' 讘诇讗 讞讝专讛 诇讗 讞讬讬诇讬 拽讚讜砖讬谉 砖讞讜讝专讬谉 诇讘注诇 讜讚讬讚讬讛 谞讬谞讛讜 讜驻拽讚讜谉 讛诐 讘讬讚讛 讻专讘 讜诇讗驻讜拽讬 讛讛讬讗 讚讗讞专 诇' 讬讜诐 讚讗驻讬' 专讘 诪讜讚讛 讚诪注讜转 讗讬谞诐 讞讜讝专讬谉 讜讛讜讜 诇讛讜 诪转谞讛 讙诪讜专讛 讗讬 讛讚专讬 讘讛讜 讗讜 诪转谞讛 诇砖诐 拽讚讜砖讬谉 讻讬讜谉 讚讘诇讗 讞讝专讛 讞讬讬诇讬 拽讚讜砖讬谉 诪讛 砖讗讬谉 讻谉 讘诪砖谞讜转讬谞讜 讚讘专讗砖讜谞讛 诇讗 诪讬拽讚砖讗 诇注 诇诐 讗注"讙 讚诇讗 讛讚专讬 讘讛讜 讜诇驻讬讻讱 诪注讜转 讞讜讝专讬谉 讜讛讗 讚讗砖诪讜注讬' 讚转谞讗 讚诪转谞讬' 住讘讬专讗 诇讬讛 诇驻讜诐 讗讜拽讬诪转讗 讚专讘 讗诪讬 讚诪注讜转 讘注诇诪讗 讞讜讝专讬谉 驻讬专砖"讬 讝"诇 讚砖诪注讬谞谉 诇讬讛 诪讚讞砖讬讘 转谞讗 诇专讗砖讜谞讛 诪诇讜讛 讗诇诪讗 诇讗讜 讚讬讚讛 讛讜讗 讗诇讗 驻拽讚讜谉 讛讜讗 讘讬讚讛 诪谉 讛讘注诇 讜讗讬 讛讚专 讘讬讛 讛讚专讗 诇讬讛 讜讻专讘 讚讗诪专 讘诪拽讚砖 讗讞讜转讜 讚诪注讜转 驻拽讚讜谉 诪讻讬讜谉 讚诇讗 讙诪专 拽讬讚讜砖讬' 讚讗讬 讗诪专转 讘诪拽讚砖 讗讞讜转讜 诪注讜转 诪转谞讛 讜讻讬讜谉 讚诇讗 讙诪专讬 拽讚讜砖讬' 诇讗 讘注讬' 诇讗讛讚讜专讬谞讛讜 讛讻讗 讗诪讗讬 诇讗 诪讬拽讚砖讗 讘拽诪讬讬转讗 讚讗讻诇讛 讚讚讬讚讛 讗讻诇讛 讜讻"转 讚讛讬讗 讛谞讜转谞转 砖诇讗 转转拽讚砖 讘讛 讻讬讜谉 砖讛讬讗 诪转谞讛 讜砖诇讛 讛讬讗 诇讙诪专讬 讟驻讬 诪诪诇讜讛 讛讗 诇讬转讗 讚讗驻讬诇讜 诇砖诪讜讗诇 讛讻讗 诇讬讻讗 诇诪讬诪专 诪转谞讛 讙诪讜专讛 讚讛转诐 讛讜讗 讘诪拽讚砖 讗讞讜转讜 砖诇讗 讙诪专讜 拽讬讚讜砖讬讜 讻诇诇 讗讘诇 讛讻讗 砖讙诪专讜 拽讬讚讜砖讬讜 讜讚讗讬 诇砖诐 拽讚讜砖讬谉 谞转谞诐 讜讚讬谉 讛讜讗 砖转讛讗 诪拽讜讚砖转 讗驻讬诇讜 讘专讗砖讜谞讛 讗诇讗 讜讚讗讬 讚诪转谞讬转讬谉 诇专讘讬 讗诪讬 讻专讘 讗讝诇讗 讜诇讗 讻砖诪讜讗诇 讻讱 谞专讗讛 诪转讜讱 驻讬' 专砖"讬 讝"诇:



讜讛拽砖讜 注诇讬讜 讗"讻 讗讻讬诇讜 诇专讘 谞诪讬 讛讬讻讬 砖诪注讬谞谉 讚诪注讜转 讘注诇诪讗 讞讜讝专讬谉 讜诇讗 讛讜讜 诪转谞讛 讚诇注讜诇诐 讗讬诪讗 诇讱 讚讛转诐 讻讬讜谉 砖诇讗 讙诪专 拽讬讚讜砖讬讜 讜讗讬讻讗 诇诪讬诪专 诇砖诐 诪转谞讛 讗诪专讬谞谉 诇砖诐 诪转谞讛 讻砖诪讜讗诇 讗讘诇 讛讻讗 讚诇讬讻讗 诇诪讬诪专 诪转谞讛 砖讛专讬 讙诪专 拽讚讜砖讬讜 诪讜讚讛 砖诪讜讗诇 讚诇讗 讗诪专讬谞谉 诪注讜转 诪转谞讛 讗诇讗 诇砖诐 驻拽讚讜谉 讗讜 诇砖诐 拽讚讜砖讬谉 讜注讜讚 砖诪讜讗诇 讙讜驻讬讛 讗诪讗讬 诇讗 讗讜拽讬诐 诪转谞讬' 讻专' 讗诪讬 讜讗住讬驻讗 拽讗讬 讜拽诪讬讬转讗 驻拽讚讜谉 讜诇讗 讚诪讬 诇讗讞讜转讜 讚讛讜讬讗 诪转谞讛 诪讟注诪讗 讚讻转讬讘谞讗 讜讛讗 注讚讬驻讗 诇讬讛 诪诪讗讬 讚讗讜拽诪讛 讗专讬砖讗 讚讛讜讬讗 讗讜拽讬诪转讗 讚讞讬拽转讗 讜注讜讚 讻讬讜谉 讚讗诪专 诪专"谉 讝"诇 讚诇砖诪讜讗诇 讻讬讜谉 砖讙诪专 拽讬讚讜砖讬讜 讘诪砖谞转讬谞讜 讗诪专转 讚诇砖诐 拽讚讜砖讬谉 讬讛讘讬谞讛讜 讗注"讙 讚讘讚讬讚讛 讘诇讞讜讚 诇讗 讞讬讬诇讬 拽讚讜砖讬谉 讗"讻 转讬拽砖讬 诇谉 诪转谞讬' 诇讻"注 讜讗驻讬' 诇专讘 讜讗诪讗讬 讛讜讬讗 拽诪讬讬转讗 驻拽讚讜谉 讻诇诇 谞讬诪讗 诇砖诐 拽讚讜砖讬谉 讛讜讛 讻讬讜谉 砖讙诪' 拽讚讜砖讬讜 讜转转拽讚砖 讘讛 讚讛讗 注"讻 诇讗 讗讬驻诇讬讙讜 专讘 讜砖诪讜讗诇 讘诪拽讚砖 讗讞讜转讜 讗诇讗 诪砖讜诐 讚诇讬讻讗 诇诪讬诪专 讘讛 讚诇砖诐 拽讚讜砖讬谉 谞转谉 讗讘诇 讻诇 讛讬讻讗 讚讗讬讻讗 诇诪讬诪专 诇砖诐 拽讚讜砖讬谉 诇砖诐 拽讚讜砖讬谉 讗诪专讬' 讜诇讗 诇砖诐 驻拽讚讜谉 讜诇讗 诇砖诐 诪转谞讛:



讜讬砖 诇转专抓 注诇 讚讘专讬 专讘讬' 讝"诇 讜诇讜诪专 讚讗讬讛讜 讛"拽 讚诪转谞讬' 诇诪拽讚砖 讗讞讜转讜 讚诪讬讗 讻讚讻转讬讘谞讗 诇注讬诇 讚讘诇讗 讞讝专讛 诇讗 转驻住讬 拽讚讜砖讬谉 诪讛 砖讗讬谉 讻谉 讘诪拽讚砖 诇讗讞专 诇' 讬讜诐 讜讘讗讜诪专 讛转讞讚砖讬 诇讬 讘讗诇讜 讛诇讻讱 讗诇讜 讛讜讛 住讘讬专讗 诇谉 讚讘诪拽讚砖 讗讞讜转讜 诪讻讬讜谉 讚诇讗 讗驻砖专 讚讞讬讬诇讬 拽讚讜砖讬谉 讗驻讬' 讘诇讗 讞讝专讛 诪注讜转 诪转谞讛 讜诇讗 驻拽讚讜谉 讚讬谉 讛讬讗 砖谞讗诪专 讘诪砖谞转讬谞讜 砖转转拽讚砖 讘专讗砖讜谞讛 诇讘讚讛 讜讙诐 砖转爪讟专祝 注诐 讛讗讞专讜谞讜转 诇讛砖诇讬诐 砖讜讛 驻专讜讟讛 讚讛讗 讗驻讬拽转讛 讘拽诪讬讬转讗 诪驻拽讚讜谉 讜诇讗讜 讚讘注诇 讛讬讗 讻诇诇 讜讻讬 讗讻诇讛 讚讬讚讛 讗讻诇讛 诪讗讬 讗诪专讛 诪转谞讛 讙诪讜专讛 讛讬讗 砖诇讛 讻讬 讛转诐 讜讚讗讬 诇讬讻讗 诇诪讬诪专 诪讻讬讜谉 讚讗驻讬拽转讛 诪驻拽讚讜谉 讚讻讬讜谉 讚讗驻砖专 讘砖讜诐 爪讚 讚讙诪专讬 拽讬讚讜砖讬 讜讞讬讬诇讬 诇讗讜 诪转谞讛 讙诪讜专讛 讛讬讗 讗诇讗 诪转谞讛 诇砖讜诐 拽讬讚讜砖讬谉 讜诪讻讬讜谉 讚讞讝讬谞讗 讚诇讗 诪讬拽讚砖讗 讘拽诪讬讬转讗 讜诇讗 诪讬拽讚砖讗 谞诪讬 讘讛讚讬 讗讬讚讱 注诇 讻专讞讬谉 讘注诇诪讗 讘诪拽讚砖 讗讞讜转讜 诪注讜转 驻拽讚讜谉 讜诪砖讜诐 讛讻讬 讛讜讜 驻拽讚讜谉 谞诪讬 讘诪砖谞转讬谞讜 讜讻讬 讗讻诇讛 讚讘注诇 讗讻诇讛 讜诪诇讜讛 讗讬转注讘讬讚讗 讙讘讛 讜诇讗 讞讝讬讗 诇讗讬拽讚讜砖讬 讘讛 讘讗谞驻讬 谞驻砖讛 讜诇讗 诇讗讬爪讟专讜驻讬 讘讛讚讬 讗讬讚讱 讜讛讬讬谞讜 讚诇讗 讗讜拽诪讛 砖诪讜讗诇 讗住讬驻讗 诇讚讬讚讬讛 讻讬讜谉 讚讘注诇诪讗 讗讬谉 诪注讜转 讞讜讝专讬谉 讛讻讗 讻讬 讗讻诇讛 讚讬讚讛 讗讻诇讛 讜诇砖诐 拽讬讚讜砖讬谉 讜讗讬爪讟专讜驻讬 诪爪讟专驻讬 讜讗诐 讬砖 讘讻讜诇诐 砖讜讛 驻专讜讟讛 诪拽讜讚砖转 讚诇讬讻讗 诇诪讬诪专 讚诇讗 转爪讟专祝 讗诇讗 诇诪"讚 讜讛讬讬谞讜 讚讗拽砖讬谞谉 讘专讬砖 砖诪注转讬谉 讜讛讗 诪诇讜讛 讛讬讗 讚讻讬讜谉 讚诇讗 讙诪专讬 拽讚讜砖讬谉 讛讜讬讗 诇讛 诪诇讜讛 诪砖讜诐 讚诪砖诪注 诇谉 讚讘注诇诪讗 诪注讜转 讞讜讝专讬谉 讻讬讜谉 讚诇讗 讙诪专讬 拽讚讜砖讬谉 讜讻讬 转讬诪讗 讜讛讗 诪谞诇谉 讚诇诪讗 讛转诐 诪注讜转 诪转谞讛 讻砖诪讜讗诇 讜讛讻讗 诪转谞讛 诇砖诐 拽讚讜砖讬谉 讜讛讬讻讬 拽专讬谞谉 诇讛 诪诇讜讛 诇讛讚讬讗 讗讬讻讗 诇诪讬诪专 讚注诇 讻专讞讬谉 诪转谞讬转讬谉 讚讬讬拽 讛讻讬 讚拽转谞讬 讘讗讜讻诇转 讗诐 讛讬转讛 讗讞转 诪讛谉 讚讗诇诪讗 讛专讗砖讜谞讜转 讗讬谞诐 诪爪讟专驻转 讜注诇 讻专讞讬讛 讞讬讬谞讜 诪砖讜诐 讚讛讜讛 诪诇讜讛 讚讗诇讜 住"诇 讘注诇诪讗 诪注讜转 诪转谞讛 讛讻讗 讚讬谉 讛讜讗 砖讬讛讜 诪爪讟专驻讜转:



讜诪讗讬 讚谞拽讟讬谞谉 讘讬讚谉 讚讻讬讜谉 讚诇讗 讙诪专讬 拽讚讜砖讬谉 诇讗讜 讛讬讬谞讜 专讗讬讬讛 讚讬讚谉 讚讛讜讜 诪诇讜讛 讚讛转诐 谞诪讬 诇讗 讙诪专讬 拽讚讜砖讬谉 讜讗讬谞讛 诪诇讜讛 讗诇讗 专讗讬讛 讚讬讚谉 诪讚诇讗 诪爪讟专驻讬 讚讗诇诪讗 讛诇讜讗讛 讛讬讗 讜诪注讜转 讞讜讝专讬谉. 讜讬讛讘讬谞谉 讟注诪讗 诇诪转谞讬转讬谉 讚诪砖讜诐 讛讻讬 讞砖讬讘 诇讛 诪诇讜讛 讜住讘专 讚诪注讜转 讞讜讝专讬谉 诪砖讜诐 讚诇讗 讙诪专讬 拽讚讜砖讬谉 讜诇讗 讛驻住讬拽 诇砖讜谞讜 讜讘诇讗 讞讝专讛 谞诪讬 诇讗 讞讬讬诇讬 拽讚讜砖讬' 讘讛 讗注"讙 讚诪讟讬 诇讬讚讛 讻讚驻专讬砖谞讗 诇注讬诇:



讜讬砖 诪讬注讜讟 谞讜住讞讗讜转 讬砖谞讜转 讚诇讗 讙专住讬 讚讻讬讜谉 讚诇讗 讙诪专讬 拽讚讜砖讬 讛讜讬讗 诇讛 诪诇讜讛 讗诇讗 讛讻讬 讙专住讬 讜讛讗 诪诇讜讛 讛讬讗 讜讗诪专 专讘 讜讻讜' 讜讝讜 讬砖专讛 诪讗讚 诪住讬讬注转 诇驻讬专讜砖讬讜 讜砖讗专 讛诇砖讜谉 讛谞讜住祝 讘砖讗专 讛谞讜住讞讗讜转 诇砖讜谉 诪专 专讘 讬讛讜讚讗讬 讙讗讜谉 讘驻讬专讜砖讗 讚诇讬砖谞讗 讚讙诪专讗. 讜讗砖讻讞谉 讚讻讜转讗 讘砖讗专 讚讜讻转讬 讜谞转拽讬讬诐 讘讝讛 驻讬专讜砖讜 砖诇 专砖"讬 讝"诇 注诇 谞讻讜谉:



讜讬砖 诪驻专砖讬诐 砖诪讜注转讬谞讜 讘讚专讱 讗讞专转 讚讛讻讬 讗诪专讬谞谉 砖诪注 诪讬谞讬' 诪注讜转 讘注诇诪讗 讞讜讝专讬谉 诪讚诪驻诇讙讬' 讘诪转谞讬转谉 讘讬谉 讗讜讻诇转 诇诪谞讞转 讗诇诪讗 诪注讜转 讞讜讝专讬谉 讜讛诇讜讗讛 讛讬讗 讜诪砖讜诐 讛讻讬 讻讬 诇讗 讗讻诇讛 讜诪谞讞讗 拽诪讛 诪爪讟专驻讗 讘讛讚讬 讗讬讚讱 讚讛讗 讚讬讚讬讛 讛讬讗 讜讻讬 讗讻诇讛 诇讛 砖诇讞讛 讬讚 讘驻拽讚讜谉 讜谞注砖讬诐 诪诇讜讛 讜讗讬谞讛 诪爪讟专驻讛 讘讛讚讬 讗讬讚讱 讚讗诇讜 讛讜讛 住讘讬专讗 诇讬讛 讚讘注诇诪讗 讛讜讛 讻讬讜爪讗 讘诪砖谞转讬谞讜 诪注讜转 讗讬谞诐 讞讜讝专讬谉 讗诐 讻谉 讛讻讗 诪讗讬 砖谞讗 讘讬谉 诪谞讞转 诇讗讜讻诇转 讚讗讬 诪转谞讛 讙诪讜专讛 讛讜转 拽诪讬讬转讗 讚诇讗 讙诪专讬 讘讛 拽讚讜砖讬 讗驻讬诇讜 诪谞讞转 谞诪讬 诇讗 转爪讟专祝 注诐 讛砖讗专 讚讛讗 讚讬讚讛 讛讬讗 讝讜 拽诪讬讬转讗 诇讗讜 诪转谞讛 讙诪讜专讛 讛讬讗 讗诇讗 诪转谞讛 诇砖诐 拽讚讜砖讬谉 讜诪砖讜诐 讛讻讬 讘诪谞讞讛 诪爪讟专驻讬 讗诐 讻谉 讗驻讬诇讜 讘讗讜讻诇转 谞诪讬 转爪讟专祝 讚讛讗 注诇 讻专讞讬谉 讻诇 讛讬讻讗 讚讗诪专转 诪注讜转 讗讬谞诐 讞讜讝专讬谉 诇讗 住讙讬讗 讚转讛讜讬 讗诇讗 诪转谞讛 讙诪讜专讛 讗讜 诪转谞讛 诇砖诐 拽讚讜砖讬谉 讜诇讗 讛讜讛 驻拽讚讜谉 讜诪诇讜讛 讻诇诇. 讜谞讻讜谉 讛讜讗:



讜讗讬讻讗 讚拽砖讬讗 诇讬讛 讛讬讻讬 诪讬讬转讬谞谉 专讗讬讛 诪拽讚讜砖讬 讗讞讜转讜 诇讛讗 讚讛讻讗 讻诇诇 讚砖讗谞讬 讛转诐 诪讟注诪讗 讚诪驻专砖 讘讛 讚讗讚诐 讬讜讚注 砖讗讬谉 拽讚讜砖讬谉 转讜驻住讬谉 讘讗讞讜转讜 讜讙诪专 讜谞转谉 诇砖诐 诪转谞讛. 讜讛讗 诇讗 拽砖讬讗 讚讛讗 诇专讘 讻诇 讚讻谉 讛讜讗 讚讻讬讜谉 讚讛转诐 讚诇讗 讙诪专讬 谞砖讜讗讬 讻诇诇 讛讜讜 诪转谞讛 讻诇 砖讻谉 讚讝讜 讚住讜祝 住讜祝 讚讙诪专讬 谞砖讜讗讬谉 讜讚注转讜 拽专讜讘讛 讚讛讜讜 诪转谞讛 讜讻讬讜谉 讚讘讛讗 讞讝讬谞谉 诪诪转谞讬' 讚诇讗 讛讬讜 诪转谞讛 讻"砖 讚讘讛讛讬讗 诇讗 讛讜讜 诪转谞讛 讜诪讗讬 讚讗诪专 专讘 讗讚诐 讬讜讚注 诇讗讜 讚讜拽讗 讚讛讗 讘诪转谞讬转讬谉 诇讗 砖讬讬讱 诇讜诪专 讗讚诐 讬讜讚注 讜讗转讬讗 讻专讘 讚讗诪专 专讘 诪注讜转 讞讜讝专讬谉 讗诇讗 讜讚讗讬 诇讗讜 讚讜拽讗 讜讛讻讬 拽讗诪专 讚注转讜 砖诇 讗讚诐 讘拽讚讜砖讬谉 讚讻诇 讛讬讻讗 砖诇讗 讬讙诪专讜 拽讚讜砖讬谉 讗驻讬诇讜 讘诇讗 讞讝专讛 讗注"讙 讚诪讟讬 讻住驻讗 诇讬讚讛 砖讬讛讗 讛讻住祝 驻拽讚讜谉 讗爪诇讛 讜讬讞讝专讜 讗爪诇讜 讜诇讗 讬讛讬讘 诇讛 专砖讜转 诇讛讜爪讬讗诐 讜讻讚讻转讘讬谞讗. 讗讘诇 讗讚诐 讬讜讚注 讚拽讗诪专 砖诪讜讗诇 讗转讬 砖驻讬专 讻驻砖讟讛 讚讗注"讙 讚讬讜讚注 讘讜讚讗讬 砖诇讗 讬讛谞讜 诪注砖讬讜 讜讗讬谉 诪讬拽专讘讬 讗讛讚讚讬 讙讜诪专 讜谞转谉 诇讛 诪转谞讛 讜诪砖讜诐 讛讻讬 讚讬拽 诪讬谞讛 专讘讗 讚讻诇 砖讻谉 砖讛讬讛 诇讜 诇讬转谞诐 讘诪转谞讛 讘诪砖谞转讬谞讜 砖讗讬谞讜 讬讜讚注 讻谉 讜讗驻砖专 讚诪拽专讘讬 讗讛讚讚讬 讜讝讛 诪讘讜讗专 讜谞讻讜谉. 讜讻讬讜谉 讚诪转谞讬转讬谉 诇专讘 讗诪讬 讗转讬讗 讻专讘 砖诪注讬谞谉 讚讘诪拽讚砖 讗讞讜转讜 讛诇讻转讗 讻专讘:



讜讛讗讬 驻诇讜讙转讗 讚专讘 讜砖诪讜讗诇 讗砖讻讞谉 诇讛讜 讚讻讜讜转讛 讘注诇诪讗 讘驻"拽 讚讘讘讗 诪爪讬注讗 讛讻讬专 讘讛 砖讗讬谞讛 砖诇讜 讜诇拽讞讛 专讘 讗诪专 诪注讜转 讬砖 诇讜 讚讙诪专 讜谞转谉 诇砖诐 驻拽讚讜谉 讜砖诪讜讗诇 讗诪专 诪注讜转 讗讬谉 诇讜 讗讚诐 讬讜讚注 砖讗讬谉 诇讜 拽专拽注 讜讙诪专 讜谞转谉 诇砖诐 诪转谞讛 讜拽砖讬讗 诇谉 讚讛讗 讘诪住讻转 注专讻讬谉 讜诪讬讬转讬谞谉 诇讛 讘诪住讻转 讙讬讟讬谉 讗讬驻诇讬讙讜 专讘 讜砖诪讜讗诇 讘诪讜讻专 砖讚讛讜 讘砖谞转 讛讬讜讘诇 专讘 讗诪专 诪讻讜专讛 讜讬讜爪讗讛 讻诇讜诪专 讬讜爪讗讛 诇讘注诇讬诐 讜诇讗 诪讛讚专 讝讜讝讬 讜砖诪讜讗诇 讗诪专 讗讬谞讛 诪讻讜专讛 讻诇 注讬拽专 讜讛讚专讗 讗专注讗 诇讘注诇讬诐 讜讛讚专讬 讝讜讝讬 诇诇讜拽讞 讜讗诪讗讬 诇砖诪讜讗诇 诇讬诪讗 讗讚诐 讬讜讚注 砖讗讬谞讛 诪讻讜专讛 讘讬讜讘诇 注诪讚 讜讙诪专 讜谞转谉 诇砖诐 诪转谞讛 讜讗讬讻讗 诇诪讬诪专 讚讛转诐 诇讬讻讗 诇诪讬诪专 讗讚诐 讬讜讚注 讚讟注讜 讜住讘专 讚诪讻讜专讛 讻讘专 拽讜讚诐 讬讜讘诇 讛讜讗 砖讬讜爪讗讛 讘讬讜讘诇 讗讘诇 诪讻讜专讛 讘讬讜讘诇 注爪诪讜 诇讗 转爪讗 注讚 讬讜讘诇 讗讞专转 讛诇讻讱 诇讗 讙诪专 讜谞转谉 诇砖诐 诪转谞讛 讜专讘 讚讗诪专 讛转诐 砖讗讬谉 讛诪注讜转 讞讜讝专讬谉 诇讗 拽砖讬讗 诇讛讱 讚讛讻讗 讜诇讛讛讬讗 讚诪注讜转 讞讜讝专讬谉 讚砖讗谞讬 讛谞讬 讚诇讗 讞讬讬诇讬 拽讚讜砖讬 讜诇讗 讞讬讬诇讬 讝讘讜谞讬 讻诇诇 讗讘诇 讘讛讛讬讗 讚讬讜讘诇 讞讬讬诇讬 讝讘讬谞讬 诇讙诪专讬 讗诇讗 讚专讞诪谞讗 讞诪专 讚转讛讚专 讚讜诪讬讗 讚诪讜讻专 讗讜转讜 注专讘 砖讘讬注讬转 讜讛讬讬谞讜 讚拽讗诪专 诪讻讜专讛 讜讬讜爪讗讛:



诪转讬讘 专讘讬谞讗 讛诪驻专讬砖 讞诇转讜 拽诪讞 讗讬谞讛 讞诇讛. 驻讬' 专砖"讬 讝"诇 诪砖讜诐 讚讻转讬讘 注专讬住讜转讬讻诐 讘注讬' 砖转讛讗 注讬住讛. 讜拽砖讬讗 诇谉 讚讗讬 诪讛讗讬 讟注诪讗 讛讜讗 讗诪讗讬 讗讬谞讛 讞诇讛 讚拽专讗 讗讬讬专讬 讘讝诪谉 讞讬讜讘 讞诇讛 诇诪讬诪专讗 讚诪拽诪讬 讛讻讬 诇讗 诪讞讬讬讘 讘讞诇讛 讜诪讛讜 讗诐 讛拽讚讬诪讛 拽讜讚诐 诇讻谉 谞驻讟专讛 讻讚讗砖讻讞谉 讙讘讬 转专讜诪讛 讜诪注砖专 讚讻转讬讘 讚讙谞讱 讛讬讬谞讜 讗讞专 讚讬讙讜谉 讜诪讬专讜讞 砖讗讬谞讜 讞讬讬讘 诇讛驻专讬砖 转专讜诪讛 讜诪注砖专 注讚 砖注转 讚讬讙讜谉 讜诪讬专讜讞 讜讗驻讬诇讜 讛讻讬 讗诐 讛拽讚讬诪讜 讘砖讬讘讜诇讬诐 讬爪讗 讜转专讜诪转讜 转专讜诪讛 讜讻讚讗诪专讬谞谉 讛转诐 诪注砖专 专讗砖讜谉 砖讛拽讚讬诪讜 讘砖讬讘讜诇讬诐 驻讟讜专 诪转专讜诪讛 讙讚讜诇讛 讻讚讻转讬讘 讜讛专诪讜转诐 诪诪谞讜 讗转 转专讜诪转 讛' 诪注砖专 诪谉 讛诪注砖专 讗诪专转讬 诇讱 讜诇讗 转专讜诪讛 讙讚讜诇讛 讜转专诪讜转 诪注砖专 讜讗讜拽讬诪谞讗 讘驻住讞讬诐 讜讘讘讻讜专讜转 讻砖讛拽讚讬诪讜 讘砖讬讘讜诇讬诐 讜转专爪讜 讘转讜住驻讜转 讚砖讗谞讬 转讘讜讗讛 讚专讘讬讬讛 专讞诪谞讗 诪讚讻转讬讘 讜讛专诪讜转诐 诪诪谞讜 讚讗诇诪讗 诪注砖专 砖讛拽讚讬诪讜 讘砖讬讘讜诇讬诐 讛讜讬 诪注砖专 讗讘诇 讙讘讬 讞诇讛 讚诇讗 专讘讬讬讛 专讞诪谞讗 讗讬诪讗 诇讗 砖讗诐 讛拽讚讬诪讜 拽讜讚诐 注讬住讛 讗讬谞讛 讞诇讛. 讜诇讗 诪讬讞讜讜专 讚讻讬讜谉 讚砖诐 转专讜诪讛 讗讞转 讛讜讗 讗诪讗讬 诇讗 讙诪专讬谞谉 诪讛讛讬讗 诇转专讜诪讛 讜讞诇讛:



讜讛谞讻讜谉 讻诪讜 砖驻讬专砖 讛专诪讘"谉 讝爪"诇 讚讜讚讗讬 讞诇讛 讻转专讜诪讛 讜诪注砖专 讚讙谉. 讜诪讬讛讜 讘讚讙谉 诪爪讬谞讜 砖诇砖讛 讝诪谞讬'. 讛讗讞讚 拽讜讚诐 砖讛讘讬讗讛 砖诇讬砖 砖讛讬讗 驻讟讜专讛 诇讙诪专讬 讜讗讜讻诇 诪诪谞讛 讗驻讬诇讜 讗讻讬诇转 拽讘注 讜讗诐 讛讜爪讬讗 诪诪谞讛 转专讜诪转 诪注砖专 诇讗 注砖讛 讜诇讗 讻诇讜诐 讜讗讬谞讛 转专讜诪讛 讻诇诇. 讜讛砖谞讬 诇讗讞专 砖讛讘讬讗讛 砖诇讬砖 讚拽专讬谞谉 诇讬讛 注讜谞转 讛诪注砖专讜转 讜讗诐 讛驻专讬砖 诪诪谞讛 转专讜诪讛 讜诪注砖专 转专讜诪转讜 转专讜诪讛 讗讘诇 讗讬谞讜 讞讬讬讘 注讚讬讬谉 诇讛驻专讬砖 讜讬讻讜诇 诇讗讻讜诇 诪诪谞讜 诪谉 讛转讜专讛 讗驻讬诇讜 讗讻讬诇转 拽讘注 讜诪讚专讘谞谉 讗讻讬诇转 注专讗讬. 讜讛砖诇讬砖讬 砖注转 讚讬讙讜谉 讜诪讬专讜讞 讜讝讛 讛讜讗 讛谞拽专讗 讙专谞谉 诇诪注砖专 讚讛砖转讗 诪讞讬讬讘 讘讛驻专砖讛 讜讗住讜专 讘讗讻讬诇转 注专讗讬 诪谉 讛转讜专讛 注讚 砖讬驻专讬砖 讜讻谞讙讚 砖诇砖讛 讝诪谞讬诐 讗诇讜 讬砖 讘讞诇讛 讚讘注讬讚讜 拽诪讞 讛讜讬 讻转讘讜讗讛 砖诇讗 讛讘讬讗讛 砖诇讬砖 砖讗讬谉 讛驻专砖转讜 讛驻专砖讛 讜讻砖谞转谉 诪讬诐 诇拽诪讞 讛讜讬 讻注讜谞转 讛诪注砖专讜转 砖讗诐 讛驻专讬砖 讛讜讬 讛驻专砖讛 讜讻砖讛转讞讬诇 诇讙诇讙诇 讛讜讬 讻诪讬专讜讞 砖讞讬讬讘 诇讛驻专讬砖 讜诪砖讜诐 讛讻讬 转谞谉 砖讛诪驻专讬砖 讞诇转讜 拽诪讞 讗讬谞讛 讞诇讛 讻诇诇 讜讙讝诇 讘讬讚 讻讛谉:



讜诇砖诪讜讗诇 讗诪讗讬 讙讝诇 讘讬讚 讻讛谉 诇讬诪讗 讗讚诐 讬讜讚注 砖讗讬谉 诪驻专讬砖讬谉 讞诇讛 诪拽诪讞 讜讙诪专 讜谞转谉 诇砖诐 诪转谞讛. 驻讬' 讚诇讬讻讗 诇诪讬诪专 砖诇讗 讗诪专讛 砖诪讜讗诇 讗诇讗 诇讙讘讬 拽讚讜砖讬 讗讞讜转讜 诇讞讜讚 讚讛讗 讘注诇诪讗 谞诪讬 讗诪专讜 讘讛讻讬专 讘讛 砖讗讬谞讜 砖诇讜 讻讚讻转讬讘谞讗 诇注讬诇:



讜驻专拽讬谞谉 讚讗讬谉 讛讻讬 谞诪讬 讚讚讬谞讗 讛讜讗 讚诇讗 转讬讛讚专 诇讘注诇讬诐 讗诇讗 讙讝讬专讛 讚讬诇诪讗 诪转拽讬诇 讘讛 讻讛谉 讚住讘专 讚讛讜讬讗 讞诇讛 讜讗讻诇 诇讛 讘讟讬讘诇讛 讻讚诪驻专砖 讜讗讝讬诇 讜讗拽砖讬谞谉 讛讬讻讬 讟注讬 讘讛讗 讚讛讗 讗诪专转 讗讚诐 讬讜讚注. 驻讬' 讚讛讗 拽讘诇转 诇讛 诇讛讗讬 拽讜砖讬讗 讚讗讚诐 讬讜讚注 诪讻诇诇 讚诪讜讚讬转 讘讛 讚讛讻讬 讛讜讗. 讜诪讛讚专讬谞谉 讚讬讜讚注 讜讗讬谞讜 讬讜讚注. 驻讬' 讬讜讚注 拽爪转 讛讚讬谉 讜讗讬谞讜 讬讜讚注 讻诇讜 讬讜讚注 砖讗讬谉 诪驻专讬砖讬谉 讞诇讛 诪拽诪讞 讘注"讻 砖诇 讻讛谉 讜讗讬谞讜 讬讜讚注 讛讚讬谉 诇讙诪专讬 砖住讘讜专 讚诪砖讜诐 讟专讞讗 讚讻讛谉 讛讜讗 讗讘诇 诪讚注转讜 诪驻专讬砖讬谉 讛诇讻讱 讘注诇讬诐 讜讚讗讬 谞转谞讜 诇砖诐 诪转谞讛 讚讛讗 讬讚注讬 讜讚讗讬 讚诇讗 讗驻砖专 讗诇讗 诪讚注转讜 讜讗讬谞诐 讬讜讚注讬诐 讗诐 谞转专爪讛 讛讻讛谉 讜讙诪专 讜谞转谉 诇砖诐 诪转谞讛 讜讻讛谉 讗讞诇讬讛 讘讬谉 讚讬诇讬讛 诇讚讬诇讬讛 诇讟讬专讞讬讛 讜住讘讜专 讻讬讜谉 讚诪讞诇 讛讜讬讗 讞诇讛 讜讗讻讬诇 诇讛 讘讟讬讘诇讛 砖诇讗 讻讚讬谉 讜诇讛讻讬 讗诪专 专讘谞谉 讚转讬讛讚专. 讗讘诇 诇讬讻讗 诇诪讬诪专 讚拽住"讚 讛砖转讗 讚讘注诇讬诐 谞诪讬 讬讚注讬 讚讻讛谉 谞转专爪讛 讜讗讞诇讬讛 诇讟专讞讬讛 讜讛讜讬讗 诇讛 讞诇讛 讚讗诐 讻谉 转讜 诇讬转讗 诇拽讜砖讬讬谉 讚讗讚诐 讬讜讚注 讜诇讗 讙诪专 讜谞转谉 诇砖诐 诪转谞讛 讻诇诇 讜讚讬谞讗 讛讜讗 讚转讛讜讬 讙讝诇 讘讬讚 讻讛谉 讚讛驻专砖讛 讘讟注讜转 讛讜转 讜诇诪讛 诇讬 讟注诪讗 讚讙讝讬专讛 讚讗讻讬诇 诇讛 讻讛谉 讘讟讬讘诇讛 讗诇讗 讜讚讗讬 讻讚讗诪专谉. 讜注讜讚 讛讬讻讬 讛讚专 诇诪驻专讱 讘住诪讜讱 讗讚诐 讬讜讚注 讜讛讗诪专转 讗讚诐 讬讜讚注:



讜讗讬讘注讬转 讗讬诪讗 诇注讜诇诐 讻讛谉 诪爪讬转 爪讬讬转. 驻讬' 专砖"讬 讝"诇 诪砖讜诐 讚讻讛谞讬诐 讝专讬讝讬谉 讛谉 砖讗讬谉 谞讜转谞讬谉 转专讜诪讛 讜诇讗 讞诇讛 诇讻讛谉 注诐 讛讗专抓. 讜讬砖 诇驻专砖 讚讻讛谉 诪爪讬转 爪讗讬转 诇讛驻专讬砖 讞诇讛 注诇讬讛 砖讛专讬 讛讜讗 讗讜讻诇 讞诇转讜 讜讗讬谞讜 [诪驻住讬讚] (诪驻专讬砖) 讻诇讜诐 讘讛驻专砖讛 讝讜 诪讛 砖讗讬谉 讻谉 讘讬砖专讗诇 砖讗诐 讗转讛 讗讜诪专 诇讜 砖讬讞讝讜专 讜讬转专讜诐 讬砖 诇讜 讛驻住讬讚 讜诇讗 爪讬讬转 讘讞讚 诪谞讗 讜讗转讬 诇诪讬讻诇 注讬住转讬 讘讟讬讘诇讗 讻住讘讜专 砖讛讜讗 讞诇讛 诪讛 砖讛驻专讬砖 讘讛 诪拽诪讞:



讜讗拽砖讬谞谉 讜讛讗 讗诪专转 讗讚诐 讬讜讚注 砖讗讬谉 诪驻专讬砖讬谉 讞诇讛 诪拽诪讞 讜诇砖诐 诪转谞讛 谞转谞讛 讗诇诪讗 诇讗 讟注讬 讘讛. 讜驻专拽讬谞谉 讚讬讜讚注 砖讗讬谉 诪驻专讬砖讬谉 讞诇讛 诪拽诪讞 讘注"讻 砖诇 讻讛谉 讗讘诇 诪讚注转讜 诪驻专讬砖讬谉 讜讛讜讗 住讘讜专 讚讻讬讜谉 讚拽讘诇讛 讻讛谉 诪讬谞讬讛 讘拽诪讞 拽讘诇讬讛 注诇讬讛 讜诪讞诇 讟专讞讬讛 讚讗讬 诇讗 讛讜讛 讗诪专 诇讬讛 讘讛讚讬讗 讜诇讗 讬转谉 诇驻谞讬 注讜专 诪讻砖讜诇 讜讗祝 讛讻讛谉 讟讜注讛 讜诪拽讘诇讬 诪诪谞讜 注诇 讚注转 讻谉 砖讬住讘讜专 讘诪讞讬诇转讜 住讙讬 讜讬讻砖讜诇 讘讛 讗讬 诇讗讜 讚讗诪专讬谞谉 诇讬讛 砖诇讗 转讗讻诇 注讚 砖讬驻专讬砖 注诇讬讛 诪诪拽讜诐 讗讞专:



讜驻专讻讬谞谉 讜诇讛讜讬 转专讜诪讛 讘讬讚 讻讛谉 讜讬讞讝讜专 讜讬转专讜诐. 驻讬' 诇讗讜 讚讜拽讗 转专讜诪讛 讚讛讗 诇讗 讗驻砖专 讗诇讗 讛"拽 转讛讬讬 讚讻讛谉 讜诇讗 转讛讚专 诇讘注诇讬诐 讻讗诇讜 讛讬讗 转专讜诪讛 诪诪砖 讜诇讬诪讗 诇讛讜 诇讘注诇讬诐 砖讬转专讜诐 驻注诐 砖谞讬转:



讜拽砖讬讗 诇谉 讻讬讜谉 讚讗诪专转 讚讘注"讛 讬讜讚注 讜讗讬谞讜 讬讜讚注 讜注诇 讚注转 讞诇讛 谞转谞讛 讘讟注讜讛 诇诪讛 讞讜讝专 讜转讜专诐 讜诇讗 讛讚专讗 诇讬讛. 讜转讜 讛讗 讛驻专砖讛 讘讟注讜转 讛讜讗 讜诪讚讬谞讗 讛讬讗 讙讝诇 讘讬讚 讻讘谉 讜讗诪讗讬 讗讬爪讟专讻讬谞讬谉 转讜 诇诪讬诪专 讚讟注诪讗 讚诇讗 讛讚专讗 诇讘注诇讬诐 诪砖讜诐 讙讝讬专讛 讚讗讻讬诇 讘注"讛 注讬住转讜 讘讟讬讘诇讛. 讜讗讬讻讗 诇诪讬诪专 讚讗谞谉 讛讻讬 讗拽砖讬谞谉 谞讛讬 讚转专讜诪讛 讘讟注讜转 讛讜讛 讗诪讗讬 讛讚专讗 诇讬讛 讜讛讗 诪谉 讛谞拽讜讘 注诇 砖讗讬谞讜 谞拽讜讘 谞诪讬 转专讜诪讛 讘讟注讜转 讛讜转 讜讗驻"讛 诇讗 讛讚专讗 诇讬讛 讗诇讗 讗诪专讬谞谉 讻讬讜谉 砖谞转谞讛 诇砖诐 转专讜诪讛 转转拽讬讬诐 诪讞砖讘转讜 讜转讛讗 转专讜诪讛 诇讻讛谉 讜讬讞讝讬专 讜讬转专讜诐 讜讗祝 讻讗谉 谞诪讬 讻讬讜谉 砖讛讜讗 讟讜注讛 讜住讘讜专 砖讛驻专砖转讜 讛驻专砖 讘拽讘诇转 讻讛谉 谞讬诪讗 诇讬讛 砖讛讬讗 转专讜诪讛 讻诪讜 砖讛讜讗 住讜讘专 讜砖讬讞讝讜专 讜讬转专讜诐 驻注诐 砖谞讬转 讚讛讗 爪讗讬转 诇谉 讛讻讗 讻讬 讛讬讻讬 讚爪讗讬转 诇谉 讛转诐 讜诪驻专拽讬谞谉 讚讛转诐 讘转专讬 诪谞讗 爪讗讬转 诇谉 讗讘诇 讛讻讗 (讘讞讚) 讘转专讬 诪谞讗 诇讗 爪讗讬转 诇谉 讜诇讗 讘诪讝讬讚 讗诇讗 砖讟讜注讛 讘注爪诪讜 讚讻讬讜谉 砖讗谞讜 诪拽讬讬诪讬谉 诪讞砖讘转讜 诇讜诪专 诇讬 砖转专讜诪转讜 转专讜诪讛 讻"砖 砖讬讞讝讬拽 讘讚注转讜 讛专讗砖讜谞讛 诇讜诪专 砖谞转拽谞讛 注讬住讛 诪讻讬讜谉 砖拽讘诇讛 讻讛谉 讜诪讞诇 讟专讞讜 讜诪砖讜诐 讛讗 讚讘注讬' 诇诪讬诪专 讛砖转讗 讚诇讗 爪讬讬转 讗讬爪讟专讻讬谞谉 讗讻转讬 诇讟注诪讗 讚讗诪专谉 诇注讬诇 讚拽住讘专 谞转拽谞讛 注讬住转讜 讚讘讛讗 讛讜讗 讚讟注讬 讛砖转讗 讘讚诇讗 爪讬讬转 诇谉 讻讱 驻讬专砖 专讘讬谞讜 讛讙讚讜诇 讛专诪讘"谉 讝"诇 讜注讬拽专:



讜讛讗 讚讗住拽讬谞谉 讛讻讗 讚讬砖专讗诇 讘讞讚 诪谞讗 诇讗 爪讬讬转. 讗讬讻讗 讚拽砖讬讗 诇讬讛 讚讛讗 讘讬讘诪讜转 驻专拽 讛注专诇 诪砖诪注 讚专讘 谞转谉 讘专 讛讜砖注讬讗 住讘专 讚讗驻讬诇讜 讬砖专讗诇 讘讞讚 诪谞讗 诪爪讬转 爪讬讬转 讜诪讜讻讞 讛转诐 讚讛诇讻转讗 讻讜转讬讛 讜讚诇讗 讻专讘 讞住讚讗 讚驻诇讬讙 注诇讬讛 讛转诐 讜讗诪专 讚讘讞讚 诪谞讗 诇讗 爪讬讬转 讜专讘讗 讗拽砖讬 注诇讬讛 讚专讘 讞住讚讗 讚讗讬谉 讘"讚 诪转谞讬谉 诇注拽讜专 讚讘专 诪谉 讛转讜专讛 讜拽讬"诇 讻专讘讗 讜讻谉 驻住拽 讛专诪讘"诐 讝"诇. 讜诪住转讘专 诇讬 讚讛讗 诇讗 拽砖讬讗 讚住讜讙讬讬谉 讚讛讻讗 讻讜诇讗 讗诇讬讘讗 讚砖诪讜讗诇 讛讬讗 讚诇讬转 讛诇讻转讗 讻讜转讬讛 讚讻专讘 拽讬"诇 讻讚讻转讬讘谞讗 诇注讬诇 讜讗讬讛讜 住"诇 讻专讘 谞转谉 讘"专 讛讜砖注讬讗 讚讗驻讬诇讜 讬砖专讗诇 爪讗讬转 讘讞讚 诪谞讗. 讜讟注诪讗 讚讛讜讬讗 讞诇讛 讙讝诇 讘讬讚 讻讛谉 讛讬讬谞讜 诪砖讜诐 讚讙诪专 讜谞转谉 诇砖诐 驻拽讚讜谉 讜讬讜讚注 讜讗讬谞讜 讬讜讚注 讜讗讬 讞诇讛 讛讬讗 转讛讜讬 讞诇讛 讗讬 诇讗 转讛讜讬 驻拽讚讜谉 讜讛讛讬讗 讚诪谉 讛谞拽讜讘 注诇 砖讗讬谞讜 谞拽讜讘 讚转专讜诪讛 讜讞讜讝专 讜转讜专诐 诪砖讜诐 讚讛讜讛 讟讜注讛 讙诪讜专 讜诇砖诐 转专讜诪讛 谞转谉 讜讗谞讜 诪拽讬讬诪讬谉 诪讞砖讘转讜 讜讗诪专讬谞谉 诇讬讛 讚诇讛讚专 讜诇讬转专讜诐 讜诪爪讬转 爪讬讬转 讜讙讘讬 拽讬砖讜转 讜谞诪爪讗转 诪专讛 讻讬讜谉 讚转专讜诪转讜 转专讜诪讛 诪谉 讛转讜专讛 诪注讻砖讬讜 拽讬讬诪讬谉 讜讞讜讝专 讜转讜专诐 诪讚专讘谞谉 诪砖讜诐 拽谞住讗 讚讗驻讬诇讜 讘讞讚 诪谞讗 爪讬讬转 讜讛专讬 讝讛 谞讻讜谉:



砖讗谞讬 讛转诐 讚诪讚讗讜专讬讬转讗 转专讜诪讛 诪注诇讬讬转讗 讛讜讗 讻讚专讘讬 讗诇注讗讬 讜驻讬' 讜讻讬讜谉 讚讻谉 讗诪专讬谞谉 诇讬讛 讜讗讬 诇讗 爪讬讬转 讜住诪讬讱 讗讚注转讬讛 诇讬转 诇谉 讘讛 讻讬讜谉 砖讬爪讗 讬讚讬 讞讜讘讛 诪谉 讛转讜专讛 讜讗讬谞讜 讗讜讻诇 讟讘诇. 讜讛讗 注讚讬祝 诇谉 诪诇诪讬诪专 砖诇讗 转讛讗 转专讜诪讛 讜谞讞讝讜专 转专讜诪讛 诪讚讗讜专讬讬转讗 讘讟讘讬诇讛 诪讛 砖讗讬谉 讻谉 讘诪驻专讬砖 讞诇讛 诪拽诪讞 讚讗讬 诇讗 爪讬讬转 诇诪讬讛讚专 讜诇诪讬转专诐 讗讻讬诇 注讬住转讜 讘讟讬讘诇讛 诪讚讗讜专讬讬转讗 讜诇讛讻讬 讞讬讬砖讬谞谉 诇讬讛 讚诇诪讗 诇讗 爪讗讬转:



讚讗诪专 专讘讬 讗诇注讗讬 诪谞讬谉 诇转讜专诐 诪谉 讛专注 注诇 讛讬驻讛 砖转专讜诪转讜 转专讜诪讛 讜讻讜' 转诪讬讛 诪讬诇转讗 诪讬 讚诪讬 讛讗 讚拽讬砖讜转 讜讗讘讟讬讞 诇讚专讘讬 讗诇注讗讬 讚讛讗 讚专讘讬 讗诇注讗讬 讗讬谞讛 讗诇讗 讘诪讝讬讚 讗讘诇 讘砖讜讙讙 讗讬谉 转专讜诪转讜 转专讜诪讛 讚转谞谉 讛转讜专诐 讬讬谉 讜谞诪爪讗 讞讜诪抓 诪讬谉 讗讞讚 讛讜讗 讜转专讜诪转讜 转专讜诪讛 专' 讗讜诪专 砖谞讬 诪讬谞讬谉 讜讗讬谉 转专讜诪转讜 转专讜诪讛 讜讗讜拽讬诪谞讗 讘驻' 讛诪讜讻专 驻讬专讜转 讚讟注诪讗 讚专讘谞谉 讻专讘讬 讗诇注讗讬 讚讗诪专 讛转讜专诐 诪谉 讛专注 注诇 讛讬驻讛 转专讜诪转讜 转专讜诪讛 讜讘诪住讻转 转专讜诪讛 转谞谉 讛转讜专诐 讞讘讬讜转 讜谞诪爪讗 砖诇 讞讜诪抓 讗诐 讬讚讜注 砖讛讬转讛 砖诇 讞讜诪抓 注讚 砖诇讗 谞转专诪讛 讗讬谉 转专讜诪转讜 转专讜诪讛 讜讗诪专讬谞谉 谞诪讬 讘驻' 讛诪讜讻专 驻讬专讜' 讛讘讜讚拽 讗转 讛讞讘讬讜转 诇讛讬讜转 诪驻专讬砖 注诇讬讛 讜讛讜诇讱 讜讗讞"讻 谞诪爪讗转 讞讜诪抓 讻诇 砖诇砖讛 讬诪讬诐 讜讚讗讬 讬讬谉 讜转专讜诪转讜 转专讜诪讛 诪讻讗谉 讜讗讬诇讱 住驻拽 讜讗讬谉 转专讜诪转讜 转专讜诪讛 讜注诇 讻专讞讬谉 拽诪讬讬转讗 讘转讜专诐 讘诪讝讬讚 讜诪砖讜诐 讛讻讬 转专讜诪转讜 转专讜诪讛 诪讚专讘讬 讗诇注讗讬 讜讗讬讚讱 讘砖讜讙讙 讻讚讗讬转讗 讘诇讬砖谞讬讬讛讜 讘讛讚讬讗 讜诪砖讜诐 讛讻讬 讗讬谉 转专讜诪转讜 转专讜诪讛 讜讘诪转谞讬转讗 讚转专讜诪讜转 谞诪讬 诪砖诪注 讛讻讬 讚讘转讜专诐 诪谉 讛讬讬谉 注诇 讛讞讜诪抓 讗讜 诪谉 讛讞讜诪抓 注诇 讛讬讬谉 讘砖讜讙讙 讗讬谉 转专讜诪转讜 转专讜诪讛 讚讙专住讬谞谉 讛转诐 讛讬讛 讘诇讘讜 诇转专讜诐 诪讬讬谉 注诇 讬讬谉 诪讛 砖讘讬讚讜 讞讜诪抓 讗讬谉 转专讜诪转讜 转专讜诪讛 诪讛 砖讘讬讚讜 讬讬谉 驻讬' 讜讗讞转 诪砖讗专 讛讞讘讬讜转 砖讛驻专讬砖 注诇讬讛谉 讞讜诪抓 讛讬讬谉 转专讜诐 讜讬讞讝讜专 讜讬转专讜诐 讗转 讛讞讜诪抓 驻讬' 讚讻讬讜谉 讚讘讟注讜转 转专诐 讬讬谉 注诇 讛讞讜诪抓 讗注"讙 讚讛讜讬 诪谉 讛讬驻讛 注诇 讛专注讛 讗讬谉 转专讜诪转讜 转专讜诪讛 讛讬诇讻讱 讗讜转讛 讞讘讬讜转 砖讛驻专讬砖 注诇 讛砖讗专 诪讛 砖讻谞讙讚 讛讬讬谉 诪讜驻专砖 诪讛 砖讻谞讙讚 讛讞讜诪抓 讗讬谞讜 诪讜驻专砖. 讛讬讛 讘诇讘讜 诇转专讜诐 讞讜诪抓 驻讬' 砖讛讬讛 住讘讜专 砖讛讬讜 讻诇 讛讞讘讬讜转 讞讜诪抓 讜谞诪爪讗' 讗讞转 诪讛谉 讬讬谉 讗诐 讗讜转讛 砖讛驻专讬砖 讞讜诪抓 讛讞讜诪抓 转专讜诐 讜讬讞讝讜专 讜讬讞专讜诐 诪谉 讛讬讬谉 注诇 讛讬讬谉. 讜讗"讻 讛讻讗 讙讘讬 拽讬砖讜转 讜谞诪爪讗转 诪专讛 讗讘讟讬讞 讜谞诪爪讗转 住专讜讞 讚讛讜讬 讘讟注讜转 讻讚拽转谞讬 讜谞诪爪讗转 讛讬讻讬 讗诪专讬谞谉 讚诪讚讗讜专讬讬转讗 转专讜诪讛 诪讚专讘讬 讗诇注讗讬:



讜转讜 拽砖讬讗 诇谉 讚讛讗 诪诪转谞讬' 讚讬讬谉 诪砖诪注 讚讘诪讝讬讚 转专讜诪转讜 转专讜诪讛 讜讘砖讜讙讙 讗讬谉 转专讜诪转讜 转专讜诪讛 讜讗诇讜 讘注诇诪讗 诪砖诪注 讗讬驻讻讗 讚转谞谉 讗讬谉 转讜专诪讬谉 诪谉 讛讟诪讗 注诇 讛讟讛讜专 讜讗诐 转专诐 讘砖讜讙讙 转专讜诪转讜 转专讜诪讛 讘诪讝讬讚 诇讗 注砖讛 讜诇讗 讻诇讜诐 拽砖讬讗 砖讜讙讙 讗砖讜讙讙 讜拽砖讬讗 诪讝讬讚 讗诪讝讬讚:



讜转专爪讜 讘转讜住驻讜转 讚砖讜讙讙 讗砖讜讙讙 诇讗 拽砖讬讗 讚讘讬讬谉 讜讞讜诪抓 讻讬讜谉 讚砖谞讬 砖诪讜转 讛谉 讞砖讬讘 讞诇讜驻讬讛谉 讘砖讜讙讙 讟注讜转 讗讘诇 讘讟诪讗 注诇 讛讟讛讜专 讻讬讜谉 砖讛诐 砖诐 讗讞讚 讻讬讜谉 砖谞转讻讜讬谉 诇讗讜转讜 驻专讬 注爪诪讜 诇讗 讞砖讬讘 讟注讜转 讗诇讗 讻诪转讻讜讬谉 讜转专讜诪转讜 转专讜诪讛 讜讻谉 诪讝讬讚 讗诪讝讬讚 诇讗 拽砖讬讗 讚讛转诐 讘讟诪讗 注诇 讛讟讛讜专 讗祝 注"讙 讚诪讚讬谞讗 转专讜诪转讜 转专讜诪讛 讻讬讜谉 砖谞转讻讜讬谉 诇讗讜转讜 驻专讬 诪讚专讘讬 讗诇注讗讬 拽谞住讜讛 专讘谞谉 讚诇讗 转讛讜讬 转专讜诪讛 诪讻讬讜谉 砖诪讛 砖讛驻专讬砖 讗讬谞讜 讞砖讜讘 讜专讗讜讬 诇讗讻讬诇讛 诪讟注诪讗 讚讗转诪专 讘驻' 讛注专诇 诇专讘 讞住讚讗 讻讚讗讬转 诇讬讛 讜诇专讘 谞转谉 讘专 讛讜砖注讬讗 讻讚讗讬转 诇讬讛 讗讘诇 讘讬讬谉 讜讞讜诪抓 讻讬讜谉 砖讛讞讜诪抓 诪砖讜讘讞 讛讜讛 讻讬讬谉 讘注转讜 讜砖注转讜 讜讻讚讗诪专讬谞谉 诇拽诪谉 讘驻专拽讬谉 讚讗讬讻讗 讚谞讬讞讗 诇讬讛 讘讞诇讗 讟驻讬 诪讞诪专' 诇讗 拽谞住讜讛 专讘谞谉 讜讗讜拽诪讜讛 讗讚讬谞讗 讚转专讜诪转讜 转专讜诪讛 诪讚专' 讗诇注讗讬. 讜讘讛讗 讚拽讬砖讜转 讜讗讘讟讬讞 讻讬讜谉 讚讛讜讬 砖诐 讗讞讚 诪讚讗讜专讬讬转讗 转专讜诪讛 诪注诇讬讬转讗 讛讬讗 讘讬谉 讘砖讜讙讙 讘讬谉 讘诪讝讬讚 讜讗诇讜 讛讬讛 砖讜讙讙 讙诪讜专 讛讜讛 转专讜诪转讜 转专讜诪讛 讚讜诪讬讗 讚讟诪讗 讜讟讛讜专 讗讘诇 诪驻谞讬 砖讛讜讗 拽专讜讘 诇诪讝讬讚 砖驻砖注 讜诇讗 讟注诪讜 讞砖讘讬谞谉 诇讬讛 讻注讬谉 诪讝讬讚 讜爪专讬讱 诇讞讝讜专 讜诇转专讜诐 讜诪讛 砖转专诐 转专讜诪讛 诪驻谞讬 砖讛讜讗 讙诐 讻谉 砖讜讙讙:



讗砖转讻讞 讛砖转讗 讚讻诇 砖讛讜讗 砖谞讬 砖诪讜转 讜砖谞讬 诪讬谞讬谉 讘诪讝讬讚 转专讜诪转讜 转专讜诪讛 讗驻讬诇讜 诪讚专讘谞谉 讻砖专讗讜讬 诇讗讻讬诇讛 讻讞讜诪抓 讜讬讬谉 讘砖讜讙讙 讗讬谉 转专讜诪转讜 转专讜诪讛 讗驻讬诇讜 诪讚讗讜专讬讬转讗. 讜讻砖讛讜讗 砖诐 讗讞讚 讜诪讬谉 讗讞讚 诪讚讗讜专讬讬转讗 转专讜诪转讜 转专讜诪讛 讘讬谉 讘砖讜讙讙 讘讬谉 讘诪讝讬讚 诪讚专讘谞谉 讘诪讝讬讚 讗讬谉 转专讜诪转讜 转专讜诪讛 讻砖讗讬谞讜 专讗讜讬 诇讗讻讬诇讛 讻讙讜谉 讟诪讗 讜拽讬砖讜转 诪专讛 讜讗讘讟讬讞 住专讜讞 讻讬讜爪讗 讘讛诐. 讜讻"转 讻讬讜谉 讚诪讚讗讜专讬讬转讗 讛讜讬 转专讜诪讛 讛讬讻讬 诪爪讜 专讘谞谉 诇讗驻拽讜注讬 讜诇讗驻讜拽讬 诇讞讜诇讬谉 转专讜诪讛 讚讗讜专讬讬转讗 讜讗讬讻讗 诇诪讬诪专 讚讗转诪专 注诇讛 专讘 谞转谉 讘专 讛讜砖注讬讗 住讘专 讚讗讬谉 转专讜诪转讜 转专讜诪讛 诪讚专讘谞谉 诇转拽谉 讗转 讛砖讬专讬诐 讗讘诇 讛讬讗 讙讜驻讛 转专讜诪讛 讛讜讛 诇讻诇 讚讘专 讜专讘 讞住讚讗 住讘专 讚讗讬谞讛 转专讜诪讛 讻诇诇 讜讛讚专讗 诇讟讬讘诇讛 驻讬' 讟注诪讗 讚讛讗 拽讬讬诪讗 诇谉 讚讛驻拽专 讘"专 讛驻拽专 讜专讘谞谉 讗驻拽注讬谞讛讜 诇驻讬专讬 诪讬谞讬讛 讜讗驻拽注讬谞讛讜 诪专砖讜转讬讛 讜讛讜讛 诇讛 转专讜诪讛 砖诇讗 讘讘注诇讬诐 讜讗讬谞讛 转专讜诪讛 讜讻讚讗讬转讗 讘驻专' 讛注专诇:





讛诪讗讬专讬

讞讬讜讘 讞诇讛 讛讬讗 讘注讬住转 讞讟讬诐 诪砖注转 讙诇讙讜诇 讜诪讻诇 诪拽讜诐 讗诐 拽讚诐 讜讛驻专讬砖 诪砖谞转注专讘 讛拽诪讞 注诐 讛诪讬诐 讛专讬 讝讜 讞诇讛 砖讻诇 砖谞转注专讘讜 讛拽诪讞 讜讛诪讬诐 注讬住讛 讛讬讗 讜讙讚讜诇讬 讛诪讞讘专讬诐 讻转讘讜 砖砖讬注讜专 讙诇讙讜诇 讛讜讗 注讬专讜讘 讛拽诪讞 注诐 讛诪讬诐 讜讗讬谉 讛讚讘专讬诐 谞专讗讬谉 砖讗诐 讻谉 讘诪讛 讬讗诪专讜 砖讗讜讻诇讬谉 诪诪谞讛 注专讗讬 注讚 砖转转讙诇讙诇 讘讞讟讬诐 讜转讟诪讟诐 讘砖注讜专讬诐 讗诇讗 砖讬注讜专讛 讘讞讟讬诐 诪砖谞转讙诇讙诇 讜讘砖注讜专讬诐 诪砖转讟诪讟诐 讛注讬住讛 讛驻专讬砖 讗转 讞诇转讜 拽诪讞 讗讬谞讛 讞诇讛 砖讛专讬 注专讬住讜转讬讻诐 讗诪专 专讞诪谞讗 讜讗注"驻 砖讗祝 讘转专讜诪讛 讚讙谞讱 讻转讜讘 讜讗注"驻 讻谉 讛专讬诪讛 讘砖讜讘诇讬谉 转专讜诪讛 讛讬讗 讘讝讜 讗祝 讘砖讜讘诇讬谉 砖诐 讚讙谉 注诇讬讜 讗讘诇 拽诪讞 讗讬谉 砖诐 注讬住讛 注诇讬讜 讜讛讬诇讻讱 讗讬谞讛 讞诇讛 讜讛专讬 讛讬讗 讙讝诇 讘讬讚 讻讛谉 讜爪专讬讱 砖讬砖讬讘谞讛 诇讘注诇讬诐 讜讛注讬住讛 讛谞讬诇讜砖讛 诪谉 讛拽诪讞 砖谞讟诇 诪砖诐 讗转 讛讞诇讛 讞讬讬讘转 讘讞诇讛 讜讗讜转讜 讛拽诪讞 砖讛讜驻专砖 诇砖诐 讞诇讛 讗诐 讛砖诇讬诐 讘讜 诪拽诪讞 砖诇讜 诪讚转 注讜诪专 讻砖讬诇讜砖谞讜 讬转讞讬讬讘 讘讞诇讛 讻砖讗专 拽诪讞讬诐:



讛讻讛谉 讗祝 讛讜讗 讞讬讬讘 讘转专讜诪讜转 讜诪注砖专讜转 讜讘讞诇讛 砖谞讗诪专 讗转诐 诇专讘讜转 讛诇讜讬讬诐 讙诐 讗转诐 诇专讘讜转 讗转 讛讻讛谞讬诐 讜诪讻诇 诪拽讜诐 讗讬谉 诪讜爪讬讗讬谉 诪讬讚诐 讻诇讜诐 诇讬转谞讜 诇讻讛谉 讗讞专 讗讜 诇诇讜讬 砖诇讗 讗诪专讜 讘讛诐 诇转专讜诐 讗诇讗 砖诇讗 讬讗讻诇讜 驻讬专讜转 讘讟讘诇诐 讜讛讬诇讻讱 转讜专诪讬谉 讜诪驻专讬砖讬谉 转专讜诪讛 讜诪注砖专 讜转专讜诪转 诪注砖专 讜讗讜讻诇讬谉 讗转 讛转专讜诪讛 讘讟讛专讛 讜讛诪注砖专 讻讞诇讬谉 讜讻谉 讘讞诇讛 讜讝讛讜 砖讗诪专讜 讻讗谉 讝讬诪谞讬谉 讚讗讬转 诇讬讛 诇讻讛谉 讜讻讜' 讜砖诪讗 转讗诪专 诪注砖专 专讗砖讜谉 诪讬讛讗 诇诪讛 讛驻专讬砖讜 砖讗诐 诪砖讜诐 拽讚砖讛 讛专讬 讗讬谉 诇讜 拽讚砖讛 讻诇诇 讻诪讜 砖讻转讘谞讜 砖诇讗 讗诪专讜 讟讘诇 讜注诇讛 讗讜讻诇 讘诪注砖专 讗诇讗 讘诪注砖专 砖谞讬 讛讗 诪注砖专 专讗砖讜谉 讗讬谉 诇讜 砖讜诐 拽讚砖讛 转讚注 砖诇讗 讛讜讝拽拽 诇讛驻专讬砖讜 讗诇讗 讻讚讬 诇讛驻专讬砖 诪诪谞讜 转专讜诪转 诪注砖专 诇讗讻诇讛 讘讟讛专讛:



讻砖诐 砖讗讬谉 转讜专诪讬谉 诪谉 讛讞讬讜讘 注诇 讛驻讟讜专 讜诇讗 诪谉 讛驻讟讜专 注诇 讛讞讬讜讘 讻讱 讗讬谉 转讜专诪讬谉 诪讚讘专 砖讞讬讜讘讜 诪谉 讛转讜专讛 注诇 讚讘专 砖讗讬谉 讞讬讜讘讜 讗诇讗 诪讚讘专讬 住讜驻专讬诐 讜诇讗 诪谉 讛诪讞讜讬讬讘 诪讚讘专讬讛诐 注诇 讛诪讞讜讬讬讘 诪谉 讛转讜专讛 转专诐 诪注爪讬抓 砖讗讬谞讜 谞拽讜讘 注诇 讛谞拽讜讘 转专讜诪转讜 转专讜诪讛 诇注谞讬谉 砖讗讬谉 讛讻讛谉 讞讬讬讘 诇讛讞讝讬专讛 讜讬讞讝讜专 讘注诇 讛讘讬转 讜讬转专讜诐 诪谉 讛谞拽讜讘 砖讛讜讗 诪讞讜讬讬讘 讜讗祝 讛讻讛谉 讬讜爪讬讗 转专讜诪讛 诪砖讗讬谞讜 谞拽讜讘 讗诇讗 砖诇讗 讞砖 诇讛讝讻讬专讛 讗讞专 砖讗讬谉 讘讛 讞讬讜讘 转讜专讛:



转专诐 诪谉 讛谞拽讜讘 注诇 砖讗讬谞讜 谞拽讜讘 讛专讬 讛讬讗 转专讜诪讛 专"诇 砖讗讬谉 讛讻讛谉 讞讬讬讘 诇讛讞讝讬专讛 讜诇讗 转讗讻诇 讗讜转讛 转专讜诪讛 讗讞专 砖讛讬讗 诪讞讜讬讬讘转 注爪诪讛 注讚 砖讬驻专讬砖 注诇讬讜 讛讻讛谉 诪诪拽讜诐 讗讞专 砖讛专讬 讟讘诇 讛讬讗 讘讬讚讱 讜诇讗讜 讚讜拽讗 诪诪拽讜诐 讗讞专 讗诇讗 讗祝 诪谞讬讛 讜讘讬讛 讜讗祝 讛讬砖专讗诇 爪专讬讱 诇讞讝讜专 讜诇转专讜诐 讗转 砖讗讬谞讜 谞拽讜讘 讗诇讗 砖诪讗讞专 砖讗讬谉 讘讜 讞讬讜讘 转讜专讛 诇讗 讞砖 诇讛讝讻讬专讜 讗讜 砖诪讗 讘讻讬讜爪讗 讘讗诇讜 诇讗 讙讝专讜 诇转专讜诐 诪砖讗讬谞讜 谞拽讜讘:



讛转讜专诐 拽讬砖讜转 讜谞诪爪讗转 诪专讛 讗讘讟讬讞 讜谞诪爪讗 住专讜讞 讛专讬 谞诪爪讗 砖转专诐 诪谉 讛专注讛 注诇 讛讬驻讛 讜讛专讬 讛讬讗 转专讜诪讛 诪谉 讛转讜专讛 砖谞讗诪专 讜诇讗 转砖讗讜 注诇讬讜 讞讟讗 讘讛专讬诪讻诐 讗转 讞诇讘讜 诪诪谞讜 讜诪讗讞专 砖讛讜讗 讗讜诪专 砖讻砖讛讜讗 转讜专诐 诪谉 讛讬驻讛 讗讬谉 讘讜 谞砖讬讗讜转 讞讟讗 讗诇诪讗 砖讗诐 诇讗 转专诐 诪谉 讛讬驻讛 讗诇讗 诪谉 讛专注讛 讬砖 讻讗谉 谞砖讬讗讜转 讞讟讗 讜讗诐 讗讬谞讜 拽讚讜砖 谞砖讬讗讜转 讞讟讗 诇诪讛 讗讞专讬 砖讗讬谉 讻讗谉 诇讗讜 讗讜 注砖讛 砖讬注讘讜专 注诇讬讜 讜砖诇讗 讛讜注讬诇讜 诪注砖讬讜 砖讗诇讜 讛讬讛 讘讜 诇讗讜 讛讬讛 注讜讘专 注诇 诇讗讜 讜讗注"驻 砖诇讗 讛讜注讬诇讜 诪注砖讬讜 讻讙讜谉 诪讜讻专 诇爪诪讬转讜转 砖诇讜拽讛 讜讗讬谉 诪诪讻专讜 拽讬讬诐 讻诪讜 砖讘讬讗专谞讜 讘诪拽讜诪讜 讜讻谉 讛专讘讛 讻讬讜爪讗 讘讜 讗讘诇 讻砖诇讗 注讘专 注诇 诇讗讜 讜诇讗 讛讜注讬诇讜 诪注砖讬讜 谞砖讬讗讜转 讞讟讗 诇诪讛 讗诇讗 讜讚讗讬 转专讜诪转讜 转专讜诪讛 讜诪讻诇 诪拽讜诐 讞讻诪讬诐 讛爪专讬讻讜 诇讛讬讜转讜 讞讜讝专 讜转讜专诐 讜讛讜讗 砖讗诪专讜 转专讜诪转讜 转专讜诪讛 讜讬讞讝讜专 讜讬转专讜诐 讜砖诪讗 转讗诪专 诪讛 讘讬谉 拽讬砖讜转 诪专讛 砖讗转讛 诪讞讬讬讘讜 讘转专讜诪讛 诇砖拽讚讬诐 讛诪专讬诐 砖讛诐 驻讟讜专讬谉 讻诪讜 砖讘讬讗专谞讜 讘专讗砖讜谉 砖诇 讞诇讬谉 讬专讗讛 讛讟注诐 砖砖拽讚讬诐 讛诪专讬诐 诪讬谉 讘驻谞讬 注爪诪讜 讛讜讗 砖转讜诇讚转讜 讘讻讱 讗讘诇 拽讬砖讜转 转讜诇讚讛 砖诇讜 诪转讜拽讛 讗诇讗 砖诇讗讬 讝讜 住讘讛 谞转讞讚砖 讘讛 诪专讬专讜转 讜讛专讗讬讛 诪讛 砖讞讘专 注诪讛 讗讘讟讬讞 讜谞诪爪讗 住专讜讞 讜诇驻讬讻讱 讞讬讬讘讬谉 讜讗讬谞讜 诪谉 讛驻讟讜专 注诇 讛讞讬讜讘 讗诇讗 砖讛讜讗 诪谉 讛专注讛 注诇 讛讬驻讛 讜转专讜诪转讜 转专讜诪讛 讗诇讗 砖讞讜讝专 讜转讜专诐 讜讗注"驻 砖讚专讱 讻诇诇 讗诪专讜 讘诪住讻转 转专讜诪讜转 讘转讜专诐 诪谉 讛专注讛 注诇 讛讬驻讛 砖转专讜诪转讜 转专讜诪讛 讜诇讗 砖谞讬谞讜 讘讛 砖讬讞讝讜专 讜讬转专讜诐 驻讬专砖讜 讘讜 砖讻诇 砖讛讜讗 诪转讻讜讬谉 诇讻讱 转专讜诪转讜 转专讜诪讛 讜讗讬谞讜 爪专讬讱 诇讞讝讜专 讜诇转专讜诐 讗讘诇 讻诇 砖讚注转讜 诇转专讜诐 诪谉 讛讬驻讛 讜谞诪爪讗转 专注讛 讛讜讗讬诇 讜讘讟注讜转 讛讜驻专砖 爪专讬讱 诇讞讝讜专 讜诇转专讜诐 讜讝讛讜 诇砖讜谉 讜谞诪爪讗转 诪专讛 讗诇讗 砖诪讻诇 诪拽讜诐 转专讜诪转讜 转专讜诪讛 砖讛专讬 讻砖讬讚注 讘讻讱 讙诐 讻谉 转专讜诪转讜 转专讜诪讛 讜讬砖 砖讜讗诇讬谉 讗诐 讻谉 讛讬讗讱 讗诪专讜 讘诪住讻转 转专讜诪讜转 讘转讜专诐 讞讘讬转 砖诇 讬讬谉 注诇 讬讬谉 讜谞诪爪讗转 讞讜诪抓 砖讗诐 讬讚注 砖讛讬转讛 讞讜诪抓 注讚 砖诇讗 谞转专诪讛 讗讬谞讜 转专讜诪讛 讜讛诇讗 讬讬谉 讜讞讜诪抓 诪讬谉 讗讞讚 讛讜讗 讜讗诐 转讗诪专 砖讞讜诪抓 讜讬讬谉 砖谞讬 诪讬谞讬诐 讛诐 讻诪讜 砖讘讬讗专谞讜 诇注谞讬谉 转注专讜讘讜转 讬讬谉 谞住讱 讘讗讞专讜谉 砖诇 注"讝 讜诪讛 转讗诪专 诇讚注转 讙讚讜诇讬 讛诪讞讘专讬诐 砖注砖讗讜讛讜 诇注谞讬谉 讬讬谉 谞住讱 砖谞讬 诪讬谞讬诐 讜诇注谞讬谉 转讜专诐 诪讝讛 注诇 讝讛 讻转讘讜 讘讛谉 讘驻讬专讜砖 砖诪讬谉 讗讞讚 讛诐 讜讗注驻"讻 驻住拽讜 砖讗诐 讛讬转讛 讞讜诪抓 讘砖注转 讛驻专砖讛 讗讬谞讛 转专讜诪讛 讜讗讬谉 讝讛 讗诇讗 诪谉 讛专注讛 注诇 讛讬驻讛 讜谞专讗讬谉 讛讚讘专讬诐 砖讛讬讬谉 讻讘专 讘讚拽讜 讜诪爪讗讜 讬讬谉 讜讛讬讛 住讘讜专 砖讘砖注转 讛讛驻专砖讛 讛讬讛 讬讬谉 讜诪讗讞专 砖讘讚拽 讜讙诇讛 讘讚注转讜 砖讗讬谞讜 专讜爪讛 讗诇讗 讘讬驻讛 讜讟注讛 讜谞讝讚诪谉 诇讜 专注 讗讬谞讛 转专讜诪讛 讗讘诇 讘拽讬砖讜转 讗注"驻 砖诪讻诇 诪拽讜诐 讛讜讗 讛讬讛 住讘讜专 讘讛 砖讗讬谞讛 诪专讛 诪讻诇 诪拽讜诐 诇讗 讙诇讛 讚注转讱 讘讻讱 砖讗讬谉 讛讚讘专 诪爪讜讬 诇讘讚讜拽 讜讘讝讜 讗诪专讜 砖讛讜讗 转专讜诪讛:



讜谞诪爪讗 讛注谞讬谉 讞诇讜拽 诇砖诇砖讛 讚专讻讬诐 讻诇 砖讙诇讛 讚注转讜 砖讗讬谞讜 诪转讻讜讬谉 讗诇讗 诇讬驻讛 讜谞讝讚诪谉 诇讜 专注讛 讗讬谞讛 转专讜诪讛 讜讻诇 砖诇讗 讙诇讛 讚注转讜 讘讻讱 讗诇讗 砖诪讻诇 诪拽讜诐 诪谉 讛住转诐 讛讜讗 住讘讜专 砖讛讬讗 诪谉 讛讬驻讛 讜谞诪爪讗转 诪谉 讛专注讛 转专讜诪转讜 转专讜诪讛 讜讬讞讝讜专 讜讬转专讜诐 讜讗诐 讻讬讜谉 诇转专讜诐 诪谉 讛专注讛 转专讜诪转讜 转专讜诪讛 讜讗讬谞讜 讞讜讝专 讜转讜专诐:





转讜住驻讜转 专讗"砖

讙诪专讗 砖"诪 诪注讜转 讘注诇诪讗 讞讜讝专讬诐. 驻讬' 讻砖讗诪专 诇讛 讛转拽讚砖讬 诇讬 讘驻专讜讟讛 讝讜 讜讘讝讜 讜讘讝讜 讜讞讝专 讘讜 诪诇拽讚砖讛 拽讜讚诐 谞转讬谞讛 讗讞专讜谞讛 讞讜讝专讜转 讛专讗砖讜谞讜转 讜诇讗 讗诪专讬' 讻讬讜谉 讚诇砖诐 拽讬讚讜砖讬谉 谞转谞诐 讜讞讝专 讘讜 讬砖 诇讛驻住讬讚诐 讻诪讜 砖讛讬讛 诪驻住讬讚 讗诐 讗诪专 诇讗讞专 诇' 讬讜诐 诪砖讜诐 讚诇讗 讚诪讬 讚讛转诐 讛讗 讚讗诪专讬' 讚诇讗 讚诪讬 诇诪诇讜讛 诪砖讜诐 讚谞转谞诐 诇讛 诇讗诇转专 讘转讜专转 拽讬讚讜砖讬谉 诇讛转拽讚砖 诇讝诪谉 砖拽讘注 诇讛 讜讗诐 讞讝专 讘讜 讘转讜讱 讛讝诪谉 诪"诪 讛诪注讜转 讛讬讜 拽谞讜讬诐 诇讛 讜诇讗 讚诪讜 诇诪诇讜讛 砖讛专讬 谞转谞诐 诇讛 讘转讜专转 拽讬讚讜砖讬谉 讜诇讗 讚诪讜 诇驻拽讚讜谉 讚讘专砖讜转 讚讬讚讛 拽讗 诪转讗讻诇讬 讗讘诇 讛讻讗 讻讬讜谉 讚诇讗 诪讬拽讚砖讗 讘砖讬砖 讘专讗砖讜谞讛 砖讜讛 驻专讜讟讛 讗"讻 讗讬谞谉 讗爪诇讛 讗诇讗 讘驻拽讚讜谉 讘注诇诪讗 讜诇讗 拽谞讗转诐 讻诇诇 注讚 讙诪专 谞转讬谞讛 讗讞专讜谞讛 讻砖讗讻诇讛 专讗砖讜谞讛 专讗砖讜谞讛 谞注砖讜 诪诇讜讛 讜讻砖讞讝专 诇讜 拽讜讚诐 谞转讬谞讛 讗讞专讜谞讛 讞讜讝专讬诐 讛诪注讜转 讻讬讜谉 砖诇讗 讘讗讜 诇讬讚讛 讘转讜专转 拽讬讚讜砖讬谉. 讜谞专讗讛 讚讗诐 讗诪专 诇讛 讛转拽讚砖讬 讘讗诇讜 讜讞讝专 讘讜 拽讜讚诐 谞转讬谞转 讛诪注讜转 讚讗讬谉 讛诪注讜转 讞讜讝专讬诐 讚讗诪专讬' 诇拽诪谉 讛转拽讚砖讬 诇讬 讘讗诇讜 讗驻讬诇讜 讗讜讻诇转 专讗砖讜谞讛 专讗砖讜谞讛 诪爪讟专驻讜转 讗诇诪讗 讚拽讜谞讛 专讗砖讜谉 专讗砖讜谉 讜讘专砖讜转讗 讚讬讚讛 拽讗 诪讬转讗讻诇讬 讜讻诪讜 砖驻专砖"讬 讛讟注诐 诇拽诪谉 讚讻砖讗诪专 诇讛 讛转拽讚砖讬 诇讬 讻讬讜谉 砖讙诪专 讚讬讘讜专讜 拽讜讚诐 拽讘诇转 专讗砖讜谞讛 诇讗 讘讗讜转 诇讬讚讜 讘转讜专转 诪诇讜讛 讚诪讬专 砖谞讙诪专 讛讚讬讘讜专 讛拽谞讛 诇讛 讘转讜专转 拽讬讚讜砖讬谉 讗讘诇 讻砖讗诪专 诇讛 讘讝讜 讜讘讝讜 讻砖讙诪专 讚讬讘讜专讜 讘谞转讬谞讛 讗讞专讜谞讛 讻讘专 讛讬讜 讛专讗砖讜谞讜转 讘转讜专转 诪诇讜讛. 讜注讬"诇 讻砖讗诪专 诇讛 讘讝讜 讜讘讝讜 讗驻讬' 谞讙诪专 讻诇 讚讬讘讜专讜 拽讜讚诐 谞转讬谞讛 讗讞专讜谞讛 讗讬谞讜 诪拽谞讛 讗讜转诐 诇讛 讘转讜专转 拽讬讚讜砖讬谉 注讚 砖转拽讘诇 讗讞专讜谞讛 讻讬讜谉 砖讞诇拽谉 讝讛 诪讝讛 讗讘诇 讻砖讗诪专 诇讛 讛转拽讚砖讬 诇讬 讘讗诇讜 讛砖讜讛 讻讜诇诐 诇拽讬讚讜砖讬谉 诇拽谞讜转 专讗砖讜谞讛 讘转讜专转 拽讬讚讜砖讬谉 诇讗诇转专 讻砖转拽讘诇谞讛 讻诪讜 讗讞专讜谞讛 讜讛讱 诪注讜转 讞讜讝专讬诐 诇讗 讚诪讬 讻诇诇 诇诪注讜转 讞讜讝专讬诐 讚驻诇讜讙转讗 讚专讘 讜砖诪讜讗诇 讜诇"讙 讚讗讬转诪专 (讜诇讗) [讗诇讗] 讗讬转诪专 讜诪讬诇转讗 讘讗谞驻讬 谞驻砖讛 讜专讘讬 讗诪讬 诪爪讬 诇诪讬住讘专 讻砖诪讜讗诇 讚讗诪专 诪注讜转 诪转谞讛 讜专讘 讚讗诪专 讘诪拽讚砖 讗讞讜转讜 诪注讜转 讞讜讝专讬诐 住"诇 讚诪转谞讬' 讘诪注讜转 诪转谞讛. 讻讚驻"诇 讚诇专讘 讜砖诪讜讗诇 讗诐 讗诪专 讘讝讜 讜讘讝讜 讜讗讻诇讛 专讗砖讜谞讛 诇讗 讛讜讬 诪诇讜讛:



讜砖诪讜讗诇 讗诪专 诪注讜转 诪转谞讛 诇讗讜 讚讜拽讗 讘讗讞讜转讜 讚讗驻讬' 讘讗讬砖 谞讻专讬 拽讗诪专 砖诪讜讗诇 诪注讜转 诪转谞讛 讙讘讬 讛讻讬专 讘讛 砖讗讬谞讛 砖诇讜 讘驻"拽 讚讘"诪:



讝讬诪谞讬谉 讚讗讬转 诇讬讛 诇讻讛谉 驻讞讜转 诪讞诪砖转 专讘注讬诐 讜讛讗讬 讗诇讬砖 诇讬转 讘讛讚讬 讛讚讚讬 讜讻讜' 讜讛讗 讚诇讗 拽讗诪专 讗讻讬诇 诇讬讛 讘讟讬讘诇讬讛 诇驻讬 砖讗讬谉 专讙讬诇讜转 诇注砖讜转 讻讱 注讬住讛 讙讚讜诇讛 砖讬驻专讬砖讜 诪诪谞讛 讞诪砖转 专讘注讬诐 拽诪讞 诇讞诇讛:



转专讜诪讛 讜诪注砖专 诪诪拽讜诐 讗讞专 讗讘诇 诪讬谞讬讛 讜讘讬讛 诇讗 讚诇讗 讚讞讬讬砖讬谞谉 讻砖讬转谉 讛诪注砖专 诇诇讜讬 砖诪讗 诇讗 讬讝讻讜专 砖讛讬讗 转专讜诪讛 讜讬讗讻诇谞讜 讗"谞 诇专讘讜转讗 谞拽讟 诪诪拽讜诐 讗讞专 讗注"驻 砖讚讜诪讛 拽爪转 诪谉 讛讞讬讜讘 注诇 讛驻讟讜专:



讜讟讬专讞讗 讚讻讛谉 拽讘讬诇讛 注诇讜讬讛 讜讗注"驻 砖诪转讞诇讛 谞转讻讜讜谉 诇砖诐 诪转谞讛 讻砖专讜爪讛 砖讗讬谉 讻讛谉 诪拽驻讬讚 住讘讜专 讚谞转拽谞讛 注讬住转讜:



砖讗谞讬 讛转诐 讚诪讚讗讜专讬讬转讗 转专讜诪讛 诪注诇讬讛 讛讬讗 讻讚专' 讗诇讬注讗讬 讜讻讜' 讜讗"转 讜讛讗 讛转讜专诐 诪谉 讛专注讛 注诇 讛讬驻讛 诇讗 讗诪专讬谞谉 转专讜诪讛 讜讬讞讝讜专 讜讬转专讜诐 讜讬"诇 讚砖讗谞讬 讛讻讗 讚专讬注 讟驻讬 讜拽谞住讬' 诇讬讛 讜讘讬专讜砖诇诪讬 诪驻专砖 讚拽讬砖讜转 诪专讛 讜讗讘讟讬讞 住专讜讞 注砖讗讜讛讜 讻住驻拽 讗讜讻诇讬诐 讛讬诇讻讱 爪专讬讱 诇讞讝讜专 讜诇转专讜诐 诪住驻拽:



讗诐 讗讬谞讜 拽讚讜砖 谞砖讬讗讜转 讞讟讗 诇诪讛. 讜讗"转 讜诇讗讘讬讬 讚讗诪专 讘转诪讜专讛 讻诇 诪讬讚讬 讚讗诪专 专讞诪谞讗 诇讗 转注讘讬讚 讗讬 注讘讬讚 诇讗 诪讛谞讬 讜讗驻"讛 诇拽讬 诪砖讜诐 讚注讘专 讗诪讗讬 讚讗诪专 专讞诪谞讗 讗"讻 讛"谞 谞讬诪讗 讚讗讬谞讜 拽讚讜砖 讜讗驻"讛 讗讬讻讗 谞砖讬讗讜转 讞讟讗 讜讬"诇 讗诐 讗讬谞讜 拽讚讜砖 讗讝 讗讬谉 讻讗谉 砖诐 转专讜诪讛 讻诇诇 讻讗讚诐 讛诪讟诇讟诇 转讘讜讗转讜 诪诪拽讜诐 诇诪拽讜诐. 讜诇讗 拽专讬谞讗 讘讬讛 讘讛专讬诪讻诐 讜诇讗 砖讬讬讱 讘讛 谞砖讬讗讜转 讞讟讗:





转讜住驻讜转 专"讬 讛讝拽谉

讘讗讞专讜谞讛 讜讗注"讙 讚拽讚砖讛 谞诪讬 讘拽诪讬讬转讗 讚讛讜"诇 诪诇讜讛 诪诇讜讛 讜驻专讜讟讛 讚注转讛 讗驻专讜讟讛:



讗讬谞讛 诪拽讜讚砖转 讚讛讗 拽讗诪专 砖讗诐 专讗砖讜谞讛 砖讜讛 驻专讜讟讛 讜诇讗 讛讗讞专讜谞讛 讗讬谞讛 诪拽讜讚砖转 讚诪诇讜讛 讛讬讗:



讚注转讛 讗驻专讜讟讛 讻讚驻专讬砖谞讗:



诪注讜转 讘注诇诪讗 砖谞转谞讜 砖诇讗 诇砖诐 拽讚讜砖讬' 讜讛诐 讗讬谞诐 讬讻讜诇讬诐 诇讛讬讜转 讗诇讗 诪注讜转 讘注诇诪讗 讜诇讗 拽讚讜砖讬' 讞讜讝专讬诐 讚讛讗 讛讻讗 讗诐 讬砖 讘专讗砖讜谞讛 砖讜讛 驻专讜讟讛 讜诇讗 讘讗讞专讜谞讛 讗讬谞诐 拽讚讜砖讬谉 讜拽讗 拽专讬 诪诇讜讛 讗诇诪讗 讞讬讬讘 诇讛讞讝讬专谉 讚讗讬 讛讜讜 诪转谞讛 讛讜讬讗 诪拽讜讚砖转. 讜诪住转讘专讗 讚诇"讙 讚讗讬转诪专 讗诇讗 讗讬转诪专 讚诪讬诇转讗 讘讗谞驻讬 谞驻砖讛 讛讬讗 讚讻讬 讗诪专讬' 讛讻讗 诪注讜转 讘注诇诪讗 讚讜诪讬讗 讚讛讻讗 砖讞砖讘 诇拽讚砖讛 讘诪诇讜讛 讜讛讜讜 拽讚讜砖讬 讟注讜转 讜讚讻讜讜转讛 转谞讬讗 讘驻' 讛诪讚讬专 拽讚砖讛 讘讟注讜转 讻讬爪讚 讻讙讜谉 砖拽讚砖讛 讘驻讞讜转 诪砖讜讛 驻专讜讟讛 讜拽讚讜砖讬 讟注讜转 讛诐 讜讗住讬拽谞讗 讘驻' 讛诪讚讬专 讚诪注讜转 讞讜讝专讬谉 讜讗驻讬' 诇专讘 讚讗诪专 讘驻' 诪讬 砖诪转 诇拽讚讜砖讬谉 讘讟讘讜注讬谉 谞转谞讜 讻诇讜诪专 讚诇讗 讛讚专讬 讜讗住讬拽 讚专讘 讗砖讬 讻讜讜转讬讛. 讗讘诇 诇注谞讬谉 驻诇讜讙转讗 讚专讘 讜砖诪讜讗诇 讛讗 拽讬"诇 讛诇讻转讗 讻砖诪讜讗诇 讘讚讬谞讬 讜讛讜讜 诪注讜转 诪转谞讛 讜讻谉 驻住拽 讛专"诐 讘讝讻讬讬讛 驻"砖:



诇讗 砖谞讜. 讚讛讬转讛 讗讜讻诇转 专讗砖讜谞讛 讘注讬谞谉 砖讬讛讗 讘讗讞专讜谞讛 砖讜讛 驻专讜讟讛:



讘讗诇讜. 谞讙诪专讜 拽讚讜砖讬谉 讘讘转 讗讞转 转讻祝 砖讗诪专 讘讗诇讜 讜讻讬 砖拽诇讗 讜讗讻诇讛 讚讬讚讛 讗讻诇讛 讜讗诐 讬砖 讘讻讜诇谉 砖讜讛 驻专讜讟讛 诪拽讜讚砖转:



讘诪诇讜讛. 讗注"驻 砖讛讬讗 讘注讬谉:



诪讗讬 诇讗讜 讘讛讗 驻诇讬讙讬. 砖讛诇讜讛 讗讜转讛 讜讘注讜讚 砖讛诪注讜转 讘注讬谉 讜诇讗 讛讜爪讬讗诐 讗诐 讗诪专 诇讛 讛转拽讚砖讬 讘诪诇讜讛 砖讬砖 诇讬 讗爪诇讬讱 讗讬谞讛 诪拽讜讚砖转 讚诇讗 诪讟讬 讛谞讗讛 诇讬讚讛 砖讛专讬 讘讬讚讛 诇讛讜爪讬讗诐 讜讗讬谞讜 讬讻讜诇 诇讞讝讜专 讘讜. 讜诪专 住讘专 诇讗讜 诇讛讜爪讗讛 谞讬转谞讛 讚讻诇 讝诪谉 砖诇讗 讛讜爪讬讗讛 讛诇讜讛 讬讻讜诇 诪诇讜讛 诇讞讝讜专 讘讜 讗诐 拽讚砖 讘讜 讛讗砖讛 讜讚讗讬 诪讟讬讗 诇讛 讛谞讗讛 砖注转讛 讬讻讜诇讛 诇讛讜爪讬讗讜 讘转讜专转 砖诇讛 讜专"砖 驻讬' 诇讛讜爪讗讛 谞讬转谞讛 砖讛诇讜讛 专砖讗讬 诇讛讜爪讬讗讛 讘讛讜爪讗讛 讜讗讬谞讜 讞讬讬讘 诇讛注诪讬讚 讘注住拽 砖转讛讗 诪爪讜讬讛 转诪讬讚. 讜诪住转讘专讗 讚讘讻讛"讙 讗讬讬专讬 驻诇讜讙转讬讬讛讜:



讘诪讻专 砖拽谞讛 拽专拽注 讘讻住祝 诪诇讜讛 砖讛讜讗 讞讬讬讘 诇讜 讗讜 诪讟诇讟诇讬谉 诇拽讘讜诇讬 诪讬 砖驻专注 讜讗驻讬' 讛诪诇讜讛 讘注讬谉 讗砖转讻讞 讛砖转讗 讚拽讬"诇 诪诇讜讛 诇讛讜爪讗讛 谞讬转谞讛 砖讗诐 拽谞讛 拽专拽注 讘诪诇讜讛 诇讗 拽谞讛 讻诇诇 讜讛诪讟诇讟诇讬谉 讗讬谞讜 诪拽讘诇 注诇讬讜 诪讬 砖驻专注. 讜讛专"诐 讝"诇 讻转讘 讘拽谞讬谉 驻"讝 讚拽谞讛 拽专拽注 讘诪诇讜讛 讛讜讬 拽谞讬谉 讙诪讜专 讜诪讟诇讟诇讬谉 诇拽讘讜诇讬 注诇讬讬讛讜 诪讬 砖驻专注. 讜讚注转讜 讚讛讗 讗"专 讬讜讞谞谉 讚讘专 转讜专讛 诪注讜转 拽讜谞讜转 诇"砖 诪注讜转 讘注讬谉 讜诇"砖 诪注讜转 讛诇讜讗讛 讜讛讬讬谞讜 讚讗拽砖讬 诇讬讛 讘驻' 讛讝讛讘 诪讬讬讞讚 讻诇讬 诇讛诇讜讗转讜 讚诇讗讞专 砖讛诇讜讛 讗讜转讜 诪砖诪注 讜讛讗讬 砖讬讟讛 讚讛讻讗 讚诇讗 讻专' 讬讜讞谞谉 讛讬讗 讜诇讬转讗 讜讗驻砖专 讚讗诇讬讘讗 讚专砖讘"诇 讛讬讗 讚讗诪专 诪砖讬讻讛 诪驻讜专砖转 诪谉 讛转讜专讛 讜诇讗 诪注讜转 讜诇讚讬讚讬讛 拽专拽注 砖谞拽谞讛 讘讻住祝 讜讞讝讬谞谉 诇讛 诪砖讚讜转 讘讻住祝 讬拽谞讜 讚讜拽讗 讘诪注讜转 砖讛谉 讘注讬谉:



讘诪讬诇讬 讗讜讞专讬 讘讚讘专 讗讞专 [讜诪专 住讘专 诇讗 讻住讬驻讗 诇讛 诪诇转讗 讻讜'] 讜诪住转讘专讗 讚讛诇讻讛 讻讬"讗 讚讗驻讬' 诪谞讛 讞住专 讚讬谞专 诪拽讜讚砖转 讚诇讗 讻住讬驻讗 诪讬诇转讗 诇诪转讘注讗 讜讻谉 谞专讗讛 讚注转 讛专讬"祝 讜讛专"诐 砖诇讗 讛讘讬讗讜 讝讛:



讗讬谞讛 诪拽讜讚砖转 讗驻讬' 拽讘诇讛 注诇讬讛 讗讞专讬讜转 讚诪诇讜讛 讛讬讗. 讻驻拽讚讜谉 讜讗诐 讬砖 讘诪诇讜讛 讘注讬谉 砖讜讛 驻专讜讟讛 诪拽讜讚砖转 讚讬讻讜诇 诇讞讝讜专 讘讜 讛诪诇讜讛 讻讚诪驻专砖:



讘诪讗讬 拽诪讬驻诇讙讬 讘诇讛讜爪讗讛 谞讬转谞讛 住讜祝 住讜祝 讻转谞讗讬 讗诪专 专讘 诇砖诪注转讬讛:



讗砖讻讞转讬谞讛讜 讻诇讜诪专 诇注讜诇诐 诇讛讜爪讗讛 谞讬转谞讛 讚讘专讬 讛讻诇 讻砖砖诇讞 讘讜 讬讚 讚讛讜讗讬诇 讜讛讜爪讬讗 诪诪谞讛 驻专讜讟讛 讛专讬 讛讞讝讬拽 讘讛 讜讗讬谉 讛讘注诇讬诐 讬讻讜诇讬诐 诇讞讝讜专 讘讛 讜讛讻讗 砖诇讗 讛讜爪讬讗 诪诪谞讛 讻诇讜诐 讛诇讜讛 注讚讬讬谉 驻诇讬讙讬 讗诐 讛讬讜 讘讬讚 讛诪诇讜讛 讻诇 讝诪谉 砖诇讗 讛讜爪讬讗 讛诇讜讛 讻诇讜诐 诪诪谞讛 讜讗注"驻 砖讛讜讗 讘讬讚讜 讗讜 诇讗:



诇讗讜谞住讬诐 讗诐 讛诪诇讜讛 讛讬讗 注讚讬讬谉 讘注讬谉 讘讬讚 讛诇讜讛 讜谞讗谞住讛 砖谞讙谞讘讛 讗讜 讗讘讚讛 诪讞讬讬讘 讘讗讞专讬讜转讛:



诇讞讝专讛 讗诐 讬讻讜诇 诇讞讝讜专 讘讜 讛诪诇讜讛 讻诇 讝诪谉 砖讛讜讗 讘注讬谉 讘讬讚 讛诪诇讜讛:



讛砖讜讗诇 拽专讚讜诐 诪讞讘专讜. 驻讬' 诇讝诪谉 拽爪讜讘 讜诇讬转 讛诇讻转讗 讻专讘 讛讜谞讗 讻诪讜 砖讘讗专谞讜 讘讛砖讜讗诇. 讘讬拽注 讘讜 砖谞砖转诪砖 讘讜 拽谞讗讜 诇讗讜转谉 讬诪讬诐 砖砖讗诇讜. 讜讛诇讻讛 讻转"拽 讚讘专砖讜转 诇讜讛 拽讬讬诪讗 讜讗讬谞讜 讬讻讜诇 诇讞讝讜专 讘讜:



诇讬转 诇讛讜 讚专' 讜诪讬讬专讬 讻砖讻转讘 诇讛 砖讟专 诇拽谞讜转 讘讜 讛讞讜讘 讜诪住专 诇讛 砖讟专 讛讞讜讘:



讜驻住拽 讛专"诐 讻讞讻诪讬诐 讚诇讗 住诪讻讗 讚注转讛 讜讗讬谞讛 诪拽讜讚砖转 讗注"讙 讚讘讛讗 讚诪注诪讚 砖诇砖转谉 讛诇讻讛 讻专' 诪讗讬专 讚讛讗 讚专讘 诇讗 砖谞讗 驻拽讚讜谉 [讜诇"砖 诪诇讜讛] 拽谞讛 讜诇讗 诪爪讬 诇诪讬诪专 诇讗讜 讘注诇 讚讘专讬诐 讚讬讚讬 讗转 讛讬诇讻讱 诪拽讜讚砖转 讜讛诇讻转讗 讘诇讗 讟注诪讗 讛讬讗 讻讚讗讬转讗 讘讙讬讟讬谉. 讜讘诪拽讚砖 讘诪诇讜讛 驻诇讬讙讬 讚专"诪 [住讘专] 讚讗祝 注"讙 讚讗讬讻讗 讘砖讟专 砖"驻 讗讬谞讛 诪拽讜讚砖转 讚讚注转讛 讗诪诇讜讛 讜诇讗 注诇 讛砖讟专. 讜专' 讗诇注讝专 住讘专 讗驻讬' 讗讬谉 讛砖讟专 砖"驻 (讗讬谞讛) 诪拽讜讚砖转 讚诪拽讚砖 讘诪诇讜讛 诪拽讜讚砖转 讜专讘谞谉 住讘专讬 诪拽讚砖 讘诪诇讜讛 讗讬谞讛 诪拽讜讚砖转 诪讬讛讜 讚注转讛 谞诪讬 讗砖讟专讗 讜讗诐 讬砖 讘讜 砖"驻 诪拽讜讚砖转:



讘砖讟专. 讗讬专讜住讬谉 讜诇讗 讘砖讟专 讞讜讘 讗讬讬专讬:



诪拽讜讚砖转. 拽讚讜砖讬 讜讚讗讬 讜讗注"讙 讚讗诪专 诇讛 讛转拽讚砖讬 诇讬 讘砖讟专 讝讛 讜拽讘诇转讜 讛讜讬讗 诪拽讜讚砖转 诪讞诪转 拽讚讜砖讬 讻住祝 讗诐 讬砖 讘讜 砖讜讛 驻专讜讟讛:



讗讬谞讛 诪拽讜讚砖转. 讜讚讗讬 讗诇讗 住驻拽 讚讛讗 诪住驻拽讗 诇讛讜 讛诇讻讛 讻专' 讗诇注讝专. 讜诪住转讘专讗 讚诪拽讚砖 讘砖讟专 诪诇讜讛 讗诐 讬砖 讘讜 砖讜讛 驻专讜讟讛 诪拽讜讚砖转 谞诪讬 讚讚注转讛 谞诪讬 讗谞讬讬专讗 讻讚讗讜拽讬诪谞讗 诇专讘谞谉 讻讚住"讚 讚讘砖讟专 诪诇讜讛 驻诇讬讙讬 讜讗讬讻讗 诪"讚 讚讛讜讗讬诇 讜讗驻讬拽谞讗 诪砖讟专 诪诇讜讛 讜讗讜拽讬诪谞讗 讘砖讟专 拽讚讜砖讬谉 讻讜诇讛讜 诪讜讚讜 讚讘砖讟专 诪诇讜讛 讚注转讛 讗诪诇讜讛 讜诇讗 讗谞讬讬专讗:



诇砖诪讛 讜砖诇讗 诪讚注转讛. 讜专讘谞谉 诪住驻拽讗 诇讛讜 讛诇讻讱 砖诪讬谉 讗转 讛谞讬讬专 讜讻讜':



砖讬专讬诐. 讗爪注讚讛 诪转专讙诪讬谞谉 砖讬专讬诐:





转讜住驻讜转 专讬"讚

讜砖诪注 诪讬谞讛 讘注诇诪讗 诪注讜转 讞讜讝专讬谉 诪讬讻谉 诪讜讻讞 讚诇讗讜 讘讗讞讜转讜 讘诇讞讜讚 驻诇讬讙讬 专讘 讜砖诪讜讗诇 讗讘诇 讘讻诇 诪讬讚讬 讚诇讬讻讗 诇诪讬诪专 讗讚诐 讬讜讚注 诪讜讚讛 砖诪讜讗诇 讚诪注讜转 讞讜讝专讬谉 讚讗诐 讻谉 讛讜讛 诇讬讛 诇诪讬诪专 诇注讜诇诐 讘注诇诪讗 诪注讜转 诪转谞讛 讜砖讗谞讬 讛讻讗 讚讗驻讬诇讜 砖诪讜讗诇 诪讜讚讛 讚讞讜讝专讬谉 砖讗讬谉 诇讜诪专 讗讚诐 讬讜讚注 讗诇讗 讜讚讗讬 讘讻讜诇讛讜 拽讗诪专 砖诪讜讗诇 讚讛谉 诪转谞讛:



讜砖诪讜讗诇 讗诪专 诪注讜转 诪转谞讛 拽砖讛 诇讬 讻讬讜谉 讚讗诪专 砖诪讜讗诇 诪注讜转 诪转谞' 讗诪讗讬 讗讜拽讬 诇讛讗 讚转谞讬 讛讬转讛 讗讜讻诇转 专讗砖讜谞讛 讗专讬砖讗 讜讛讗 讘住讬驻讗 诪讬转讜拽诪讛 砖驻讬专 讜讗驻讬' 讘拽诪讬讬转讗 讚讛讗 专讘 讗住讬 讚讗诪专 注讚 砖转讛讗 讘讗讞专讜谞讛 讗讜拽讬诪谞讗 讚住讘专 诪注讜转 讞讜讝专讬谉 讛讗 讗诇讜 讛讜讛 住讘专 诪注讜转 诪转谞讛 讛讜讛 讗诪专 讗驻讬诇讜 讘拽诪讬讬转讗. 讜讬"诇 讚砖诪讜讗诇 讚讗讜拽诪讛 讗专讬砖讗 诇讗讜 诇诪讬诪专 讚诇讗 诪讬转讜拽诪讛 讗住讬驻讗 讗诇讗 专讘讜转讗 拽讗诪专 讚讗驻讬诇讜 讗专讬砖讗 谞诪讬 诪讬转讜拽诪讗 讜诇讗 转讬讚讜拽 讛讗 诪谞讞转 诇讗. 讜讗讬谉 讝讛 讻诇讜诐 讚讛讗 诇拽诪谉 讗诪专讬谞谉 讘讘专讬讬转讗 讚诇讬讻讗 讛转诐 驻专讟讬 讚拽砖讬讗 诇砖诪讜讗诇 讜讗诐 讗讬转讛 诇讬诪讗 砖诪讜讗诇 讚讗祝 讘讻诇诇讗 谞诪讬 拽讗讬 讗诇讗 讜讚讗讬 诇砖诪讜讗诇 讚讗诪专 诪注讜转 诪转谞讛 诪爪讟专驻讬 讜讘讻讜诇讛讜 诪讬拽讚砖' 讚讛讗讬 诪转谞讛 诇砖诐 拽讚讜砖讬谉 讬讛讬讘 诇讛 讻讚驻讬专砖 讛诪讜专讛 讜讗诪讗讬 转谞讬 讗诐 讬砖 讘讗讞转 诪讛谉 讗诇讗 讜讚讗讬 诇讗 诪讬转讜拽诪讗 讗诇讗 讗驻专讟讬 讚讛转拽讚砖讬 讛转拽讚砖讬 讜专讘讛 讚讗讬转 诇讬讛 诪注讜转 讞讜讝专讬谉 讻专讘 讗住讬 讗诪讗讬 诇讗 讗讜拽诪讗 诪讘讝讜 讜讘讝讜 讻讜讜转讬讛. 讬砖 诇讜诪专 讚拽砖讬讗 诇讬讛 诇驻专讜砖讬 讛讗讬 讚转谞讬 讘讗讞转 诪讛谉 讗讗讞专讜谞讛 讚讛讗 住转诐 拽讗诪专 讘讻诇 讗讞转 诪讛谉 诪砖讜诐 讛讻讬 诪讜拽诪讛 讗专讬砖讗:



专讘 讗诪专 讗讚诐 讬讜讚注 讻讜' 驻讬' 砖诪讜讗诇 讘注诇 讻专讞讬谉 爪专讬讱 诇讜诪专 讗讚诐 讬讜讚注 砖讗讬谉 拽讚讜砖讬谉 转讜驻住讬谉 讘讗讞讜转讜 讜讙诪专 讜谞转谉 诇砖讜诐 诪转谞讛 讗讘诇 专讘 讗注"驻 砖讗讬谉 讗讚诐 讬讜讚注 讜讟讜注讛 讘讝讛 砖住讜讘专 砖拽讚讜砖讬谉 转讜驻住讬谉 讘讗讞讜转讜 讻讬讜谉 砖谞诪爪讗讜 砖讗讬谞谉 转讜驻住讬谉 讚讬谉 讛讜讗 砖讬讞讝专讜 诇讜 讜讛讗讬 讚拽讗诪专 专讘 讗讚诐 讬讜讚注 诪砖讜诐 砖诪讜讗诇 谞拽讟 诇讬讛 讚转诇讬 讟注诪讗 讘讛讻讬 讚讗讚诐 讬讜讚注 砖讗讬谞谉 拽讚讜砖讬谉 讜讛诇讻讱 讙诪专 讜谞转谉 诇砖讜诐 诪转谞讛 讜注谞讛 诇讜 专讘 讚讗驻讬' 讗诐 转诪爪讗 诇讜诪专 讚讗讚诐 讬讜讚注 砖讗讬谞谉 拽讚讜砖讬谉 诇讗 诇砖诐 诪转谞讛 谞转谞谉 讗诇讗 诇砖诐 驻拽讚讜谉:



讛诪驻专讬砖 讞诇转讜 拽诪讞 讗讬谞讛 讞诇讛. 讗讬 拽砖讬讗 诪讗讬 砖谞讗 讞诇讛 讚讻转讬讘 讘注专讬住讜转讬讻诐 讜拽诪讞 注讚讬讬谉 诇讗 讛讜讟讘诇 讜讛讗 讙讘讬 诪注砖专 谞诪讬 讻转讬讘 诪注砖专 讚讙谞讱 讜拽讜讚诐 讚讗讬讚讙谉 诇讗 讛讜讟讘诇 砖讛专讬 诪讜转专 诇讗讻讜诇 注专讗讬 注讚 砖讬诪专讞 讜讗诐 讛拽讚讬诪讜 讘砖讘诇讬诐 讗诪讗讬 讞讬讬诇 注诇讬讬讛讜 砖诐 诪注砖专 讚专讞诪谞讗 讗诪专 讚讙谞讱 讜讛讗讬 注讚讬讬谉 诇讗 讗讬讚讙谉. 讜讬砖 诇转专抓 讚讻转讬讘 拽专讗 讗讞专讬谞讗 注砖专 转注砖专 讗转 讻诇 转讘讜讗转 讝专注讱 讜讗注"讙 讚诇讗 讗讬讚讙谉 讗讬拽专讬 转讘讜讗讛 讜讝专注 讜诪砖讜诐 讛讻讬 讛讜讛 诪注砖专 讗讘诇 讙讘讬 讞诇讛 诇讗 讻转讘 讻讬 讗诐 注专讬住讜转讬讻诐:



讗讚诐 讬讜讚注 专讗讬转讬 诪拽砖讬诐 讚驻讬' 讬讜讚注 讚讛讗 注专讬住讜转讬讻诐 讻转讬讘 讜讛砖转讗 转讬诪讗 讚讗诐 讬讜讚注 注专讬住讜转讬讻诐 讗"讻 诪讛讬讻讗 转讬转讬 诇讬讛 诇讬转谉 讟注诐 诇拽专讗 讚转诇讬 讘讟专讞讗 讚讻讛谉 讜讗诐 讗讬谞讜 讬讜讚注 讗诐 讻谉 诪讛讬讻讗 转讬转讬 诇讬讛 讚诪拽诪讞 诇讗. 讜转讜 讻讬 讗诪专讬谞谉 讜诇讬讛讜讬 转专讜诪讛 讜诇讗 转讬讗讻诇 注讚 砖讬讜爪讬讗 注诇讬讛 转专讜诪讛 讜诪注砖专讜转. 讜讗诐 拽专讗 诇讗 讬讚注 转拽谞转讗 讬讚注: 讜讗讬谉 讝讛 驻讬专讜砖讜 砖诇 讗讚诐 讬讜讚注 讗诇讗 诪驻谞讬 砖专讜讗讛 砖讻诇 讛注讜诇诐 讗讬谉 诪驻专讬砖讬谉 讞诇讛 讗诇讗 注讬住讛 讜诇讗 拽诪讞 讝讜 讛讬讗 讬讚讬注转讜 讜砖诪讗 讬讟注讛 讜讬转谉 讟注诐 诇讚讘专 诪驻谞讬 讟讜专讞 讛讻讛谞讬诐 注讜砖讬谉 讻谉 讜讻讬 讗诪专转 诇讬讛 转拽谞转讗 爪讬讬转:



讝讬诪谞讬谉 讚讗讬转 诇讬讛 诇讻讛谉 驻讞讜转 诪讛' 专讘注讬诐 拽诪讞 驻讬' 讛讜讛 诪爪讬 诇诪讬诪专 讝讬诪谞讬谉 讚讛讜讬 讘讛讛讜讗 拽诪讞 讞诪砖转 专讘注讬诐 讜讗讻讬诇 诇讬讛 讻讛谉 讘讟讬讘诇讬讛 讗诇讗 专讘讜转讗 谞拽讟 讚讗驻讬' 讗诐 讛讜讗 讚讘专 诪讜注讟 砖讗讬谉 讗讚诐 谞讜转谉 讞诇讛 讞诪砖转 专讘注讬诐 讗驻讬诇讜 讛讻讬 讞讬讬砖讬谞谉 讚讬诇诪讗 讗转讬 诇爪专讜驻讬讛 注诐 拽诪讞 讗讞专讬谞讗:



讜转讛讜讬 转专讜诪讛 讜诇讗 转讬讗讻诇 注讚 砖讬讜爪讬讗 注诇讬讛 讻讜'. 驻讬专砖 诇砖诪讜讗诇 诪拽砖讛 讚讘砖诇诪讗 诇专讘 诇讗 拽砖讬讗 诪转谞讬转讬谉 讚讞诇讛 注诐 诪转谞讬转讬谉 讚注爪讬抓 讚诪转谞讬转讬谉 讚讞诇讛 诇讗 诪爪讬谞讜 诇注讜诇诐 讞诇讛 诪拽诪讞 讜讛诇讻讱 讻讚 讚讞讝讜 讚讛讚专 讛讛讜讗 拽诪讞 诇讞讜诇讬谉 诇讗 谞驻讬拽 诪讬谞讬讛 讞讜专讘讗 讗讘诇 注爪讬抓 砖讗讬谞讜 谞拽讜讘 砖讻诇 讛注讜诇诐 专讙讬诇讬谉 诇讛驻专讬砖 诪诪谞讜 转专讜诪讛 讻讚 讞讝讜 讛砖转讗 讚讛讚专讗 转专讜诪讛 诇讞讜诇讬谉 讗转讬 诇讝诇讝讜诇讬 讘讻诇 转专讜诪讛 讚注诇诪讗 诪砖讜诐 讛讻讬 讗诪专讬谞谉 讚讛讜讬 转专讜诪讛 讜诇讗 讛讚专讛 诇讞讜诇讬谉 讗诇讗 诇砖诪讜讗诇 讚讗诪专 讙讘讬 拽诪讞. 谞诪讬 诪谉 讛讚讬谉 讛讬讛 砖讬讛讗 砖诇 讻讛谉 讗诇讗 诪砖讜' 讞讜专讘讗 讚讻讛谉 转讬拽谞讜 砖讬讞讝专讜讛讜 诇讬砖专讗诇 讗讬讻讗 诇讗拽砖讜讬讬 讛讻讬 讚讗诪讗讬 讙讝诇 讘讬讚 讻讛谉 诪砖讜诐 讛讗讬 讟注诪讗 谞注砖讛 转拽谞讛 诇讻讛谉 讻诪讜 砖注砖讬谞讜 讙讘讬 注爪讬抓 砖讗讬谞讜 谞拽讜讘:



讜拽讗 住讘专 讚讘注诇 讛讘讬转 谞转拽谞讛 注讬住转讜 讜讗转讜 诇诪讬讻诇讛 讘讟讘诇讛. 驻讬' 讜诇讙讘讬 注爪讬抓 砖讗讬谞讜 谞拽讜讘 诇讬讻讗 诇诪讬讞砖 讛讻讬 讚讗驻讬诇讜 讗诐 讬讗讻诇谞讜 讘注诇 讛讘讬转. 讘诇讗 讛驻专砖转 转专讜诪讛 讗讞专转 讗讬谉 讘讻讱 讻诇讜诐 讚注爪讬抓 砖讗讬谞讜 谞拽讜讘 讗讬谞讜 讗住讜专 诪讚讗讜专讬讬转讗 讜讗驻讬诇讜 讗诐 转讗诪专 讚讗住讜专 诪讚专讘谞谉 讛讗 诪驻专讬砖 注诇讬讛 诪诪拽讜诐 讗讞专 讚谞讛讬 讚诇讗 讞诇 注诇讬讜 砖诐 转专讜诪讛 砖讬讛讗 讛讜讗 诪讜转专 诇讻讛谉 讗讘诇 诇讛转讬专 讗转 砖讗讬谞讜 谞拽讜讘 诪诪讛 谞驻砖讱 驻讜讟专讜:



讜转讬讛讜讬 转专讜诪讛 讜讬讞讝讜专 讜讬转专讜诐. 讙诐 讝讛 讗讬谞讜 诪拽砖讛 讗诇讗 诇砖诪讜讗诇 讚讗诇讜 诇专讘 诇讗 拽砖讬讗 谞诪讬 讛讗讬 诪转谞讬转讬谉 讗诪转谞讬转讬谉 讚转谞讗 讻讚驻专讬砖讬转 诇注讬诇. 注讬讬谉 讘讘讻讜专讜转 讘驻专拽 注讚 讻诪讛 讬砖 讘拽讜谞讟专住讬 讘诪讛讚专' 转谞讬讬谞讗:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讚讗转诪专 讗讬转 讜讻讜' 讜注讜讚 讚讗讬 讙专住讬谞谉 讚讗转诪专 拽砖讛 讚专讘 讗讚专讘 讜讻讜' 注讻"诇 讻谉 讛讜讗 诇驻讬 诪讛 砖讻转讘讜 讻谉 诇注讬诇 讚讬讻讜诇 诇讛讬讜转 讚专讘 讜砖诪讜讗诇 驻诇讬讙讬 讘讛讗 讗讚专讘讬 讗诪讬 讗讘诇 讜讚讗讬 讚讗讬谉 讝讛 诪讜讻专讞 讚讗讬讻讗 诇诪讬诪专 讚专讘 谞诪讬 住讘专 讻讛讗 讚专讘讬 讗诪讬 讚诪注讜转 讞讜讝专讬谉 讜讛讗 讚诇讗 诪讜拽讬 诇讬讛 讻讜讜转讬讛 诪砖讜诐 讚住"诇 诪诇讜讛 讜驻专讜讟讛 讚注转讛 讗诪诇讜讛 讜拽"诇:


讙诪' 讜拽住讘专 讘"讛 谞转拽谞讛 注讬住转讜 讜讻讜' 诪注讬拽专讗 讗讜拽诪讗 诪砖讜诐 讞讜专讘讗 讚讻讛谉 讜诇讗 讗讜拽诪讗 诪砖讜诐 讘注讛"讘 诪砖讜诐 讚讻讛谉 讙讜驻讬讛 讬讚注 讗讬 诪讞讬诇 讗讘诇 讘注讛"讘 诇讗 讬讚注 讚诪讞讬诇 讻讛谉 讜讻讜' 注讻"诇 转"讬 讜讗讬谉 诇讛拽砖讜转 谞诪讬 讗诪讗讬 诇讗 诪砖谞讬 讘驻砖讬讟讜转 讻讬讜谉 讚讘注讛"讘 住讘专 诪砖讜诐 讟讬专讞讗 讚讻讛谉 讜讛讗 拽讘诇讛 讛专讬 讗讬谞讜 谞讜转谉 诇砖诐 诪转谞讛 讜讛讜讬 讙讝诇 讘讬讚 讻讛谉 讚诪"诪 讻讬讜谉 讚讘注诇 讛讘讬转 讗讬谞讜 谞讜转谉 转专讜诪讛 讗讞专转 诇驻讬 住讘专转讜 诪砖讜诐 讟讬专讞讗 讚讻讛谉 讗诐 讻谉 诇讗 讙讝诇讜 讻诇讜诐 讗诇讗 讚注砖讗讜讛讜 讙讝诇 讘讬讚 讻讛谉 诪砖讜诐 讞讜专讘讗 讚讘注讛"讘 砖诇讗 讬讗讻诇谞讜 讘讟讬讘诇讗 讜拽"诇:


注讜讚 诪转"讬 诪谉 讛谞拽讜讘 注诇 砖讗讬谞讜 谞拽讜讘 转专讜诪讛 诇注谞讬谉 砖讗讬谉 讛讻讛谉 讞讬讬讘 诇讛讞讝讬专讛 讜讙诐 讗讬谉 讛讘注"讛 讞讬讬讘 诇讛驻专讬砖 注讜讚 诪砖讗讬谞讜 谞拽讜讘 讜讻讜' 讚讻讬讜谉 讚讗讬谉 注诇讬讜 讞讬讜讘 转专讜诪讛 讗诇讗 诪讚专讘谞谉 讛诐 讗诪专讜 讚讗讬谉 爪专讬讱 转讬拽讜谉 讗讞专 诇砖讗讬谞讜 谞拽讜讘 注讻"诇:





诪讛专"诐

讘讙诪专讗 讬讜讚注 讜讗讬谞讜 讬讜讚注 讜讻讜'. 讜讬砖 诇讛拽砖讜转 诪讗讞专 讚诪住讬拽 讚讘讛驻专讬砖 讞诇转讜 拽诪讞 讗讬谉 讗讚诐 讬讜讚注 讻"讻 讻诪讜 讘诪拽讚砖 讗讞讜转讜 讗"讻 诇诪讛 讛讜爪专讱 诇转专讜爪讬 讚谞驻讬拽 诪讬谞讬讛 讞讜专讘讛 诇讬砖谞讬 讚诇"拽 讚讛讗 讚讗诪专 砖诪讜讗诇 诪转谞讛 讚讜拽讗 讙讘讬 诪拽讚砖 讗讞讜转讜 讚讛讚讘专 讬讚讜注 诇讻诇 讚讗讬谉 拽讬讚讜砖讬谉 转讜驻住讬谉 讘讛 讛诇讻讱 讗诪专讬谞谉 讘讜讚讗讬 讙诪专 讜谞转谉 诇砖诐 诪转谞讛 讗讘诇 讙讘讬 讛驻专讬砖 讞诇转讜 拽诪讞 讚讗讬谉 讗讚诐 讬讜讚注 讻"讻 讜讛讬讛 住讜讘专 讚讛讟注诐 讛讜讗 诪砖讜诐 讟讬专讞讗 讚讻讛谉 讜讛专讬 讛讻讛谉 诪讞诇 注诇 讛讟讜专讞 讜拽讘诇 讗"讻 谞转谞讛 诇砖诐 讞诇讛 讜诇讗 诇砖诐 诪转谞讛 讚讗诐 讛讬讛 讬讜讚注 砖讗讬谞讛 讞诇讛 诇讗 讛讬讛 谞讜转谞讛 诇讜 讜诇讻谉 讻砖谞讜讚注 诇讜 讗讬驻讻讗 砖讗讬谞讛 讞诇讛 讜诪讞讜讬讘 诇讛驻专讬砖 讞诇讛 讗讞专转 诪讞讜讬讘 讛讻讛谉 诇讛讞讝讬专讛 诇讜 讜讬"诇 讚诇驻讬 住讘专转 讛转讜住' 讚驻讬专砖讜 讘讚"讛 讚讗转诪专 讗驻讬诇讜 诇诪"讚 讘讗讞讜转讜 诪注讜转 讞讜讝专讬谉 讛讬讬谞讜 诪砖讜诐 讚讗讚诐 讬讜讚注 讜讻讜' 讗讘诇 讛讬讻讗 讚讗讬谞讜 讬讜讚注 讗诐 讬讞讜诇讜 讗诐 诇讗讜 砖诪讗 谞转谉 诇砖诐 诪转谞讛 讜讗"讻 住讘专讬 讛转讜住驻讜转 讚讘讗讬谞讜 讬讜讚注 砖讬讬讱 讟驻讬 诇讜诪专 讚谞转谉 诇砖诐 诪转谞讛 讜讗"讻 诇砖诪讜讗诇 讚住"诇 讚讗驻讬诇讜 讙讘讬 诪拽讚砖 讗讞讜转讜 讚讗讚诐 讬讜讚注 讗诪专讬谞谉 讚讙诪专 讜谞转谉 讘诪转谞讛 讻"砖 讙讘讬 讞诇讛 讚讗讬谞讜 讬讜讚注 讻"讻 讛诇讻讱 诇讗 讛讬讛 诪爪讬 诇砖谞讜讬讬 讛讻讬 讻讚讗拽砖讬谞谉 讜诇驻讬 住讘专讗 讝讜 讬转讜专抓 讙"讻 砖诇讗 讛拽砖讛 讛诪拽砖讛 诪讗讬讚讱 讘专讬讬转讗 讚拽转谞讬 讙讘讬 转专讜诪讛 诪砖讗讬谞讜 谞拽讜讘 注诇 讛谞拽讜讘 转专讜诪讛 讜讬讞讝讜专 讜讬转专讜诐 讜讗诪讗讬 谞讬诪讗 讗讚诐 讬讜讚注 讜讻讜' 讜讙诪专 讜谞转谉 诇砖诐 驻拽讚讜谉 讗讬 讗讬讱 讛讘讬谉 讛诪拽砖讛 专讜诪讬讜转 讘专讬讬转讜转 讗讛讚讚讬 讚讙讘讬 讞诇转讜 拽诪讞 转谞讬 讜讙讝讬诇讛 讛讜讗 讘讬讚 讻讛谉 讜讙讘讬 转专讜诪讛 转谞讬 转专讜诪讛 讜讬讞讝讜专 讜讬转专讜诐 讗诇讗 爪"诇 砖讛讬讛 住讜讘专 讚讙讘讬 讞诇讛 讗讚诐 讬讜讚注 砖讗讬谉 诪驻专讬砖 讞诇转讜 拽诪讞 讜诇讻讱 讗诪专讬谞谉 讙诪专 讜谞转谉 诇砖诐 驻拽讚讜谉 讜讙讘讬 转专讜诪讛 讚讗讬谉 讗讚诐 讬讜讚注 讻诇 讻讱 讚讛讗 讻砖讗讬谞讜 谞拽讜讘 谞讜讛讙 讗爪诇讜 转专讜诪讛 诪讚专讘谞谉 讜诇讻讱 讗诪专讬谞谉 讚讙诪专 讜诪拽谞讬 讜谞转谉 诇砖诐 诪转谞讛 讻讱 讬转讬讬砖讘 诇驻讬 住讘专转 讛转讜住' 讗讱 砖讛住讘专讗 讛驻砖讜讟讛 讛讬讗 讘讛讬驻讜讱 诪住讘专转 讛转讜住' 讻讗砖专 讘讗专谞讜 讘拽讜砖讬讗 讜讙诐 谞专讗讛 砖讬讜转专 驻砖讜讟 讚砖讗讬谞讜 谞拽讜讘 驻讟讜专 诪转专讜诪讛 诪讛诪驻专讬砖 讞诇转讜 拽诪讞 讜讻诪讜 砖讗诪专 讘诪住拽谞讗 讘转专讬 诪讗谞讬 爪讬讬转 讘讞讚 诪谞讗 诇讗 爪讬讬转 讻讱 讛讗专讻谞讜 讘讞讚讜砖讬谞讜 讘讬砖讬讘讛:





讞讻诪转 砖诇诪讛

讙诪' 讜转讬讛讜讬 转专讜诪讛 讜诇讗 转讗讻诇 讻讜' 谞"讘 转讻诇讬转 讻讜谞转 住讜讙讬讗 讝讜 诪讛 讚驻专讬讱 诇砖诪讜讗诇 讜诇讗 诇专讘 讗讜 讗诪讗讬 诇讗 驻专讬讱 讛讱 诪转谞讬' 讚拽诪讞 讗讛讱 诪转谞讬' 讚注爪讬谉 谞拽讜讘 讘诇转讬 驻诇讜讙转讗 讚专讘 讜砖诪讜讗诇 讘注讘讜专 砖讛诪拽砖谉 讛讬讛 住讜讘专 讚讛讻诇 讬讜讚注讬诐 砖讗讬谉 讗讚诐 诪驻专讬砖 讞诇转讜 拽诪讞 讜讛讜讗 讙诪专 讜谞转谉 诇砖诐 驻拽讚讜谉 讻专讘 讜诪砖"讛 讛讜讗 讙讝诇 讘讬讚 讛讻讛谉 讜讙讘讬 注爪讬抓 谞拽讜讘 讻讜' 讬讜讚注 讜讗讬谞讜 讬讜讚注 砖讛专讬 专讜讗讛 砖诪驻专讬砖讬谉 讗祝 诪讗讬谞讜 谞拽讜讘 讜讗"讻 讙诪专 讜谞转谉 诇砖诐 诪转谞讛 注诇 讛住驻拽 讜讻住讘专转 讛转讜住' 讜讗"讻 诪砖"讛 讛讜讗 砖诇 讻讛谉 讗诇讗 砖诇讗 转讗讻诇 注讚 砖讬转专讜诐 注诇讬讛 诪诪拽讜诐 讗讞专 讗讘诇 诇砖诪讜讗诇 讚住"诇 诇注讜诇诐 诪转谞讛 讗诇讗 讚转拽谞讜 讞讻诪讬诐 诇讗讛讚讜专讬 诪砖讜诐 转拽诇讛 拽砖讛 讻讜':


砖诐 转专讜诪讛 讜诇讗 转讗讻诇 注讚 砖讬讜爪讬讗 讻讜' 讻爪"诇 讜谞"讘 讗讘诇 注诇 讛讗讬谞讜 谞拽讜讘 诇讗 讞讬讬砖讬谞谉 讚讘讜讚讗讬 讘讚讬注讘讚 转专讜诪转讜 转专讜诪讛 砖讛专讬 讗讬谞讜 讞讬讬讘 讗诇讗 诪讚专讘谞谉 讻讚讗讬转讗 诇砖诐 讘驻专拽 讛讗砖讛 专讘讛:





专砖"砖

讙诪专讗 讜砖"诪 诪注讜转 讘注诇诪讗 讞讜讝专讬诐. 注驻专砖"讬 讜转讜住'. 讜谞专讗讛 讛住讘专 讚讘专讬讛诐 讚讗讬 讗诪专转 讘注诇诪讗 诪拽讜诐 砖诇讗 谞讙诪专讜 讛拽讬讚讜砖讬谉 讛讜讜 讛诪注讜转 驻拽讚讜谉. 讬"诇 讚讛讬讻讗 讚谞诪砖讻讬谉 讚注转讜 讙"讻 讚注讚 砖讬讜讙诪专讜 讬讛讬讜 讗爪诇讛 讘驻拽讚讜谉 讚诪讗讬 谞"诪 诇讬讛. 讗讘诇 讗"转 讚讘注诇诪讗 讛讜讜讬讬谉 诪转谞讛 讗"讻 讛讬讻讗 讚谞诪砖讻讬谉 讜讚讗讬 诇讗 讛讜讬 讚注转讬' 诇诪转谞讛 讚讗"讻 讛讬讻讬 转讬拽讚砖讗 讘讛讜 讗诇讗 注"讻 讚注转讜 诇砖诐 拽讚讜砖讬谉 讻诪讜 砖讗诪专:



砖诐 讝讬诪谞讬谉 讚讗"诇 诇讻讛谉 讻讜' 讜讛讗讬 讜讗诇讬砖 诇讛 讻讜'. 讻爪"诇:



专砖"讬 讚"讛 注讚 砖讬驻专讬砖. 讜讛讗讬 诪诪"讗 诇"讚 讚讛"讛 讻讜'. 拽砖讛 讚讗"讻 诇诪讗讬 拽转谞讬 讻诇诇 诪诪"讗. 讜讘讗诪转 讘诪砖谞讛 砖诇驻谞讬谞讜 诇讬转讗 诪诪"讗. 讜讟驻讬 讛"诇 诇驻专砖 讚诇专讘讜转讗 谞拽讟 诪诪"讗 讚诇"转 讚讛讜讬 讻诪讜 诪谉 讛讞讬讜讘 注诇 讛驻讟讜专 讚讛专讬 转专讜诪讛 讛讬讗 诪讚专讘谞谉. 讗讜诇诐 诪爪讬谞讜 诇讜 讝"诇 诇拽诪谉 (诪讝 讗) 讚"讛 讛"讙 讛讗 诪谞讬. 讚谞拽讟 讜讛"讛 诇诪谞讞转 讜诪住讬讬诐 讜讗讜讻诇转 讗讬爪讟专讱 诇讬讛 讜讻"讛 诇砖讜谉 讛转讜住' 砖诐. (讜讘讝讛 诪讬讜砖讘 讙"讻 讚讘专讬讜 讘专"讛 (讘 讘) 讘讚"讛 诪转 讘谞讬住谉 诪诪讛 砖转诪讛转讬 注诇讬讜 砖诐) 讗讘诇 讛转讜住' 讘讬讘诪讜转 (驻讟 讘) 讻转讘讜 讚讚讜拽讗 诪诪"讗 讜注"砖 讟注诪讗 讜讻谉 讛专诪讘"诐 讘讞讘讜专讜 讻转讘 诪诪"讗. 讜转讬诪讛 注诇 讛转讜讬"讟 砖诇讗 讛注讬专 讘讻"讝 讻讚专讻讜:



转讚"讛 讜砖"诪. 讜诇讗 讬讞讜诇讜 讗诇讗 注诇 诪讛 砖讛讜讗 讘注讬谉. 讻爪"诇:



讘讗"讚 谞讛讬 谞诪讬 讻讜' 诇讗 讙诪专 讻讜' 诪拽讚砖讛 谞诪讬 讻讜'. 讻爪"诇:





讛讙讛讜转 讬注讘"抓

讜讟专讞讗 讚讻讛谉 讗讞讬诇转讬讛. 谞"讘 谞"诇 讗讞诇讛 爪"诇:





驻谞讬 讬讛讜砖注

诪注讜转 讘注诇诪讗 讞讜讝专讬诐. 讜诪爪讗转讬 诇讛专讬讟讘"讗 讝"诇 砖讻转讘 讚讬砖 诪驻专砖讬诐 讚讗讬 住"讚 讚诪注讜转 诪转谞讛 讗驻讬诇讜 讘诪讜谞讞讜转 诇讗 讛讬讜 诪爪讟专驻讜转 讜讻转讘 注"讝 讛驻讬专讜砖 砖谞讻讜谉 讛讜讗 讜拽砖讬讗 诇讬 讚讗"讻 诪讗讬 拽讗诪专 砖"诪 诪讚专讘讬 讗诪讬 转诇转 讚讛讗 诪讬诇转' 诇讗讜 诪讚专讘讬 讗诪讬 砖诪注讬谞谉 诇讛 讗诇讗 诪讙讜驻讛 讚诪转谞讬转讬谉 砖诪注讬谞谉 诇讛 砖驻讬专 讗注"讻 讻驻专砖"讬 讜转讜住驻讜转 讜讗"讻 诇专讘 讜砖诪讜讗诇 讚诪讜拽讬 诇讛 讗专讬砖讗 诇讗砖诪注讬谞谉 讛讗 诪讬诇转讗 讜拽"诇:


转讜住驻讜转 讘讚"讛 讜砖"诪 诪注讜转 讘注诇诪讗 讻讜' 讜诇讻讱 爪专讬讱 驻专讜讟讛 讘讗讞专讜谞讛 讻讜' 注讻"诇. 讛讬讬谞讜 讘讬谉 诇注谞讬谉 讚诇讗 诪讬拽讚砖讛 讘拽诪讬讬转讗 讗讬 砖"驻 诪砖讜诐 讚讛"诇 讙讝诇 讻讬讜谉 讚诪注讜转 讞讜讝专讬谉 讜讛"诇 诪拽讚砖 讘诪诇讜讛 讜讘讬谉 诇注谞讬谉 讚讗讬谉 讻讜诇谉 诪爪讟专驻讜转 诇砖"驻 讜讛讬讬谞讜 诇砖讬讟转 诪讛专砖"讗 诪砖讜诐 讚讛"谞 讛"诇 讙讝诇 讜诇砖讬讟转 诪讛专砖"诇 诇驻讬 诪"砖 讘住诪讜讱 讛讬讬谞讜 诪砖讜诐 讚讗讬谉 讻讗谉 诪诪讜谉 讻诇诇 讚拽诪讗 拽诪讗 讗讞讬诇 诇讛 讜讗讬谉 讻讗谉 诇讗 诪诇讜讛 讜诇讗 讙讝诇 讜讛讗 讚诪住拽讜 讘住讜祝 讚讘专讬讛诐 讚讗讬 讗诪专讬谞谉 诪注讜转 诪转谞讛 讗驻讬诇讜 讗讬谉 砖"驻 讗诇讗 拽诪讬讬转讗 讗讜 讘讻讜诇谉 诪拽讜讚砖转 谞诪讬 讗转讬 砖驻讬专 讗驻讬诇讜 诇讛砖讬讟讛 砖讻转讘转讬 讘砖诐 诪讛专砖"讗 讝"诇 讚讻讬讜谉 砖讙诪专 讛拽讬讚讜砖讬谉 讛讗 拽诪谉 讚诇讗 讗讞讬诇 讜砖驻讬专 讬砖 诇讛谉 诇讛爪讟专祝 讻谉 谞"诇 讜讚讜"拽:


讘讚"讛 讚讗讬转诪专 讻讜' 讜讛讚讬谉 注诪讛诐 讻讜' 讗讘诇 讛讬讻讗 讚讗讬谞讜 讬讜讚注 讗诐 讬讞讜诇讜 讜讻讜' 砖诪讗 谞转谉 诇砖诐 诪转谞讛 注讻"诇. 讜诇讻讗讜专讛 讬砖 诇转诪讜讛 注诇 讝讜 讛住讘专讗 讚诪"砖 诪讻诇 讟注讜转 讚注诇诪讗 讛讬讻讗 砖讗讬谞讜 讬讜讚注 讚诇讗 讗诪专讬谞谉 诪注讜转 诪转谞讛 讜谞"诇 讚讛转讜住驻讜转 讙讜驻讗 诇讗 拽讗诪专讬 讗诇讗 讘拽讬讚讜砖讬谉 讻讛"讙 讚砖诪注转讬谉 讚谞讛讬 砖讗讬谞讜 讬讜讚注 讗诐 讬讞讜诇讜 讛拽讬讚讜砖讬谉 注讻砖讬讜 诪"诪 讻讬讜谉 砖讚注转讜 诇拽讚砖讛 讗诪专讬谞谉 讚讙诪讬专 讜讬讛讬讘 诇砖诐 诪转谞讛 砖讗诐 诇讗 转转拽讚砖 诇讜 注讻砖讬讜 讬讛讗 诇砖诐 诪转谞讛 讚诇讬拽专讘 讚注转讛 诇讛转拽讚砖 诇讜 诇讗讞专 讝诪谉 讜讚诪讬讗 诇讛谞讬 讚诪住讘诇讬 讜讛讚专 诪拽讚砖讬 讚诇拽诪谉. 讜讘讝讛 谞转讬讬砖讘 诇讬 讛讗 讚诇讗 讙专住讬 讛转讜住驻讜转 讚讗讬转诪专 讚砖驻讬专 讛讜讬 诪爪讬 诇诪讬讙专住 讚讗讬转诪专 讜讚讬讬拽讬讬谞谉 诇讛 诪诪讬诇转讗 讚专讘 讚拽讗诪专 讗讚诐 讬讜讚注 砖讗讬谉 拽讬讚讜砖讬谉 转讜驻住讬谉 讘讗讞讜转讜 讜讙诪专 讜谞转谉 诇砖诐 驻拽讚讜谉 讜诇讻讗讜专讛 诇讗 讛讜讬 爪专讬讱 诇讛讗讬 讟注诪讗 讚讘诇讗"讛 驻砖讬讟讗 讻讬讜谉 讚拽讬讚讜砖讬 讟注讜转 谞讬谞讛讜 讛诪注讜转 讞讜讝专讬谉 讗注"讻 讚诇讚讬讜拽讗 讗诪专 讚讚讜拽讗 讛讬讻讗 讚讗讚诐 讬讜讚注 讗讘诇 讛讬讻讗 砖讗讬谞讜 讬讜讚注 讗诪专讬谞谉 讚讛诪注讜转 诪转谞讛 讜诇诪讗讬 讚驻专讬砖讬转 讗"砖 讚诇讗 讙专住讬谞谉 讚讗讬转诪专 讚讗驻讬诇讜 诇讚讬讜拽讗 谞诪讬 诇讗 砖诪注讬谞谉 诇讛 讻讬讜谉 讚诇讗 讛讜讬 讻诇诇 诪讛讗讬 讙讜讜谞讗 讚诪拽讚砖 讗讞讜转讜 讻讚驻专讬砖讬转 讜讚讜"拽:


讘讗"讚 讜注讜讚 讗讬 讙专住讬谞谉 讻讜' 讚诇注讬诇 驻专讬砖讬转 砖诇讗 专爪讛 诇讛注诪讬讚讛 讻讜' 诪砖讜诐 讚住讘讚 诪注讜转 诪转谞讛 注讻"诇. 讜讻转讘 诪讛专砖"讗 讝"诇 砖讗讬谉 讚讘专讬讛诐 诪讜讻专讞讬谉 讚讗讬讻讗 诇诪讬诪专 讚专讘 诇讗 诪讜拽讬 诇讛 讗住讬驻讗 诪砖讜诐 讚住"诇 诪拽讚砖 讘诪诇讜讛 讜驻专讜讟讛 讚注转讛 讗诪诇讜讛 注讻"诇. 讜诇注谞"讚 诪砖讜诐 讛讗 诇讗 讗讬专讬讗 讻讬讜谉 讚诇拽诪谉 讚祝 诪"讛 注"讘 诪住拽讬谞谉 讚讛讗 讚诪诇讜讛 讜驻专讜讟讛 驻诇讜讙转讗 讚专讘讬 谞转谉 讜专讘讬 讬讛讜讚讗 讛谞砖讬讗 讛讬讗 讗"讻 砖驻讬专 讛讜讬 诪爪讬 专讘 诇讗讜拽诪讬 诪转谞讬转讬谉 讻讛讗讬 转谞讗 讚诪诇讜讛 讜驻专讜讟讛 诪拽讜讚砖转 讜诪讗讬 讚讜讛拽讗 诇讗讜拽诪讬 讗专讬砖讗 讘砖讬谞讜讬讬讗 讚讞讬拽讗 讗诇讗 讚讘诇讗"讛 讗讬谉 讚讘专讬 讛转讜住驻讜转 诪讜讻专讞讬谉 讚讘讬专讜砖诇诪讬 讗讬转讗 诇讛讚讬讗 讚专讘 诪讜拽讬 诇讛 讗专讬砖讗 诪砖讜诐 讚住"诇 讚诇讗 讚诪讬 讻诇诇 诇诪诇讜讛 讻讬讜谉 讚诪注讬拽专讗 讘转讜专转 拽讬讚讜砖讬谉 讗转讗 诇讬讚讛 讜讻"讻 讛专讬讟讘"讗 讗诪谞诐 诇诪讗讬 讚驻专讬砖讬转 诇注讬诇 讚讗讚专讘讛 讗讬 诇讗 讚诪讬讗 诪转谞讬转讬谉 诇诪诇讜讛 讛讜讬 讗转讬讗 砖驻讬专 讟驻讬 讚诪拽讜讚砖转 讗诐 讬砖 讗驻讬诇讜 讘拽诪讬讬转' 砖"驻 讗讘诇 讗讬谉 讘砖讜诐 讗' 砖"驻 讗讬谞谉 诪爪讟专驻讜转 讘讗讜讻诇转 讻讬讜谉 讚诇讗讜 诪诪讜谉 讛讜讗 讚拽诪讗 拽诪讗 讗讞讬诇 诇讛 讗注"讻 砖驻讬专 诪讚讬讬拽讜 讛转讜住驻讜转 讚专讘 住"诇 诪注讜转 诪转谞讛 讜诇讗 砖讬讬讱 讟注诪讗 讚讗讞讬诇 诇讛 讻谉 谞"诇 谞讻讜谉 诇讬讬砖讘 砖讬讟转 讛转讜住驻讜转 诇驻讬 住讜讙讬讗 讚砖诪注转讬谉 讜讚讜"拽:


讙诪专讗 诪转讬讘 专讘讬谞讗 讛诪驻专讬砖 讞诇转讜 拽诪讞 讻讜' 讜讗诪讗讬 谞讬诪讗 讗讚诐 讬讜讚注 砖讗讬谉 诪驻专讬砖讬谉 讞诇讛 拽诪讞 驻讬专讜砖 诇驻讬 砖专讜讗讬谉 砖讗讬谉 砖讜诐 讗讚诐 诪驻专讬砖 讞诇讛 拽诪讞 讜讻"讻 讛转讜住驻讜转 专讬"讚 诪讬讛讜 诇砖讬讟转 讛转讜住驻讜转 讚诇讗 讙专住讬 讚讗讬转诪专 讬砖 诇讚拽讚拽 讚诇诪讗 砖诪讜讗诇 讙讜驻讗 诇讗 拽讗诪专 讗诇讗 讘诪拽讚砖 讗讞讜转讜 讚诇讬讻讗 砖讜诐 讗讚诐 砖讟讜注讛 讘讻讱 讜讻谉 讘讛讛讬讗 讚驻"拽 讚讘"诪 讘讛讻讬专 讘讜 砖讗讬谞谉 砖诇讜 讜诇拽讞讜 诪砖讗"讻 讘讞诇讛 讗讬讻讗 讚讟注讬 讜讗祝 讚诇驻讬 砖讬讟转 讛转讜住驻讜转 讗讚专讘讛 讛讬讻讗 讚讟注讬 讬"诇 讬讜转专 讚谞转谉 诇砖诐 诪转谞讛 诪"诪 讻讘专 讻转讘转讬 讘住诪讜讱 讚诪住转讘专 诪讬诇转讗 讚讛转讜住驻讜转 讙讜驻讬讬讛讜 诇讗 讻转讘讜 讻谉 讗诇讗 诇注谞讬谉 拽讬讚讜砖讬谉 讻讙讜讜谞讗 讚砖诪注转讬谉 讜诪讟注诪讗 讚驻专讬砖讬转 诪砖讗"讻 讘讞诇讛 讛讬讻讗 讚讟注讬 诪讛讬讻讗 转讬转讬 谞讗诪专 讚谞转谉 诇砖诐 诪转谞讛 讜讛谞诇注"讚 诇讻讗讜专讛 讚讛讗 讚驻砖讬讟讗 诇讬讛 诇专讘讬谞讗 讚讘讞诇讛 讗讚诐 讬讜讚注 诪讙讜驻讗 讚诪转谞讬转讬谉 讚讬讬拽 诇讛 诪讚拽转谞讬 讗讬谞讜 讞诇讛 诪砖诪注 讚讬讜爪讗讛 诇讞讜诇讬谉 诇讙诪专讬 讜讗祝 注诇 讙讘 讚讘讛讛讬讗 诪转谞讬转讬谉 讙讜驻讗 讗讬转讗 讜讗住讜专讛 诇讝专讬诐 讛讬讬谞讜 讗诇讬讘讗 讚专讘讬 讬讛讜砖注 讗讘诇 转"拽 驻诇讬讙 注诇讬讛 讜住讜讘专 讚诪讜转专转 诇讝专讬诐 讻诪"砖 讛讟讬"讚 讘讛诇' 讞诇讛 讜讻"讻 讛讻"诪 讘砖诐 讛专诪讘"诐 讝"诇 讘驻"讟 诪讛诇讻讜转 讘讻讜专讬诐 讜讗"讻 诪讚讬讬拽 专讘讬谞讗 砖驻讬专 讗讬 住"讚 讚讗讬讻讗 讗讚诐 讚讟注讬 讜拽专讗 砖诐 诇砖诐 讞诇讛 诇讗 讛"诇 诇诪讬转谞讬 讗讬谞讜 讞诇讛 讗诇讗 讛"诇 诇诪讬诪专 讞诇讛 讜讬讞讝讜专 讜讬驻专讬砖 讻讚讗诪专讬谞谉 讘住诪讜讱 诇注谞讬谉 转专讜诪讛 讘讟注讜转 讗注"讻 讚砖讗谞讬 讛讻讗 讚讛讻诇 讬讜讚注讬诐 砖讗讬谉 诪驻专讬砖讬谉 讞诇讛 拽诪讞 诪砖讗"讻 讘转专讜诪讛 讚讗讬讻讗 讚讟注讬 讜讗"讻 诪拽砖讛 砖驻讬专 讗诪讗讬 讛讜讬 讙讝诇 讘讬讚 讻讛谉 讜注讬讬谉 讘住诪讜讱:


砖诐 讜转讬讛讜讬 转专讜诪讛 讜诇讗 转讗讻诇 讻讜'  讜拽砖讛 讚讛砖转讗 讚讗转讬谞谉 诇讛讻讬 讚讬讜讚注 讜讗讬谞讜 讬讜讚注 讜诇讗 谞转谉 诇讜 诇砖诐 诪转谞讛 讗诪讗讬 转讬讛讜讬 讞诇讛 讛讗 讛驻专砖讛 讘讟注讜转 讛讬讗 诪砖讗"讻 讘转专讜诪讛 讗讬讻讗 诪讬讛讗 砖诐 转专讜诪讛 注诇讛 讻讬讜谉 讚砖讬讬讱 讘转专讜诪讛 讚专讘谞谉 讜诇讬讻讗 诇诪讬诪专 讚讗驻"讛 诪讚诪讛 诇讛讜 讛砖"住 诇讛讚讚讬 讚讗"讻 讘诇讗"讛 转讬拽砖讬 诇专讘讬 诪转谞讬转讬谉 讗讛讚讚讬 讜谞讛讬 讚讘讛讛讬讗 讚讛讻讗 讗讬讻讗 诇诪讬诪专 讚谞讛讬 讚讛讻讛谉 讬讜讚注 讜讗讬谞讜 讬讜讚注 诇驻讬 砖住讜讘专 讚拽讘诇讬讛 注诇讬讛 讜诪讞讬诇 诇讟讬专讞' 诪"诪 讛讘注"讛 讜讚讗讬 讬讜讚注 讜谞转谉 诇砖诐 诪转谞讛 讚讛讗 诇讗 讬讚注 砖讬诪讞讜诇 讛讻讛谉 讟专讞转讜 诪"诪 讘讛讗 讚诪拽砖讬谞谉 讻讛"讙 讘住诪讜讱 诇讜 讜讗讬讘注讬转 讗讬诪讗 诇讗 砖讬讬讱 诇讜诪专 讻谉 诪讬讛讜 诇诪讗讬 讚驻专讬砖讬转 讘住诪讜讱 讚注讬拽专 讚讬讜拽讗 讚专讘讬谞讗 诪注讬拽专讗 诪砖讜诐 讚拽转谞讬 讜讗讬谞讜 讞诇讛 讜诪砖诪注 讚诪讜转专转 诇讝专讬诐 诪讜讻讞 诪讬谞讛 讚讗讚诐 讬讜讚注 讚讗诇"讻 讛"诇 诇诪讬诪专 讞诇讛 讜讬讞讝讜专 讜讬驻专讬砖 讻讚讗砖讻讞谉 讘转专讜诪讛 讜诪砖谞讬 讚砖讗谞讬 讛讻讗 诪砖讜诐 讚讗转讬 诇讬讚讬 转拽诇讛 讜讛讬讬谞讜 诪砖讜诐 讚讬讜讚注 讜讗讬谞讜 讬讜讚注 讜讗驻砖专 讚讗讬谉 讛"谞 讚诪爪讬谞谉 诇诪讬诪专 讚讛讚专 讘讬讛 诪诪讗讬 讚讛讜讬 驻砖讬讟讗 诇讬讛 讚讗讚诐 讬讜讚注 讜谞转谉 诇砖诐 诪转谞讛 讜讗"讻 诪拽砖讛 诇讬讛 砖驻讬专 讜转讬讛讜讬 转专讜诪讛 讜诇讗 转讗讻诇 诪诪"谞 讗讬 讬讜讚注 讜讗讬谞讜 讬讜讚注 讗诪讗讬 诪讜转专转 诇讝专讬诐 讜讗讬 讛讻诇 讬讜讚注讬谉 砖谞转谉 诇砖诐 诪转谞讛 讻"砖 讚诇讬讛讜讬 讚讻讛谉 讜讗诪讗讬 讛讜讬 讙讝诇 讜讗讬 诪砖讜诐 转拽诇讛 讛讗讬讻讗 转拽谞转讗 讻诪讜 讘转专讜诪讛 讻讱 讛讬讛 谞"诇 诇讻讗讜专讛 讗诇讗 讚专砖"讬 讝"诇 讘住诪讜讱 讘讚"讛 讜谞讬讛讜讬 转专讜诪讛 讜讬讞讝讜专 讜讬转专讜诐 讻转讘 诇讛讚讬讗 讚讙诪专 讜谞转谉 诇砖诐 诪转谞讛 讗祝 诇讘转专 讚砖谞讬谞谉 讬讜讚注 讜讗讬谞讜 讬讜讚注 讜注"讻 爪"诇 讚住"诇 讚谞讛讬 讚诪砖谞讬谞谉 讬讜讚注 讜讗讬谞讜 讬讜讚注 讛讬讬谞讜 诇注谞讬谉 讗讬住讜专讗 讚讞讬讬砖讬谞谉 诇诪讬注讜讟讗 讚诇诪讗 讟注讬 诪砖讗"讻 诇注谞讬谉 诪诪讜谉 讬"诇 讚谞转谉 诇砖诐 诪转谞讛 讻讬讜谉 讚专讜讘 讘谞讬 讗讚诐 讬讜讚注讬谉 讜讗注"讙 讚讗诇讬讘讗 讚砖诪讜讗诇 拽讬讬诪讬谞谉 讛讻讗 讜住"诇 讗讬谉 讛讜诇讻讬谉 讘诪诪讜谉 讗讞专 讛专讜讘 讛讬讬谞讜 诇讛讜爪讬讗 诪诪讜谉 诪砖讗"讻 讛讻讗 砖讛讻讛谉 诪讜讞讝拽 讻谞"诇 讜诪讛专砖"讗 讝"诇 讻转讘 讘注"讗 注"砖:


砖诐 讘转专讬 诪谞讗 爪讗讬转 讘讞讚 诪谞讗 诇讗 爪讗讬转. 拽砖讬讗 诇讬 讘诪讗讬 讗讬讬专讬 讗讬 讘讻讛谉 讞讘专 讜讚讗讬 爪讗讬转 讜讗讬 讘讻讛谉 注"讛 讚诇讗 爪讗讬转 讗"讻 讛砖转讗 谞诪讬 讚讗诪专讬谞谉 诇讬讛 砖讛讜讗 讙讝诇 讘讬讚讜 讗讻转讬 诇讗 爪讗讬转 讚讛讗 讗讬讛讜 住讘专 讚诪砖讜诐 讟讬专讞讗 讚讬讚讬讛 讛讜讬 讙讝诇 讜讗讛讗 讗讞诇讬讛 诇讟讬专讞' 讜诇讬讻讗 诇诪讬诪专 讚诪讻讬讜谉 砖讗谞讜 讗讜诪专讬诐 砖讛讜讗 讙讝诇 讜爪专讬讱 诇讛讞讝讬专讜 诇讘注"讛 讬讜爪讬讗 讛讘注"讛 诪讬讚讜 讛讗 诇讬转讗 讚讛讗 讗诪专讬谞谉 砖讛讘注"讛 讙诪专 讜谞转谉 诇砖诐 诪转谞讛 讜讬砖 诇讬讬砖讘 讘讚讜讞拽 讚讻讬讜谉 讚诪砖"讛 讗诪专讜 讞讻诪讬诐 砖讛讜讗 讙讝诇 讻讚讬 砖诇讗 讬拽讘诇谞讜 讛讻讛谉 讗"讻 诪注讬拽专讗 诇讗 讬转谉 诇讜 讛讘注"讛 诇砖诐 诪转谞讛. 诪讬讛讜 讘住诪讜讱 讚诪砖谞讬 讛砖"住 讻讛"讙 诇讙讘讬 讛讘注"讛 讗转讬 砖驻讬专 讚讛讻讛谉 讜讚讗讬 讬讜讚注 砖讛讜讗 讞讘专 讚讗住讜专 诇讬转谉 诪转谞讜转 诇讻讛谉 注"讛 讗诇讗 注讬拽专 讛讞砖砖讗 砖讛讘注"讛 讬讜讚注 讜讗讬谞讜 讬讜讚注 讜讗转讗 诇诪讬讻诇 讘讟讬讘诇讬讛 诪砖讗"讻 注讻砖讬讜 砖讗谞讜 讗讜诪专讬诐 砖讛讜讗 讙讝诇 讘讬讚 讻讛谉 诪注讬拽专讗 诇讗 讬拽讘诇 讛讻讛谉 诪讬讚讜. 讜讛砖转讗 讗转讬 砖驻讬专 讚拽转谞讬 诇讛 讘诇砖讜谉 讙讝诇 讚讗驻讬诇讜 讚专讱 驻拽讚讜谉 注"诪 诇讛讞讝讬专讜 诇讗讞专 讝诪谉 讗讜 讚专讱 诪转谞讛 诇讗 讬拽讘诇 诪诪谞讜 讜诇讗 诪讛谞讬 讗诐 讬讗诪讜讜 讞讻诪讬诐 讚诇讗 诪讛谞讬 讛诪转谞讛 讜爪专讬讱 诇讛讞讝讬专 讚住讜祝 住讜祝 讘转讜讱 讻讱 讗转讬 讛讘注"讛 诇讬讚讬 转拽诇讛 诪砖"讛 砖谞讜 讞讻诪讬诐 讘诇砖讜谉 讙讝诇 砖诇讗 讬拽讘诇谞讜 诪讬讚讜 讻诇诇 讻谉 谞"诇:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

专砖"讬 讚"讛 讛讜讗讬诇. 讘讗"讚 讗讜 讛驻拽讬专 讝讻讜转 砖讬砖 诇讜 讘讛 讗讜 砖转讬拽转讜 讛讜讚讗讛.
讜谞专讗讛 诇讘讗专 讚讘专讬 专砖"讬 讚讬砖 讘' 讚专讻讬诐 讚拽讟谞讛 讚谞转拽讚砖讛 讜谞讬砖讗转 讘注爪诪讛 讬讻讜诇讛 诇讛讬讜转 谞砖讜讗讛: 讗) 砖转讬拽讛 讻讛讜讚讗讛 讘转讜专转 讛住讻诪讛, 讚讛讬讬谞讜 讚讻讗讬诇讜 讛讗讘 讛住讻讬诐 诇拽讬讚讜砖讬谉 讜谞讬砖讜讗讬谉 讛诇诇讜. 讘) 讛讗讘 讗讬谞讜 诪讜讞讛 讜讝讛 谞讜转谉 诪拽讜诐 诇讘转 诇讛转拽讚砖 讜诇砖讗转 讗转 注爪诪讛. 讜讛讗讜驻谉 讛砖谞讬 诪讜专讛 讚讬砖 诪注砖讛 拽讬讚讜砖讬谉 诇拽讟谞讛 讗诇讗 讚讛讬讗 爪专讬讻讛 专讬爪讜讬 讚讛讗讘. 讜注讜讚 讬砖 讞讬讚讜砖 谞讜住祝 讚讗讬-诪讞讗讛 讚讛讗讘 讗讞专讬 拽讬讚讜砖讬谉 讜谞讬砖讜讗讬谉 诪讛谞讬 讻专讬爪讜讬 讛讗讘.
讙诪'. 讗讬转诪专 拽讟谞讛 砖谞转拽讚砖讛 砖诇讗 诇讚注转 讗讘讬讛, 讗诪专 专讘 讘讬谉 讛讬讗 讜讘讬谉 讗讘讬讛 讬讻讜诇讬谉 诇注讻讘, 讜专讘 讗住讬 讗诪专 讗讘讬讛 讜诇讗 讛讬讗.
讗
讙讚专 注讬讻讜讘 讛讗讘
讬砖 诇注讬讬谉 讘讙讚专 讛讚讬谉 讚讛讗讘 讬讻讜诇 诇注讻讘 讛拽讬讚讜砖讬谉 诇讗讞专 讝诪谉 讻砖讘转讜 拽讟谞讛 谞转拽讚砖讛 砖诇讗 诪讚注转讜. 讜讬"诇 注"驻 讚讘专讬 讛专"谉 (讬讞: 讚"讛 讜讛讜讗 砖砖讚讻讜) 讚讘讬讗专 讚讛讬讻讗 讚拽讟谞讛 谞转拽讚砖讛 砖诇讗 诇讚注转 讗讘讬讛, 讛拽讬讚讜砖讬谉 专拽 专讗讜讬讬谉 诇讞讜诇 诪讚讬谉 讝讻讬谉 诇讗讚诐 砖诇讗 讘驻谞讬讜, 讜讝"诇 讜讻讬 转讬诪讗 专爪讜讬 讘转专 拽讚讜砖讬谉 诪讗讬 诪讛谞讬 讗讬讻讗 诇诪讬诪专 讚讛讬讬谞讜 讟注诪讗 诇驻讬 砖讻诇 讗讚诐 专讜爪讛 诇讛砖讬讗 讗转 讘转讜 讜诪爪讜讛 讚专诪讬讗 注诇讬讛 谞诪讬 讛讬讗 讜讝讻讬谉 诇讗讚诐 砖诇讗 讘驻谞讬讜 注讻"诇. 讜讗"讻 诪讜讘谉 诇诪讛 讛讗讘 讬讻讜诇 诇注讻讘 讞诇讜转 讛拽讬讚讜砖讬谉 注"讬 诪讞讗转讜 诇讘住讜祝 讻讬 讗讬谉 讝讻讬谉 诇讗讚诐 讘注诇 讻专讞讜.
讜讛谞讛 注讚讬讬谉 讬砖 诇注讬讬谉 讘讙讚专 讛讚讘专讬诐 讚讛讗讘 讬讻讜诇 诇诪讞讜转 讜诇注讻讘 讗转 讞诇讜转 讛拽讬讚讜砖讬谉 砖讛讬讜 讞诇讬谉 诪讚讬谉 讝讻讬谉. 讚讬"诇 讚讛诪讞讗讛 讛讜驻讻转 讗转 讛拽讬讚讜砖讬谉 讚讘讚专讱 讻诇诇 诪讛讜讜讛 讝讻讜转 诇讛讬讜转 讞讜讘, 讜讘讻谉 讞诇 讚讬谉 讚讗讬谉 讞讘讬谉 诇讗讚诐 砖诇讗 讘驻谞讬讜. 讜诪讗讬讚讱 讬"诇 讚讘讗诪转 讞诇讜转 讛拽讬讚讜砖讬谉 转诪讬讚 诪讛讜讜讛 讝讻讜转 诇讛讗讘 讘讙诇诇 讛诪爪讜讛 诇拽讚砖 讘转讜, 讗讱 讗注"驻 讚讝讻讜转 讛讬讗 诪"诪 讬砖 讚讬谉 讚讗讬谉 讝讻讬谉 诇讗讚诐 讘注"讻 讜诇讻谉 讗讬谉 讞诇讜转 讛拽讬讚讜砖讬谉 讬讻讜诇讛 诇讞讜诇 讘注"讻.158
讜讛爪讚 讛砖谞讬 讚讜诪讛 诇砖讬讟转 讛专砖讘"讗 诇注讬诇 (讻讙. 讚"讛 讜诇注谞讬谉 驻住拽) 讚谞拽讟 讚讝讻讬谉 砖讟专 砖讞专讜专 诇注讘讚 讻谞注谞讬 讘注"讻 专拽 讘讙诇诇 讘' 讟注诪讬诐 讘讬讞讚: 讗) 讛砖讞专讜专 讝讻讜转 讙诪讜专, 讘) 讗讬诇讜 讛讬讛 讛注讘讚 讘驻谞讬谞讜, 讛讗讚讜谉 讛讬讛 讬讻讜诇 诇砖讞专专讜 讘注"讻. 讜讝"诇 讜讗讬 诇讗讜 讚诪住转驻讬谞讗 讗诪讬谞讗 讚讛讻讗 讗驻讬诇讜 讘注诇 讻专讞讜 谞诪讬 讜诪转谞转 诪诪讜谉 砖讗谞讬 讚诇讗讜 讝讻讜转 讙诪讜专 讛讜讗 讜讻讜', 讜讗注"驻 砖讘诪爪讬讗讛 讜讘谞讻住讬 讛讙专 讜讘诇拽讟 砖讻讞讛 讜驻讗讛 讚讝讻讜转 讙诪讜专 讛讜讗 讜讙专 拽讟谉 砖讛讟讘讬诇讜讛讜 注诇 讚注转 讘"讚 砖讗讬谉 讝讻讬谉 诇讜 讘注"讻 讻讚讗诪专讬谞谉 讘驻"拽 讚讻转讜讘讜转 (讬讗.) 讛讙讚讬诇讜 讬讻讜诇讬谉 诇诪讞讜转 讛讻讗 砖讗谞讬 讚讗诇讜 讗讬转讬' 诇注讘讚 讻讗谉 讻讬讬驻讬' 诇讬讛 诇拽讘讜诇讬讛 讘注"讻 讻讬 诇讬转讬讛 谞诪讬 诪讝讻讬谞谉 诇讬' 讘注诇 讻专讞讬讛 注讻"诇. 讜诪砖诪注 诪讝讛 讚讘讛诇讻讛 讗讞专转 讞讜抓 诪砖讞专讜专 注讘讚 讻谞注谞讬, 讗注"驻 讚谞讬讚讜谉 讻讝讻讜转 讙诪讜专 讜讘讜讚讗讬 讗讬谞讜 讘讙讚专 讗讬谉 讞讘讬谉 诇讗讚诐 砖诇讗 讘驻谞讬讜, 注讚讬讬谉 讗讬谉 讝讻讬谉 诇讗讚诐 讘注"讻. 讜诪砖诪注 诪讝讛 讻爪讚 讛砖谞讬 诇注讬诇, 讚讬砖 讚讬谉 讚讗讬谉 讝讻讬谉 诇讗讚诐 讘注"讻 讗驻讬' 讘讚讘专 讚讛讜讬 讝讻讜转.
讜诇讻讗讜专讛 讬砖 诇讛讜讻讬讞 诪砖讬讟转 专讘 讻讛爪讚 讛专讗砖讜谉, 讚讛讝讻讜转 讛讜驻讻转 诇讛讬讜转 讞讜讘讛 注"讬 诪讞讗转讜. 讻讬 专讘 谞拽讟 讚讗驻讬' 讗诐 谞转专爪讛 讛讗讘, 讙诐 讛讘转 讬讻讜诇讛 诇注讻讘. 讜诇讙讘讬 讛讘转 讗"讗 诇讜诪专 讚诪讞讗转讛 诪讜注讬诇 诪讚讬谉 讚讗讬谉 讛拽讬讚讜砖讬谉 讞诇 讘注"讻, 讚讛专讬 讘讚专讱 讻诇诇 讛讗讘 讬讻讜诇 诇拽讚砖 讘转讜 拽讟谞讛 讘注诇 讻专讞讛. 讜讗"讻 诪讜讻专讞 诇讜诪专 讚诪讞讗转 讛讗讘 讗讜 讛讘转 讛讜驻讻转 讗转 讞诇讜转 讛拽讬讚讜砖讬谉 诪讝讻讜转 诇讞讜讘讛 讜诇讻谉 讛讚讬谉 讚讝讻讬讬讛 讗讬谞讜 诪讛谞讬. 讜讝讛 注"驻 砖讬讟转 讛转讜住' (诪讜. 讚"讛 讘讬谉 讛讬讗) 讚讻砖讛拽讟谞讛 诪讜讞讛 讗讝讬 讙诐 讛讗讘 讗讬谞讜 专讜爪讛 讘拽讬讚讜砖讬谉 讜讛讻诇 讛讜驻讱 诇讛讬讜转 讞讜讘 讘砖讘讬诇讜.
讗讘诇 讘砖讬讟转 专讘 讗住讬 讚专拽 讗讘讬讛 讜诇讗 讛讬讗 讬讻讜诇讬谉 诇注讻讘 注讚讬讬谉 讬砖 诇讛住转驻拽 讘讙讚专 讛讚讬谉. 讚讛专讬 讬"诇 讚专讘 讗住讬 谞拽讟 讻爪讚 讛砖谞讬, 讚讞诇讜转 讛拽讬讚讜砖讬谉 转诪讬讚 诪讜讙讚专 讻讝讻讜转 诇讛讗讘 讗讘诇 讬砖 讚讬谉 讗讞专 讚拽讬讚讜砖讬谉 讗"讗 诇讞讜诇 讘注"讻 讜讝讛 砖讬讬讱 专拽 诇讛讗讘 讜诇讗 诇讛讘转. 讜诪讗讬讚讱 讬砖 诇讘讗专 讗转 砖讬讟转 专讘 讗住讬 讚讘讗诪转 诪讞讗转 讛讗讘 讛讜驻讻转 讗转 讞诇讜转 讛拽讬讚讜砖讬谉 诪讝讻讜转 诇讞讜讘讛, 讗讘诇 注讚讬讬谉 讛讘转 讗讬谞讛 讬讻讜诇讛 诇注讻讘 讻讬 诪讞讗转 讛讘转 讗讬谞讛 讛讜驻讻转 讗转 讛拽讬讚讜砖讬谉 诇讞讜讘 诪爪讚 讛讗讘. 讜讝讛 砖诇讗 讻住讘专转 讛转讜住' 讚讛讗讘 讗讬谞讜 专讜爪讛 讘拽讬讚讜砖讬谉 讗诐 讘转讜 诪讜讞讛.
讘
诪转讬 讞诇讬谉 讛拽讬讚讜砖讬谉
注讬讬谉 讘砖讜"注 (讗讛"注 住讬诪谉 诇讝 住注讬祝 讬讗) 讚讛讘讬讗 讙' 讚注讜转 诇讛诇讻讛 讘注谞讬谉 讘转 讚谞转拽讚砖讛 砖诇讗 诇讚注转 讗讘讬讛, 讜讝"诇 拽讟谞讛 讗讜 谞注专讛 砖拽讬讚砖讛 注爪诪讛 讘诇讗 讚注转 讗讘讬讛, 讗讜 谞砖讗转, 讗讬谞讜 讻诇讜诐 讜讻讜' 讜讗驻讬诇讜 谞转专爪讛 讛讗讘 讘驻讬专讜砖 讗讞专 讛拽讚讜砖讬谉, 讜讬"讗 砖讗诐 谞转专爪讛 讛讗讘 讻砖砖诪注 讛讜讜 拽讚讜砖讬谉 诪砖注转 砖诪讬注讛 讗驻讬诇讜 讗诐 诇讗 砖讬讚讱 讜讗驻讬诇讜 讗诐 诇讗 谞转专爪讛 诪讬讚 讻砖砖诪注 讗诇讗 砖转拽 讜诇讗 诪讬讞讛 讜讗讞"讻 谞转专爪讛 讛讜讻讬讞 住讜驻讜 注诇 转讞诇转讜 讜讛讜讬 拽讚讜砖讬谉 诪砖注转 砖诪讬注讛 讗驻讬诇讜 谞转讗讻诇讜 讛诪注讜转 拽讜讚诐 砖诪讬注讛, 讛讙讛 讜讬"讗 讚讗诐 谞转讗讻诇讜 讛诪注讜转 拽讜讚诐, 诇讗 讛讜讬 拽讬讚讜砖讬谉 注讻"诇. 讛讬"讗 讘诪讞讘专 讚讛拽讬讚讜砖讬谉 讞诇讬谉 诪砖注转 砖诪讬注讛 讜讗驻讬' 谞转讗讻诇讜 讛诪注讜转 讛讜讗 砖讬讟转 讛专诪"讛 讚讛讜讘讗 讘讘"讬 (砖诐), 讜讛讚注讛 讚讛讘讬讗 讛专诪"讗 讚讛拽讬讚讜砖讬谉 讞诇讬谉 专拽 讗诐 诇讗 谞转讗讻诇讜 讛诪注讜转 讛专讬讛讜 砖讬讟转 讛专讗讘讬"讛 (诪专讚讻讬 住讬诪谉 转拽讬讙).
讜诇讻讗讜专讛 爪"注 讘砖讬讟转 讛专诪"讛 讚讛拽讬讚讜砖讬谉 讞诇讬谉 讘砖注转 砖诪讬注讛 讙诐 讻砖谞转讗讻诇讜 讛诪注讜转, 讚讛专讬 讘砖诇诪讗 讗诐 讛拽讬讚讜砖讬谉 讞诇讬谉 诇诪驻专注 诪砖注转 谞转讬谞转 讛讻住祝 诇拽讟谞讛 拽讜讚诐 讛砖诪讬注讛, 讗讝讬 砖驻讬专 诪讜讘谉 诇诪讛 诇讗 讘注讬谞谉 讻住祝 讘注讬谉 讘砖注转 专讬爪讜讬 讚讛讗讘. 讗讘诇 讗诐 讛拽讬讚讜砖讬谉 讞诇讬谉 专拽 讘砖注转 讛砖诪讬注讛 讚讬砖 讗讜诪讚谞讗 讚讛讗讘 谞转专爪讛, 讗讝讬 诇讻讗讜专讛 砖注转 讛拽讬讚讜砖讬谉 讛讬讗 砖注转 讛砖诪讬注讛 讜讗讝讬 拽砖讛 讛讬讗讱 讗驻砖专 砖讛拽讬讚讜砖讬谉 讬讞讜诇讜 讗讞专讬 讚讻住祝 讛拽讬讚讜砖讬谉 讻讘专 谞转讗讻诇讜. 讜注讜讚 讬砖 诇讛拽砖讜转 注诇 讛专讗讘讬"讛 讛住讜讘专 讚拽讬讚讜砖讬谉 讞诇讬谉 专拽 讗诐 诇讗 谞转讗讻诇讜 讛诪注讜转 讘砖注转 讛砖诪讬注讛, 讚讗诐 讘注讬谞谉 讻住祝 讘注讬谉 讘砖注转 专讬爪讜讬 讛讗讘 讻讬 讝讛 讛讜讬 讛专讙注 讚讛拽讬讚讜砖讬谉 讞诇讬谉, 讛讬讗讱 讗驻砖专 诇住诪讜讱 注诇 谞转讬谞转 讛诪注讜转 诪讛诪拽讚砖 诇拽讟谞讛 诇驻谞讬 讬讚讬注转 讛讗讘, 讚诇讻讗讜专讛 讗讬谉 诇讝讛 讞诇讜转 砖诐 诪注砖讛 拽讬讚讜砖讬谉 讗诇讗 诪转谞讛 讘注诇诪讗 讜专讗讜讬 诇讛爪专讬讱 诪注砖讛 谞转讬谞讛 讞讚砖讛 注诐 讚注转 讛讗讘.
讜谞专讗讛 诇讘讗专 注"驻 讛讙诪' 诇拽诪谉 (谞讞:-谞讟.). 讚讗讬转讗 讘诪砖谞讛 专讬砖 驻专拽 讙' 讜讝"诇 讜讻谉 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖诇砖讬诐 讬讜诐, 讜讘讗 讗讞专 讜拽讬讚砖讛 讘转讜讱 砖诇砖讬诐 讬讜诐 诪拽讜讚砖转 诇砖谞讬 注讻"诇. 讜讛讙诪' 砖诐 (谞讟.) 讛讘讬讗讛 驻讬专讜砖 专讘 讜砖诪讜讗诇 注诇 讛诪砖谞讛 讜讝"诇 诇讗 讘讗 讗讞专 讜拽讬讚砖讛 讘转讜讱 砖诇砖讬诐 诪讛讜, 专讘 讜砖诪讜讗诇 讚讗诪专讬 转专讜讬讬讛讜 诪拽讜讚砖转 讜讗注"驻 砖谞转讗讻诇讜 讛诪注讜转, 诪讗讬 讟注诪讗 讛谞讬 讝讜讝讬 诇讗 诇诪诇讜讛 讚诪讜 讜诇讗 诇驻拽讚讜谉 讚诪讜, 诇驻拽讚讜谉 诇讗 讚诪讜, 驻拽讚讜谉 讘专砖讜转讗 讚诪专讗 拽讗 诪转讗讻诇讬 讜讛谞讬 讘专砖讜转讗 讚讬讚讛 拽讗 诪转讗讻诇讬, 诇诪诇讜讛 谞诪讬 诇讗 讚诪讜, 诪诇讜讛 诇讛讜爪讗讛 谞讬转谞讛 讛谞讬 讘转讜专转 拽讬讚讜砖讬谉 讬讛讘讬谞讛讜 谞讬讛诇讛 注讻"诇. 讜诪讜讻讞 诪讝讛 讚讬砖 讚讬谉 讚拽讬讚讜砖讬 讻住祝 讚讞诇讬谉 诇讗讞专 讝诪谉 讜讗注"驻 讚谞转讗讻诇讜 讛诪注讜转. 讜谞专讗讛 讚讛专诪"讛 讛讘讬谉 诪讝讛 讚讗驻砖专 诇讞诇拽 讘讬谉 诪注砖讛 讛拽讬讚讜砖讬谉 讜讛讚注转 诇诪注砖讛 讛拽讬讚讜砖讬谉 讚讞诇讬谉 讘转讞讬诇转 讛诇' 讬讜诐, 诇讘讬谉 讛讚注转 诇讞诇讜转 讛拽讬讚讜砖讬谉 讚讞诇讛 讘砖注转 讞诇讜转 讛拽讬讚讜砖讬谉 讘住讜祝 诇'. 讜讘讻谉 讙诐 讛讻讗 讘谞讜讙注 诇拽讟谞讛 讚谞转拽讚砖讛 讘诇讬 讚注转 讗讘讬讛 讬转讻谉 诇讜诪专 讚诪注砖讛 讛拽讬讚讜砖讬谉 讜讚注转 诇诪注砖讛 讛拽讬讚讜砖讬谉 讞诇讬谉 诇诪驻专注 诪砖注转 讛谞转讬谞讛 诇拽讟谞讛, 讗讜诇诐 讚注转 讛讗讘 诇讞诇讜转 讛拽讬讚讜砖讬谉 讗讬谞讛 讞诇讛 诇诪驻专注 讜讞诇讛 专拽 诪砖注转 讛专讬爪讜讬. 讜诪讛讚讬谉 讚拽讬讚讜砖讬谉 诇讗讞专 诇' 讬讜诐 诪讜讻讞 讚讻砖讬砖 诪注砖讛 拽讬讚讜砖讬谉 注诐 讚注转 诇诪注砖讛 讛拽讬讚讜砖讬谉 讘转讞讬诇转 讛讝诪谉 诇讗 讘注讬谞谉 讛诪注讜转 讘注讬谉 讘砖注转 讛讚注转 诇讞诇讜转 讛拽讬讚讜砖讬谉 讘住讜祝 讛讝诪谉. 讜诇讻谉 谞拽讟 讛专诪"讛 讚讛拽讬讚讜砖讬谉 讞诇讬谉 诪砖注转 砖诪讬注讛 讻砖讛讗讘 谞转专爪讛, 讚讛讬讬谞讜 砖注转 讛讚注转 诇讞诇讜转 讛拽讬讚讜砖讬谉. 讜讗驻讬' 讗诐 谞转讗讻诇讜 讛诪注讜转, 讻讬 诪注砖讛 讛拽讬讚讜砖讬谉 讜讙诐 讛讚注转 诇诪注砖讛 讛拽讬讚讜砖讬谉 讻讘专 讞诇讜 诇诪驻专注 诪砖注转 讛谞转讬谞讛.159
讜谞专讗讛 讚注诇 讝讛 讞讜诇拽 讛专讗讘讬"讛 讜谞拽讟 讚讗讬谉 讞诇讜转 砖诐 诪注砖讛 拽讬讚讜砖讬谉 讘拽讟谞讛 讚拽讬讘诇讛 讻住祝 拽讬讚讜砖讬谉 讘诇讬 讚注转 讗讘讬讛. 讚讘砖诇诪讗 讘拽讬讚讜砖讬谉 诇讗讞专 诇' 砖谞讬讛诐 讘谞讬 拽讬讚讜砖讬谉 讛诐 讜讛讜讗 谞转谉 诇讛 讗转 讛讻住祝 讘转讜专转 拽讬讚讜砖讬谉 讗诇讗 讚讛转谞讜 诇讚讞讜转 讗转 讛讞诇讜转, 讗讝讬 砖驻讬专 诪讜讘谉 讚讞诇 诪注砖讛 拽讬讚讜砖讬谉 讘转讞讬诇转 诇' 讬讜诐 讜讗讬诇讜 讞诇讜转 讛拽讬讚讜砖讬谉 讞诇讬谉 诇讗讞专 诇' 讬讜诐 讜讗驻讬' 讗诐 谞转讗讻诇讜 讛诪注讜转. 讗讘诇 讘拽讟谞讛 讚谞转拽讚砖讛 砖诇讗 诪讚注转 讗讘讬讛, 讗讬谉 讻讗谉 诪注砖讛 拽讬讚讜砖讬谉 讻诇诇 讘砖注转 拽讘诇转 讛讻住祝, 讜讗"讗 诇讜诪专 讚讻砖讛讗讘 谞转专爪讛 诇讘住讜祝 讬砖 讞诇讜转 砖诐 诪注砖讛 拽讬讚讜砖讬谉 诇诪驻专注. 讜诇讻谉 诪讜讘谉 诇诪讛 讘注讬谞谉 讻住祝 讘注讬谉 讘砖注转 专讬爪讜讬 讛讗讘 讚讝讛讜 讛专讙注 砖诇 讛诪注砖讛 讜讞诇讜转 讛拽讬讚讜砖讬谉. 讜诪讛 讚讛拽砖讬谞讜 讚诇讻讗讜专讛 讬砖 爪讜专讱 诇谞转讬谞讛 讞讚砖讛, 讘讝讛 砖驻讬专 讬"诇 讚讗注"驻 讚拽讘诇转 讛拽讟谞讛 诇讗 讛讜讬讗 讞诇讜转 砖诐 诪注砖讛 拽讬讚讜砖讬谉, 注讚讬讬谉 讬砖 诇讝讛 讞诇讜转 砖诐 谞转讬谞转 讻住祝 讘转讜专转 拽讬讚讜砖讬谉. 讜讗"讻 讞诇讛 讞诇讜转 砖诐 谞转讬谞讛 讘转讜专转 拽讬讚讜砖讬谉 讻砖讛拽讟谞讛 拽讬讘诇讛 讛拽讬讚讜砖讬谉, 讜专讬爪讜讬 讚讛讗讘 诇讗讞专 讝诪谉 讛讜住讬祝 诇讝讛 讙诐 讞诇讜转 砖诐 诪注砖讛 拽讬讚讜砖讬谉 讜讙诐 讗转 讞诇讜转 讛拽讬讚讜砖讬谉.
讜讬讜爪讗 诪讻诇 讝讛 讚诇驻讬 讛专诪"讛 讘拽讟谞讛 讚谞转拽讚砖讛 讘诇讗 讚注转 讗讘讬讛, 讬砖 诇讞诇拽 讘讬谉 诪注砖讛 讛拽讬讚讜砖讬谉 讚讞诇 诇诪驻专注 诪砖注讛 讚讛讬讗 拽讬讘诇讛 讛拽讬讚讜砖讬谉 诇讘讬谉 讞诇讜转 讛拽讬讚讜砖讬谉 讚讞诇 讘砖注转 专讬爪讜讬. 讗讘诇 诇驻讬 讛专讗讘讬"讛 讬砖 诇讞诇拽 讘讬谉 谞转讬谞转 讻住祝 讘转讜专转 拽讬讚讜砖讬谉 讚讞诇 讘砖注讛 讚讛讬讗 拽讬讘诇讛 讻住祝 讛拽讬讚讜砖讬谉 (讜诇讻谉 讗讬谉 爪讜专讱 讘诪注砖讛 谞转讬谞讛 讞讚砖讛) 诇讘讬谉 讞诇讜转 砖诐 诪注砖讛 讛拽讬讚讜砖讬谉 讜讞诇讜转 讛拽讬讚讜砖讬谉 讚讞诇讬谉 专拽 讘砖注讛 讚讛讗讘 谞转专爪讛 (讜诇讻谉 讘注讬谞谉 诇讗 谞转讗讻诇讜 讛诪注讜转). 讜讝讛 讞讬讚讜砖 讘讚注转 讛专讗讘讬"讛 讚讗驻砖专 诇讞诇拽 讘讬谉 讞诇讜转 砖诐 诪注砖讛 拽讬讚讜砖讬谉 诇讘讬谉 讞诇讜转 砖诐 谞转讬谞转 讛讻住祝 讘转讜专转 拽讬讚讜砖讬谉.160
讙
讛专讗讬讛 诪拽讬讚讜砖讬 讘讬讗讛
讜注讬讬谉 讘讙诪' (诪讜.) 讚讛讘讬讗讛 专讗讬讛 诇砖讬讟转 专讘 讚讘讬谉 讛讬讗 讜讘讬谉 讗讘讬讛 讬讻讜诇讬谉 诇注讻讘 诪讘专讬讬转讗 讚讗讬讬专讬 讘讘讬讗讛 讜讝"诇 讗讬转诪专 拽讟谞讛 砖谞转拽讚砖讛 砖诇讗 诇讚注转 讗讘讬讛, 讗诪专 专讘 讘讬谉 讛讬讗 讜讘讬谉 讗讘讬讛 讬讻讜诇讬谉 诇注讻讘, 讜专讘 讗住讬 讗诪专 讗讘讬讛 讜诇讗 讛讬讗. 讗讬转讬讘讬讛 专讘 讛讜谞讗 诇专讘 讗住讬 讜讗诪专讬 诇讛 讞讬讬讗 讘专 专讘 诇专讘 讗住讬 讗诐 诪讗谉 讬诪讗谉 讗讘讬讛, 讗讬谉 诇讬 讗诇讗 讗讘讬讛 讛讬讗 注爪诪讛 诪谞讬谉, 转"诇 讗诐 诪讗谉 讬诪讗谉 诪"诪, 讗诪专 诇讛讜 专讘 诇讗 转讬讝诇讜 讘转专 讗讬驻讻讗 讬讻讜诇 诇砖谞讜讬讬 诇讻讜 讻讙讜谉 砖驻讬转讛 砖诇讗 诇砖讜诐 讗讬砖讜转 注讻"诇. 讜讘讛讜"讗 砖诇 讛讙诪' 诪讘讜讗专 讚讛讘专讬讬转讗 讗讬讬专讬 讘拽讬讚讜砖讬 讘讬讗讛 讜注讚讬讬谉 专讘 讛讜谞讗 讗讜 讞讬讬讗 讘专 专讘 谞拽讟 讚讛讬讗 讚讜诪讛 诇拽讟谞讛 讚谞转拽讚砖讛 讘诇讗 讚注转 讗讘讬讛. 讜诇讻讗讜专讛 讛讚诪讬讜谉 讛讝讛 转诪讜讛 诇驻讬 讘' 讛砖讬讟讜转. 讚诇驻讬 讛专讗讘讬"讛 讚讬砖 讞诇讜转 砖诐 诪注砖讛 拽讬讚讜砖讬谉 专拽 讘砖注转 专讬爪讜讬 讛讗讘 讜诇讻谉 讘注讬谞谉 砖诇讗 谞转讗讻诇讜 讛诪注讜转, 讗"讗 诇讜诪专 讻讱 讘拽讬讚讜砖讬 讘讬讗讛 讻讬 讛诪注砖讛 讘讬讗讛 谞讙诪专 诇驻谞讬 讬讚讬注转 讛讗讘. 讜讙诐 诇驻讬 讛专诪"讛 讚讞诇讜转 砖诐 诪注砖讛 拽讬讚讜砖讬谉 讛讜讬 讘砖注讛 砖讛讘转 拽讬讘诇讛 讻住祝 讛拽讬讚讜砖讬谉 讜诇讻谉 讛拽讬讚讜砖讬谉 讞诇讬谉 诇讗讞专 讝诪谉 讗驻讬' 讘谞转讗讻诇讜 讛诪注讜转, 讛诇讗 讻诇 讝讛 砖讬讬讱 专拽 讘拽讬讚讜砖讬 讻住祝 讚讬砖 砖注讘讜讚 诪诪讜谉 讗驻讬' 讗诐 谞转讗讻诇讜 讛诪注讜转. 讜讗讬诇讜 讛专讗砖讜谞讬诐 诇拽诪谉 (谞讟. 注讬讬谉 讘专砖讘"讗 讚"讛 讗注"驻 讚谞转讗讻诇讜) 讘讬讗专讜 讚讘拽讬讚讜砖讬 砖讟专 诇讗讞专 诇' 讜谞拽专注 讛砖讟专 讘转讜讱 讛诇' 讚讗讬谉 讛拽讬讚讜砖讬谉 讞诇讬谉 讘住讜祝 讜拽讜"讞 讘拽讬讚讜砖讬 讘讬讗讛. 讜讗"讻 讚诪讬讜谉 讛讙诪' 讻讗谉 讚拽讬讚讜砖讬 讘讬讗讛 讙诐 专讗讜讬 诇讞讜诇 讻砖讛讗讘 谞转专爪讛 诇讻讗讜专讛 讗讬谞讜 诪讜讘谉,161 讜爪"注.162
讙诪'. 讜讗诐 驻讬转讛 诇砖讜诐 讗讬砖讜转 拽讬讚讜砖讬谉 诇诪讛 诇讬, 讗"诇 讗讘讬讬 爪专讬讻讛 拽讬讚讜砖讬谉 诇讚注转 讗讘讬讛.
讜专砖"讬 驻讬专砖 (讚"讛 讗诪专 诇讬讛) 讜讝"诇 讚诪爪专讬讱 诇讛 讘拽讬讚讜砖讬 讗讞专讬谞讬 诇讚注转 讗讘讬讛 注讻"诇. 讚讛讬讬谞讜 讗驻讬' 讗诐 讛驻讬转讜讬 讛讬转讛 诇砖诐 讗讬砖讜转, 注讚讬讬谉 爪专讬讱 拽讬讚讜砖讬谉 讗讞专讬谞讬 诇讚注转 讛讗讘. 讜诇讻讗讜专讛 爪"讘 讘讙讚专 讛讚讘专讬诐, 诇诪讛 爪专讬讱 注讜讚 诪注砖讛 拽讬讚讜砖讬谉 讘讚注转 讛讗讘. 讜讘诪讬讜讞讚 拽砖讛 诇驻讬 诪讛 讚讬讬住讚谞讜 讘砖讬注讜专讬诐 诇注讬诇 (诪讜. 专砖"讬 讚"讛 讛讜讗讬诇) 讘讚注转 专砖"讬 讚讬砖 诪注砖讛 拽讬讚讜砖讬谉 诇拽讟谞讛 讜专拽 爪专讬讱 诇爪专祝 诇诪注砖讛 砖诇讛 专讬爪讜讬 讚讛讗讘 讜讗讝 讛拽讬讚讜砖讬谉 讞诇讬谉 诇诪驻专注 诪砖注转 讛诪注砖讛. 讜讗"讻 诇讻讗讜专讛 讙诐 讻讗谉 诇诪讛 爪专讬讱 注讜讚 诪注砖讛 拽讬讚讜砖讬谉 诇讚注转 讛讗讘, 诇讻讗讜专讛 住讙讬 讘专讬爪讜讬 讛讗讘.163
讜谞专讗讛 诇讘讗专 讚讻讗谉 讬砖 诪爪讜讛 讚诪讛专 讬诪讛专谞讛 讚爪专讬讻讛 诪诪谞讜 拽讬讚讜砖讬谉. 讜讻讚讬 诇拽讬讬诐 讛诪爪讜讛 讛讝讗转 爪专讬讱 拽讬讚讜砖讬谉 讙诪讜专讬谉 诇讗讞专 诪注砖讛 讛驻讬转讜讬 讜讝讛 讬讻讜诇 诇讛讬讜转 讚讜拽讗 注"讬 讛讗讘 讚讛专讬 讛讘转 注爪诪讛 讗讬谉 诇讛 讚注转 诇讛转拽讚砖. 讜诪讻讬讜谉 讚讘拽讬讚讜砖讬谉 讚讛拽讟谞讛 注爪诪讛 讬砖 讞住专讜谉 讘拽讬讜诐 讛诪爪讜讛, 讝讛 诪讜谞注 讗转 讞诇讜转 讛拽讬讚讜砖讬谉 砖诇讛 诪诇讞讜诇 讗注"驻 讚讘注诇诪讗 爪专讬讱 专拽 爪讬专讜祝 砖诇 专讬爪讜讬 讚讗讘讬讛 诇诪注砖讛 砖诇讛. 讜诇讻谉 讘讛讬讻讬 转诪爪讬 讚驻讬转讜讬 爪专讬讱 拽讬讚讜砖讬 讗讞专讬谞讬 注"讬 讛讗讘 讜诇讗 专拽 专讬爪讜讬 讚讛讗讘 讗讞专讬 拽讘诇转 讛讘转.
诪砖谞讛. 讛讗讜诪专 诇讗砖讛 讛转拽讚砖讬 诇讬 讘转诪专讛 讝讜 讛转拽讚砖讬 诇讬 讘讝讜, 讗诐 讬砖 讘讗讞转 诪讛谉 砖讜讛 驻专讜讟讛 诪拽讜讚砖转.
诪讘讜讗专 讘诪砖谞讛 讚讗诐 讛诪拽讚砖 讗诪专 "讛转拽讚砖讬 诇讬 讘讝讜, 讛转拽讚砖讬 诇讬 讘讝讜" 讚讗诐 讗讬谉 讘讗讞转 诪讛谉 砖讜"驻 讚讛拽讬讚讜砖讬谉 讗讬谞谉 讞诇讬谉. 讜讬砖 诇讛住转驻拽 诪讛 讛讚讬谉 讘诪拽讞 讜诪诪讻专 讘注诇诪讗 讗诐 讛拽讜谞讛 讗诪专 "转拽谞讛 诇讬 讘讝讜, 转拽谞讛 诇讬 讘讝讜" 讗诐 讗讬谉 讘讗讞转 诪讛谉 砖讜"驻 讗讱 讬砖 砖讜"驻 讘讻讜诇诐 讘讬讞讚, 讛讗诐 讛拽谞讬谉 讞诇 讗讜 诇讗. 讜讬砖 诇讘讗专 讗转 讛讙诪' 讚讬讚谉 诇驻讬 讘' 讛爪讚讚讬诐 砖诇 讛住驻拽 讛讝讛.
讗诐 谞讗诪专 讚讘诪拽讞 讜诪诪讻专 讘注诇诪讗 讬砖 爪讬专讜祝 讘讬谉 讛砖谞讬 驻讞讜转 诪砖讜"驻 讗注"驻 讚讛讬讛 讚讬讘讜专 谞驻专讚 诇讻诇 讗讞讚 讜讗讞讚, 讗讝讬 爪"诇 讚讬砖 讚讬谉 诪讬讜讞讚 驻讛 讘拽讬讚讜砖讬谉 讚爪讬专讜祝 讻讝讛 讗讬谞讜 诪讜注讬诇. 讜谞讗专讛 诇讘讗专 注"驻 诪讛 讚讬讬住讚谞讜 诇注讬诇 (讙. 讘注谞讬谉 讞诇讬驻讬谉 讘拽讬讚讜砖讬谉, 讗讜转 讗) 讚讘谞讜住祝 诇砖讜"驻 讘转讜专转 砖讬注讜专 讻住祝, 讬砖 注讜讚 讚讬谉 讘拽讬讚讜砖讬谉 讚讗讬谉 讗砖讛 诪转拽讚砖转 讘驻讞讜转 诪砖讜"驻. 讚讛专讬 讘讬讗专谞讜 诇注讬诇 讘讚注转 专砖"讬 (讙: 讚"讛 诇讗 诪拽谞讬讗) 讚讗讬谉 讗砖讛 诪转拽讚砖转 讘讞诇讬驻讬谉 诪砖讜诐 讚拽谞讬谉 讚砖讬讬讱 诇讞讜诇 讘驻讞讜转 诪砖讜"驻 诪讜驻拽注 诪讚注转讛 讘拽讬讚讜砖讬谉 讜讗驻讬' 讗诐 讛诪拽讚砖 谞转谉 诇讛 讛讞驻爪讗 讚砖讜"驻 讘拽谞讬谉 讞诇讬驻讬谉 讚讞诇 诪讚讬谉 拽谞讬谉 讻住祝. 讜讝讛 讙诐 诪讜讻讞 讘讚注转 讘讬转 砖诪讗讬 讚爪专讬讱 讚讬谞专 诇拽讬讚讜砖讬谉 诇驻讬 专' 讝讬专讗 (诇注讬诇 讬讗.) 讚讛讟注诐 讛讜讗 砖讻谉 讗砖讛 诪拽驻讚转 注诇 注爪诪讛. 讛专讬 专讜讗讬诐 讚讗驻讬' 讗诐 讛诪拽讚砖 谞讜转谉 诇讛 砖讬注讜专 诪诪讜谉 讚砖讜"驻 诪"诪 讬砖 注讜讚 讚讬谉 讘讻住祝 拽讬讚讜砖讬谉, 讚讛讬讬谞讜 讚爪专讬讱 讚注转 讛讗砖讛 诇拽讘诇 讗转 讛讻住祝 讘转讜专转 讻住祝 拽讬讚讜砖讬谉 讜诇讗 专拽 讘转讜专转 诪诪讜谉 讘讻讛转"讻.
讜诇驻讬"讝 讬砖 诇讘讗专 讚讗驻讬' 讗诐 讘诪拽讞 讜诪诪讻专 讚注诇诪讗 讗诪讬专转 "转拽谞讛 诇讬 讘讝讜, 转拽谞讛 诇讬 讘讝讜" 讙诐 诪爪专驻转 砖谞讬 驻讞讜转 诪砖讜"驻 诇砖讜"驻, 讘拽讬讚讜砖讬谉 讬"诇 讚注讚讬讬谉 讬砖 讞住专讜谉 讘讚注转 讛讗砖讛 诇拽讘诇 讗转 讛讻住祝 讛讝讛 讘转讜专转 拽讬讚讜砖讬谉. 讜讘讝讛 讗驻砖专 诇讛讘讬谉 讗转 讛讛讜"讗 砖诇 讛讙诪' 讚讘讗讜讻诇转, 讛讜讗讬诇 讜诪讬拽专讘讗 讛谞讬讬转讛 讗讬诪讛 讙诪专讛 讜诪拽谞讬讗 谞驻砖讛, 讚讛讬讬谞讜 讚诪驻谞讬 讚讛讬讗 讗讜讻诇转 讛驻讞讜转 诪砖讜"驻 讬砖 爪讚 诇讜诪专 讚讬砖 诇讛 讚注转 诇拽讘诇 讛讞爪讬 驻专讜讟讛 讘转讜专转 拽讬讚讜砖讬谉. 讜拽诪"诇 讚讛讬讗 专拽 诪拽讘诇转 砖讜"驻 讙诪讜专讛.
讗诪谞诐 谞专讗讛 砖讬转讻谉 诇讘讗专 讗转 讛住讜讙讬讗 讚讬讚谉 讙诐 讗诐 "转拽谞讛 诇讬 讘讝讜, 转拽谞讛 诇讬 讘讝讜" 讗讬谞讜 诪讛谞讬 讘诪拽讞 讜诪诪讻专. 讚讗讝讬 诪住拽谞转 讛讙诪' 诪讜讘谞转, 讚讛讬讬谞讜 讚讗讬谉 爪讬专讜祝 讘讬谉 砖转讬 讞爪讗讬 驻专讜讟讛 讛讬讻讗 讚讬砖 讗诪讬专讛 谞驻专讚转 诇讻诇 讞爪讬 驻专讜讟讛. 讜讛讛讜"讗 讛讬讗 讚讬砖 讚讬谉 诪讬讜讞讚 讘拽讬讚讜砖讬谉 讚讗驻讬' 讚讘专 讚讗讬谞讜 谞讞砖讘 讻砖讜"驻 讘讻讛转"讻 谞讞砖讘 讻砖讜"驻 讻讗谉 讘讙诇诇 讚讬砖 讚注转 诇讗砖讛 诇拽讘诇 讗讜转讜, 讜拽诪"诇 讚讝讛 诇讗 诪讛谞讬.
转讜讚"讛 讜讗驻讬诇讜 讘拽诪讬讬转讗. 讘讗"讚. 讜讬"诇 讚讬砖 诇讞诇拽 讚讛转诐 讛专讬 讛讚讬讘讜专 谞讙诪专 拽讜讚诐 砖谞转讗讻诇讜 讗讘诇 讛讻讗 讚诇讗 谞讙诪专讜 讛拽讬讚讜砖讬谉 注讚 讗讞专 诪住讬专讛 讗讞专讜谞讛 讜讘转讜讱 讻讱 讗讻诇讛 讛专讗砖讜谞讛 讜讛砖谞讬讛 讗讬讻讗 诇诪讬诪专 讚诪诇讜讛 讛谉 讗爪诇讛.
讜谞专讗讛 诇讘讗专 讘讚注转 讛转讜住' 讚讻讚讬 讚讻住祝 讚谞转讗讻诇 诇讗 转讛讗 谞讞砖讘 讻诪诇讜讛 爪专讬讱 诇讙诪讜专 讗转 诪注砖讛 讛拽讬讚讜砖讬谉. 讜诇讻谉 讛讬讻讗 讚拽讬讚砖 诇讗讞专 诇' 讜讗讝 谞转讗讻诇讜 讛诪注讜转, 诪讻讬讜谉 讚诪注砖讛 讛拽讬讚讜砖讬谉 谞讙诪专 注"讬 讛谞转讬谞讛, 讗讝讬 讞诇 讞诇讜转 砖诐 讻住祝 拽讬讚讜砖讬谉 注诇 讛诪诪讜谉 讜讗讬谞讜 谞讞砖讘 讻诪诇讜讛 诇讗讞专 诇'. 诪讗讬讚讱, 讘住讜讙讬讗 讚讬讚谉 讛转诪专 讛专讗砖讜谉 谞讗讻诇 诇驻谞讬 住讜祝 诪注砖讛 讛拽讬讚讜砖讬谉 讜诇讻谉 讛讜讗 谞讞砖讘 讻诪诇讜讛.
讙诪'. 讜砖诪注 诪讬谞讛 讛诪拽讚砖 讘诪诇讜讛 讜驻专讜讟讛 讚注转讛 讗驻专讜讟讛.
诇驻讬 专讛讬讟转 讛讙诪' 谞专讗讛 讚讚注转讛 讗驻专讜讟讛 讛讜讬 讗讜诪讚谉 讚注转 讘注诇诪讗 讚讛驻专讜讟讛 讞砖讜讘讛 诇讛 讜诇讗 讛诪诇讜讛. 讗诪谞诐 诇讻讗讜专讛 拽砖讛 诇讜诪专 砖讬砖 讗讜诪讚谞讗 讻讝讗转 诪讻讬讜谉 讚讘驻讜注诇 讛诪诇讜讛 讬讻讜诇 诇讛讬讜转 砖讜讛 讛专讘讛 讬讜转专 诪讛驻专讜讟讛 讜讗讻谉 讚注转讛 诪谉 讛住转诐 讛讬讗 注诇 诪讞讬诇转 讛诪诇讜讛.
讜讗"讻 讬砖 诇讘讗专 讗转 讚讘专讬 讛讙诪' 讚讚注转讛 讗驻专讜讟讛 讻讛诇讻讛 诪住讜讬诪转 讜诇讗 讻讗讜诪讚谞讗. 讜讝讛 注驻"讬 讛住讜讙讬讗 诇注讬诇 (讞.) 讜讝"诇 讗诪专 专讘讬 讗诇注讝专 讛转拽讚砖讬 诇讬 讘诪谞讛, 讜谞转谉 诇讛 讚讬谞专 讛专讬 讝讜 诪拽讜讚砖转 讜讬砖诇讬诐 讜讻讜' 讗诪专 诇讛 讛转拽讚砖讬 诇讬 讘诪谞讛 讝讜 讜谞诪爪讗 诪谞讛 讞住专 讚讬谞专 讗讜 讚讬谞专 砖诇 谞讞砖转 讗讬谞讛 诪拽讜讚砖转 注讻"诇. 讛专讬 讻砖讛诪拽讚砖 讗诪专 诪谞讛 讝讜 讛拽讬讚讜砖讬谉 讞诇讬谉 专拽 讗诐 谞转谉 讻诇 讛诪谞讛. 讜讬砖 诇注讬讬谉 讘讬住讜讚 讛讚讬谉 讚诪谞讛 讝讜, 讛讗诐 讛讜讗 讚讬谉 讘讚注转 讛讗砖讛, 讚讛讬讬谞讜 讚讬砖 诇讛 讚注转 诇拽讬讚讜砖讬谉 专拽 讘诪谞讛 讻讬 讛讜讗 讗诪专 诇讛 诪谞讛 讝讜, 讗讜"讚 讝讛 讛讜讬 讚讬谉 讚讛诪拽讚砖 讬讻讜诇 诇拽讘讜注 讗转 讛砖讬注讜专 讚讻住祝 拽讬讚讜砖讬谉 讜讛讜讗 诪讙讚讬专 讗转 讻诇 讛诪谞讛 讻讻住祝 拽讬讚讜砖讬谉 讜诇讗 专拽 讛驻专讜讟讛 讛专讗砖讜谞讛. 讜注讬讬谉 讘砖讬注讜专讬诐 诇注讬诇 (讞. 讚"讛 讗诪专 专讘讬 讗诇注讝专) 讚讛讘讗谞讜 专讗讬讜转 诇爪讚 讛砖谞讬.
讜诇驻讬"讝 讬砖 诇讘讗专 讗转 讛诪讞诇讜拽转 讛讗诐 讛诪拽讚砖 讘诪诇讜讛 讜驻专讜讟讛 讚注转讛 讗驻专讜讟讛 讗讜 讗诪诇讜讛, 讚谞讞诇拽讜 诪讛 讛诪拽讚砖 诪讙讚讬专 讻讞诇拽 砖诇 讻住祝 讛拽讬讚讜砖讬谉. 讚讗诐 讛诪拽讚砖 讛讙讚讬专 讙诐 讗转 讛诪诇讜讛 讜讙诐 讗转 讛驻专讜讟讛 讻讞诇拽 诪讻住祝 讛拽讬讚讜砖讬谉 讗讝讬 爪"诇 讚讚注转讛 讗诪诇讜讛 讚讛讜讬 讞诇拽 诪讻住祝 讛拽讬讚讜砖讬谉 讜讛拽讬讚讜砖讬谉 讗讬谞谉 讞诇讬谉 诪讻讬讜谉 讚诪诇讜讛 诪讜驻拽注 诪诇讛讬讜转 讻住祝 拽讬讚讜砖讬谉. 讗诪谞诐 讗诐 讛诪拽讚砖 诇讗 拽讘注 讗转 讛诪诇讜讛 诇讛讬讜转 讞诇拽 砖诇 讻住祝 讛拽讬讚讜砖讬谉 注"驻 讚讬谉, 讗讝讬 讗驻砖专 讚讚注转讛 讗驻专讜讟讛, 讚讛讬讬谞讜 讚讛讬讗 诪转拽讚砖转 讘驻专讜讟讛 注诇 转谞讗讬 讚讛讜讗 讙诐 诪讜讞诇 诇讛 讛讞讜讘.
158 讜注讬讬谉 讘讛诪砖讱 讚讘专讬 讛专"谉 (砖诐) 讚诇讻讗讜专讛 专诪讝 诇讘' 讛爪讚讚讬诐 讜讝"诇 讜诪讬讛讜 讟注诪讗 讚谞转专爪讛 讛讗讘 讻砖砖诪注 讛讗 诇讗 谞转专爪讛 诇讗 讛讜讜 拽讬讚讜砖讬谉 诇驻讬 砖讗讬谞讜 讝讻讜转 讙诪讜专 砖讛专讬 讛讬讗 讬讜爪讗讛 诪专砖讜转讜 诇讻诪讛 讚讘专讬诐 讗讘诇 讻诇 砖谞转专爪讛 讙诇讬 讗讚注转讬讛 讚讝讻讜转 讛讜讗 诇讜 讜诪讛谞讬 诪砖注讛 专讗砖讜谞讛 讜诪讬讛讜 讚讜拽讗 讘砖转拽 讘砖注转 砖诪讬注讛 讜讗注"驻 砖爪讜讜讞 诇讗讞专 诪讻谉 讗讘诇 讘爪讜讜讞 诪注讬拽专讜 讗讬谞讛 爪专讬讻讛 讙讟 讜诇讗 诪讬讗讜谉 砖讗讬谉 讝讻讬谉 诇讜 诇讗讚诐 讘注诇 讻专讞讜 注讻"诇. 讘转讞讬诇讛 讻转讘 讛专"谉 讚拽讬讚讜砖讬谉 诇讗 讛讜讬 讝讻讜转 讙诪讜专 讜诇讻谉 讛诪讞讗讛 诪讛谞讬 讜诪砖诪注 诪讝讛 讚讛诪讞讗讛 讛讜驻讻转 讛讝讻讜转 诇讞讜讘讛. 讗讘诇 诪住讜祝 讚讘专讬 讛专"谉 "砖讗讬谉 讝讻讬谉 诇讜 诇讗讚诐 讘注"讻" 诪砖诪注 讚讛拽讬讚讜砖讬谉 注讚讬讬谉 诪讜讙讚专 讻讝讻讜转 讗诇讗 讚讬砖 讚讬谉 讚讛讞诇讜转 讗"讗 诇讞讜诇 讘注"讻.
159 讬诇"注 诇诪讛 讬砖 诪注砖讛 拽讬讚讜砖讬谉 诇诪驻专注 讗诐 讛拽讟谞讛 讗讬谞讛 讘转 讚注转 诇拽讬讚讜砖讬谉. 讜讗讜诇讬 讬"诇 讚讞诇 诪讚讬谉 讝讻讬谉 讚诪讜注讬诇 诇诪注砖讛 讛拽讬讚讜砖讬谉 讗讱 诇讗 诇讞诇讜转 讛拽讬讚讜砖讬谉. 讗"谞 讚专爪讜谉 讛讗讘 诇讘住讜祝 诪讜注讬诇 诇诪驻专注 注讘讜专 诪注砖讛 讛拽讬讚讜砖讬谉 讚讛讘转 拽讟谞讛 讗讱 诇讗 诇讞诇讜转.
160 讬诇"注 讘讻讜讜谞转 专讘讬谞讜 讝爪"诇 讚诪讛讜 讚讬谉 谞转讬谞讛 讘转讜专转 拽讬讚讜砖讬谉 讘诇讬 诪注砖讛 拽讬讚讜砖讬谉, 讚诪诪"谞 讗诐 拽谞转讛 讛诪注讜转 诪砖注转 讛谞转讬谞讛 讛讬讗讱 讛讗讘 讘专爪讜谞讜 诇拽讬讚讜砖讬谉 诇讗讞"讻 讬讻讜诇 诇拽讘讜注 讞诇讜转 砖诐 诪注砖讛 拽讬讚讜砖讬谉 注诇 讛诪注讜转 砖讻讘专 拽谞转讛 讛讘转. 讜讗诐 诇讗 拽谞转讛 讛诪注讜转 讘砖注转 谞转讬谞转诐 讗讝讬 讛讬讗讱 讞诇 讚讬谉 谞转讬谞讛 讘转讜专转 拽讬讚讜砖讬谉 讘砖注转 讛谞转讬谞讛 讘诇讬 讞诇讜转 拽谞讬谉, 讜爪"注.
161 讜讗讜诇讬 讬"诇 讚诇驻讬 讛讛讜"讗 讙讝讛"讻 讛讬讗 讘诪驻讜转讛 讚讘拽讬讚讜砖讬 讘讬讗讛 讚诪驻讜转讛 诇讗 讗诪专讬谞谉 讻诇转讛 拽谞讬谞讜 讜讛拽讬讚讜砖讬谉 讞诇讬谉 诇讗讞专 讝诪谉 讗诐 讛讗讘 讜讛讘转 诪转专爪讬诐 讻讬 讘驻讬转讜讬 讚讬谞讬 拽讬讚讜砖讬 讘讬讗讛 砖讜讜讬诐 讛诐 诇讚讬谞讬 拽讬讚讜砖讬 讻住祝 讘讗砖讛 讚注诇诪讗.
162 讜注讬讬谉 讘专"谉 (讬讟: 讘讚驻讬 讛专讬"祝 讚"讛 讙专住讬' 转讜) 讚讛讘讬讗 专讗讬讛 诪讻讗谉 讚讛拽讬讚讜砖讬谉 讞诇讬谉 诇诪驻专注 诪诪砖 诪砖注转 拽讘诇转 讛讘转, 讚诇讗 讻讛专诪"讛 讜讚诇讗 讻讛专讗讘讬"讛 讜讝"诇 讜诪讬讛讜 讛讬讻讗 砖诇讗 诪讬讞讜 诇讗 讛讬讗 讜诇讗 讗讘讬讛 讞讬讬诇讬 拽讬讚讜砖讬谉 诪砖注转 拽讘诇转讛 讜讗注"驻 砖谞转讗讻诇讜 讛诪注讜转 拽讜讚诐 砖谞转专爪讛 讛讗讘 讚讛讗 讗讜转讘讬讛 专讘 讛讜谞讗 诇专讘 讗住讬 讘讙诪' 讚讗诪专 讗讘讬讛 讜诇讗 讛讬讗 诪讚转谞讬讗 讗诐 诪讗谉 讬诪讗谉 讗讬谉 诇讬 讗诇讗 讗讘讬讛 讛讬讗 注爪诪讛 诪谞讬谉 转"诇 讗诐 诪讗谉 讬诪讗谉 [诪"诪] 讚拽住"讚 讚讻砖驻转讛 [诇砖诐 拽讬讚讜砖讬谉] 诪讬讬专讬 讜讘讜讚讗讬 砖诇讗 驻转讛 讗讜转讛 诇砖诐 拽讬讚讜砖讬谉 讘驻谞讬 讛讗讘 讜讗驻"讛 住"讚 讚讗诐 诇讗 诪讬讗谉 讛讗讘 讗诇讗 砖谞转专爪讛 诪讛谞讬讗 讛讛讬讗 讘讬讗讛 诇砖诐 拽讚讜砖讬谉 讗注"讙 讚讘讬讗讛 诇讬转讗 讘注讜诇诐 讻砖谞转专爪讛 注讻"诇. 讜讻谉 注讬讬谉 讘专讬讟讘"讗 (诪讜. 讚"讛 讗转诪专) 讚谞拽讟 讚讛拽讬讚讜砖讬谉 讞诇讬谉 专拽 讘砖注转 专讬爪讜讬 讛讗讘 讜谞讗诇抓 诇讘讗专 讚讛讙诪' 讘拽讬讚讜砖讬 讘讬讗讛 讚讜拽讗 讗讬讬专讬 讘谞注专讛 讜诇讗 讘拽讟谞讛 讜讝"诇 讜讛讻讗 谞注专讛 讙专住讬谞谉, 讚讛讗 讛讻讗 讘谞转讗讻诇讜 讛诪注讜转 注住拽讬谞谉 讚讜诪讬讗 讚讛讗 讚诪讜转讘讬谞谉 注诇讛 讚讛讜讜 拽讚讜砖讬 讘讬讗讛 讚诇讬转讛 讘注讜诇诐, (讗诇讗 讜讚讗讬 讻讚讗诪专谉), 讜讘谞转讗讻诇讜 讛诪注讜转 诇讗 讗驻砖专 讘拽讟谞讛 诇讞讜砖 诇谞转专爪讛 讛讗讘, 讜讗驻讬诇讜 诪转专爪讛 诇讗 诪讛谞讬 讻讚讻转讬讘谞讗 诇注讬诇, 讗诇讗 讜讚讗讬 谞注专讛 讛讬讗 注讻"诇.
163 讜讛砖讜讜讛 诇砖讬讟转 讛专讗讘"讚 讚诪讜讘讗 讘专砖讘"讗 (讚"讛 讗"诇 讗讘讬讬) 讜讝"诇 讗"诇 讗讘讬讬 爪专讬讻讛 拽讚讜砖讬谉 诇讚注转 讗讘讬讛. 讬砖 诇驻专砖 爪专讬讻讛 砖讬转专爪讛 讛讗讘 讘拽讚讜砖讬讛 讚讛讬讬谞讜 讻拽讘诇转 拽讚讜砖讬谉, 讜讻"驻 讛专讗讘"讚 讝"诇 注讻"诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

